আপডেট: ০৭১৮ ঘণ্টা, ডিসেম্বর ২, ২০২০\nমুজিবকন্যা শেখ হাসিনার নেতৃত্বে বাংলাদেশ করোনার মতো ভয়াবহ অভিশাপের বিরুদ্ধে লড়াই করে দেশের অর্থনৈতিক উন্নয়নে বিশ্বকে চমকে দিয়েছে। এমন এক শান্তিপূর্ণ সময়ে ‘আমরা বঙ্গবন্ধুর বিরোধী নই, আমরা সরকারবিরোধী নই’ বলে অসহ্য রকমের ঔদ্ধত্য আর উগ্র জঙ্গি ও হেফাজত আর কিছু মোল্লাতন্ত্রের ধর্মান্ধ স্বাধীনতা ও মুক্তিযুদ্ধের চেতনাবিরোধী শক্তি বেয়াদবির সীমা ছাড়িয়ে গেছে।\nতারা ভুলে গেছে, একাত্তরে ইসলামের নামে যুদ্ধের ময়দানে গণহত্যা, গণধর্ষণের ভয়াবহতা দেখিয়ে সাম্প্রদায়িক পাকিস্তান কতটা করুণভাবে পরাজিত হয়েছিল। তারা ভুলে গেছে, মুক্তিযুদ্ধে বিজয়ী বাংলাদেশ অসাম্প্রদায়িক।\nএখানে সব ধর্মের নাগরিক তাদের ধর্মচর্চা থেকে সমনাগরিক অধিকার ভোগের অধিকার রাখে। এখানে ইসলামী জলসা, ওয়াজ মাহফিল যেমন হয় তেমনি হিন্দু ধর্মাবলম্বীরাও তাদের পূজা-পার্বণ মহোৎসব করেন। এখানে জুমার নামাজে যেমন মুসল্লির ঢল নামে তেমনি বাংলা নববর্ষে সকাল থেকে মুসলমানসহ সব ধর্মের মানুষের স্রোতে ভাসে দেশ। বাঙালি জাতীয়তাবাদ মাথা তুলে দাঁড়ায়। স্বাধীনতা ও বিজয় দিবস ছাড়াও জাতীয় শোক দিবসেও কম মানুষের স্রোত নামেনি। এমন অবস্থায় উগ্র ধর্ম ব্যবসায়ী বাবুনগরী বঙ্গবন্ধুর ভাস্কর্য ছিঁড়ে নামিয়ে ফেলবেন। মামুনুল হক ভেঙে গুঁড়িয়ে দেবেন বলে যে উগ্র হুঙ্কার দিয়েছেন তা বরদাস্ত বাঙালি জাতীয়তাবাদের চেতনায় বিশ্বাসী জনগণ করবেন না। মুখের লাগাম টেনে ধরুন।\nধর্ম ব্যবসায়ীরা ’৭১ থেকে পরাজিত। পাক হানাদার বাহিনী যেমন নিজেদের রক্ষা করতে পারেনি তেমনি তাদের দোসরদেরও নয়। আলেম-ওলামাদের মানুষ সম্মান করলেও যুদ্ধাপরাধীদের মুক্তির পক্ষে ওকালতি, বয়ান, জঙ্গি মিছিল চলবে না। মনে পড়ে মামুনুল হক শাপলা চত্বরে কী বলেছিলেন? আর দিনভর তা-বের পর রাত নামতেই কীভাবে গুটিয়ে পালিয়েছেন। এ দেশে কারও ধর্মীয় অনুভূতিতে আঘাত করা উগ্র নাস্তিকদেরও স্থান নেই। এ দেশে শ্রেণিশত্রু খতমের নামে সর্বহারাদের গোপন অস্ত্রের রাজনীতি, উগ্রপন্থি অন্ধকার বিপ্লবীদের কবর রচিত হয়েছে। এখানে একাত্তরের স্বাধীনতাবিরোধী পাকিস্তান হানাদার বাহিনীর দোসর জামায়াত ও তাদের সঙ্গীরা অর্থ পেশি ও অস্ত্র শক্তির সঙ্গে বাইরের সমর্থনেও দাঁড়াতে পারেনি জনরোষের বিরুদ্ধে।\nজাতির পিতা বঙ্গবন্ধু শেখ মুজিবুর রহমানের নেতৃত্বে যে জাতি বিজয় এনেছে দীর্ঘ সংগ্রাম আর বহু রক্তে, সেই মহান নায়কের ভাস্কর্য হবে আকাশছোঁয়া। মামুনুল হকরা বাড়াবাড়ি করলে পরিণতি ভালো হবে না। রাষ্ট্র ও জনগণ বসে থাকবে না। মোল্লাতন্ত্রের উগ্রতার কাছে বিজয়ী জাতি মাথা নত করবে না। এদের পেছনে যারা ভয়ঙ্কর খেলা খেলছে বুঝছে না। এ আগুনে নিজেরাও পুড়বেন। মূর্তি আর ভাস্কর্য এক নয়। মূর্তি বা পৌত্তলিকতা মন্দিরে মন্দিরে থাকে। সেখানে তাদের ধর্মের অনুসারীরা আচার অনুষ্ঠান করেন। পশ্চিমা দুনিয়ায় খ্রিস্টানদের প্রাধান্য থাকলেও বিশাল সুরম্য মসজিদ মন্দির শোভা পায়। ভাস্কর্যতে বীরদের সঙ্গে শিল্পেরও স্থান পায়। বঙ্গবন্ধু ধর্মনিরপেক্ষতার ব্যাখ্যায়ই বলেছিলেন সব ধর্মের মানুষ তাদের ধর্মীয় স্বাধীনতা ভোগ করবে। তার মানে ধর্মের অপব্যাখ্যা ধর্মের নামে সমাজে অশান্তি উগ্রতা নয়। ধর্ম ব্যক্তিগত জীবনে। রাজনৈতিক জীবনের নয়।\nযারা আজ জাতির পিতা বঙ্গবন্ধু শেখ মুজিবুর রহমানের ভাস্কর্য নির্মাণকে ব্যঙ্গ করে মূর্তি নির্মাণ করতে দেওয়া হবে না বলে ঔদ্ধত্য দেখাচ্ছেন তা মুক্তিযুদ্ধ সংবিধান আইন পরিপন্থী। আইনমন্ত্রী, স্বরাষ্ট্রমন্ত্রী কঠোর হোন। মামুনুল হকের যে ভিডিও দেখেছি প্রতিটা ঔদ্ধত্য মিথ্যা অহংকারে অভিশপ্ত। ইসলামের শেষ নবী আল্লাহর রসুল হজরত মুহাম্মদ মোস্তফা (সা.)-এর ঠোঁট নাড়ানোর বর্ণনা দেখাচ্ছেন। এটি মহানবীর প্রতি ধৃষ্টতা, অবমাননা ও ধর্মপ্রাণ মুসলমানদের অনুভূতিতে আঘাত। এটা বেয়াদবি। এসব ধর্মের নামে উগ্রবাদী শক্তিকে আইনশৃঙ্খলা রক্ষাকারী বাহিনীকে আইনের আওতায় আনতে হবে। অন্যদিকে দেশের মুক্তিযুদ্ধের উত্তরাধিকার বহন করা সব মত-পথের মানুষকে জনগণকে নিয়ে রুখতে হবে। গণজাগরণ ঘটাতে হবে। যে ঐক্যে সামরিক শাসনের অবসান ঘটেছে। যে ঐক্যে ধর্মান্ধ সাম্প্রদায়িক রাজনৈতিক শক্তিকে রুখে দেওয়া হয়েছে, যে শক্তিতে একাত্তরে বিজয় এসেছে, মানবতাবিরোধী শক্তির ফাঁসি হয়েছে, সেই শক্তির ঐক্য আজ অনিবার্য।\nরোহিঙ্গা নিয়ে অস্থির অশান্ত পরিস্থিতি জন্ম নিলে, মুক্তিযুদ্ধবিরোধী শক্তি ভাস্কর্যের বিরোধিতার নামে তালেবানি মোল্লাতন্ত্রের উত্থান ও আগুন জ্বালালে কেবল প্রিয় স্বদেশই রক্তাক্ত হবে না, অশান্ত হবে না, আশপাশের দেশেও আগুনের তাপ লাগবে। আফগানিস্তানের তালেবানিরা একটি দেশের সর্বনাশই করেনি পার্শ্ববর্তী রাষ্ট্রকেও কলঙ্কিত করেছে। যে উগ্র মোল্লাতন্ত্র একদিন ইসলাম চলে যাচ্ছে বলে ’৭১ সালে পাকিস্তানি হানাদার বাহিনীর দোসর হয়ে এ দেশে মুসলমানদের গণহত্যা করেছে, গণধর্ষণ করেছে তারা মুক্তিযুদ্ধের বিজয় মেনে নিতে পারেনি। তাদের পরিণতিও অভিশপ্ত। তাদের সহচর ও উত্তরসূরিরাই আজ জাতির মহানায়ক বঙ্গবন্ধুর ভাস্কর্য হবে না বলে ধর্মের নামে উগ্র আক্রমণাত্মক বক্তব্য দিয়ে অশান্ত অস্থির পরিবেশ তৈরির ভয়ংকর খেলা খেলছে।\nএ শক্তি কখনো মাদ্রাসা মসজিদে শিশুদের অমানবিক নির্যাতন, বলাৎকার ধর্ষণের ঘটনায় আল্লাহর আরশ কেঁপে উঠলেও প্রতিবাদ করে না। ঘুষ-দুর্নীতির বিরুদ্ধে কথা বলে না। মাদ্রাসার ভিতর সংঘটিত বর্বরতার কথা বলে না। ধর্ষকের ফাঁসি চায় না। হেলিকপ্টার, জৌলুসের জীবন, মোটা অঙ্কের নজরানায় ভোগবাদী জীবনে, ধর্মের রাজনীতির বিষ ছড়ায়।\nশেখ হাসিনা আলেমদের সম্মান করেন, মাদ্রাসা শিক্ষার আধুনিকায়নে ভূমিকা রাখেন। তাই বলে তিনি একাত্তরের দানব শক্তি ও তাদের আদর্শের ভাবধারায় সংগঠিত তালেবানি জঙ্গিদের মাথা তুলতে দেবেন না। এরা ভয়ংকর বিষধর কালনাগ। দেশ-ইসলামের শত্রু। মুসল্লিদের দুশমন।\nমামুনুল হক এক বক্তৃতায় বিচারপতি শামসুদ্দিন চৌধুুরী মানিক, ড. জাফর ইকবাল ও শাহরিয়ার কবিরকে জঘণ্য ভাষায় আক্রমণ করেছেন। কেউ সত্যিকারের আলেম হলে তার ভাষায় মানুষকে জাদুর মতো টানেন। যুক্তি-তর্কে ইসলামের প্রচার করেন। আজ আলেম দেখা যায় না। বিদেশি অন্ধকার শক্তির প্রেসক্রিপশনে মামুনুল হকদের কণ্ঠে চরম হিংস্র উগ্রতা দেখা যায়। পাকিস্তানের আজ এখানে দুই ধর্মান্ধ রাজনৈতিক সন্তান। জামায়াত ও হেফাজত।\nবাংলাদেশে কবি দাউদ হায়দারকে নিজ দেশ ছাড়তে হয়েছিল মুসলমানদের ধর্মীয় অনুভূতিতে আঘাত করার জন্য। তসলিমা নাসরিন ধর্মপ্রাণ মুসলমানদের অনুভূতিতে আঘাত করায় তাকে নির্বাসিত-জীবন যাপন করতে হচ্ছে। যাবজ্জীবন কারাদন্ডের চেয়ে এটা যন্ত্রণার, অপমানের। শাস্তি তাকে কতকাল ভোগ করতে হবে কেউ জানে না। তারা মানুষ হত্যা করেনি। হত্যার হুমকি দেয়নি। কিন্তু আইন হাতে তুলে নিয়ে যারা তার মাথার দাম ৫০ হাজার টাকা ঘোষণা করেছিলেন তাদের বিরুদ্ধে রাষ্ট্র কোনো ব্যবস্থা গ্রহণ করেনি। আজ মামুনুল হকরা যে ঔদ্ধত্য দেখাচ্ছে, তার সঙ্গে বাবুনগরীসহ যারা বঙ্গবন্ধুর অনুসারীদের আবেগ অনুভূতি চেতনায় আঘাত করছেন। রাষ্ট্রকে চ্যালেঞ্জ করছেন। এরা রাষ্ট্রদ্রোহিতার অভিযোগে এখনো কেন দেশ ছাড়বে না? কেন জেলের ভাত খাবে না।\nএ দেশে থাকতে হলে মুক্তিযুদ্ধকে মাথার মুকুট হৃদয়ের আবেগ অনুভূতিজুড়ে বঙ্গবন্ধু শেখ মুজিবুর রহমানকে লালন করেই থাকতে হবে। দল যেটি করার করুন। এখানে আপস নেই। বঙ্গবন্ধুর আকাশছোঁয়া ভাস্কর্যই নয়, জাতীয় বীরদের ভাস্কর্যও হবে। এবং মানতে হবে এটা মুক্তিযুদ্ধে বিজয়ী বাংলাদেশ, তালেবানি মোল্লা ওমরের নয়। স্বাধীনতা সংগ্রাম মুক্তিযুদ্ধে বিজয়ী বীর মুজিবের বাংলাদেশ। ওমর ভাস্কর্য ভাঙার পর পরিণতি কী হয়েছিল? বিশ্বসন্ত্রাসী লাদেনের লাশ কোন সাগরে শেষ?\nইরাকেও আছে অনেক ভাস্কর্য। বাগদাদ আন্তর্জাতিক বিমানবন্দরের সামনে ডানার ভাস্কর্যটি সবার নজর কাড়ে। বাগদাদের পাশে আল-মনসুর শহরে আছে মনসুরের একটি বিশাল ভাস্কর্য। আছে অনেক সাধারণ সৈনিকের ভাস্কর্য। সাদ্দাম হোসেনের বিশাল আকারের ভাস্কর্যটি মার্কিন আগ্রাসনের পর ভেঙে ফেলে সাদ্দামের রাজনৈতিক প্রতিপক্ষ, যারা মার্কিন বাহিনীর মদদপুষ্ট। এটা ভাঙা হয় রাজনৈতিক কারণে, ধর্মীয় কারণে নয়। তাই বলে ভাস্কর্যহীন হয়নি ইরাক। প্রচুর ঐতিহাসিক ও দৃষ্টিনন্দন ভাস্কর্যের মালিক দেশটি। রাজধানী বাগদাদে বেশ কিছু বিখ্যাত ভাস্কর্য রয়েছে। সেগুলো হলো ইন্টারন্যাশনাল জোনে হাম্মুরাবির ভাস্কর্য। অ্যাম্বুরাবিদের বিখ্যাত ষষ্ঠ রাজা হাম্মুরাবির খ্রিস্টপূর্ব ১৭৯২ অব্দে ব্যাবিলনের সিংহাসনে আরোহণ করেন এবং ১৭৫০ অব্দ পর্যন্ত রাজ্য শাসন করেন। হাম্মুরাবি কোডের জন্য খ্যাতিমান এ রাজা। আরব্য উপন্যাসের রহস্যে এখনো রহস্যময় বাগদাদ শহরের আবু নুয়াস স্ট্রিটে শাহেরজাদি পার্কে রয়েছে আরব্য উপন্যাসের প্রধান চরিত্র শাহেরজাদি এবং রাজা শাহরিয়ারের ভাস্কর্য। বিশ্বজুড়ে আলীবাবার মর্জিনাকে চেনে না এমন মানুষ পাওয়া মুশকিল। এ বুদ্ধিমতী বাঁদি মর্জিনার বুদ্ধিতে কুপোকাত হয়েছিল ৪০ চোর। সেই মর্জিনার ভাস্কর্যের দেখা মিলবে বাগদাদে আলীবাবা স্কয়ারে আলীবাবা ফাউন্টেনে।\nপ্রচণ্ড রক্ষণশীল মুসলিম দেশ সৌদি আরবের বাণিজ্যিক রাজধানী জেদ্দা নগরীতে আছে উটের দৃষ্টিনন্দন ভাস্কর্য। জেদ্দার উল্লেখযোগ্য ভাস্কর্যের মধ্যে রয়েছে নগরীতে মুষ্টিবদ্ধ হাত, হাংরি হর্স, মানব চোখ, মরুর বুকে উটের ভাস্কর্য। আফগানিস্তানের জঙ্গিরাও হাত দেয়নি অষ্টম শতকের সমরনায়ক আবু মুসলিম খোরাসানির ভাস্কর্যের গায়ে। গজনিতে এখনো স্বমহিমায় দাঁড়িয়ে সেই ভাস্কর্য। মুসলিম দার্শনিক ও পন্ডিত ইবনে সিনার নাম কে না জানে। তাজিকিস্তানের রাজধানী দুশানবেতে ইবনে সিনার একটি বিশাল ভাস্কর্য আছে। মুসলিমপ্রধান ওই দেশের কোনো নাগরিক তো ভাস্কর্যটির গায়ে আঁচড়ও দেন না।\nমালয়েশিয়ার রাষ্ট্রধর্ম ইসলাম। মালয়েশিয়ার সবচেয়ে বিখ্যাত ভাস্কর্য হলো- ওয়াশিংটন মনুমেন্টের আদলে গড়া ন্যাশনাল মনুমেন্ট। দ্বিতীয় বিশ্বযুদ্ধে শহীদ বীরদের স্মরণে ১৫ মিটারের এ ভাস্কর্যটি উন্মুক্ত করা হয় ১৯৬৩ সালে। প্রতীকীভাবে সাতজন বীরের প্রতিমূর্তির মাধ্যমে বিশ্বস্ততা, আত্মত্যাগ আর বন্ধুত্বের বিষয়টি এ ভাস্কর্যের মধ্য দিয়ে বোঝানো হয়েছে। মালয়েশিয়ার ভাস্কর্য শিল্প সনাতন ও আধুনিক ধারার এক স্বতন্ত্র মেলবন্ধন। মালয়েশিয়ার অন্যান্য উল্লেখযোগ্য ভাস্কর্য হলো- বাতু কেভসের বিখ্যাত মুরুগান, কুচিং হলিডে ইন হোটেলের সামনে মার্জার এবং কনফুসিয়াসের ভাস্কর্য। দামেস্কের সিটিতলায় মহাবীর সুলতান সালাদিনের ভাস্কর্য শোভা পায়।\nইরানের পথে পথে যেমন মনীষীদের তেমনি মুসলিমপ্রধান শীর্ষ দেশ ইন্দোনেশিয়ার বালির মূল সড়কের পাশে সরস্বতীর ভাস্কর্য পর্যটক টানে। এখানে পুজো হলে মূর্তি বলা যেত। হয়নি, তাই শিল্প। সংযুক্ত আরব আমিরাতের বুর্জ আল খলিফার বিপরীতে রয়েছে আরব যুগলের ভাস্কর্য।\nকোন মুসলিম দেশে নেই ভাস্কর্য? ইরানের ধর্মীয় নেতা খোমেনির একাধিক ভাস্কর্য রয়েছে। এখানে একদিন যারা স্লোগান তুলেছিল ‘আমরা সবাই তালেবান, বাংলা হবে আফগান’ তাদের প্রেতাত্মা এখন মাঠে নেমেছে। তারা অদৃশ্য শক্তির উসকানিতে মোল্লা ওমরের তালেবানি বিপ্লবের মহড়া দিচ্ছে। এদের মরণদশা হবে। এদের রুখে দাঁড়াও বাংলাদেশ। জাতি আর সহ্য করতে রাজি নয়। ওদের গায়ে ফোসকা পড়ে বঙ্গবন্ধু ও মুক্তিযুদ্ধ। তাই এর বিরুদ্ধে। এ মোল্লাতন্ত্রকে কঠোর হাতে দমন করা না গেলে এ দেশে পর্যটক কোনো দিন আসবে না। বীরত্বের ইতিহাস ও দেশজুড়ে শিল্প শোভা পাবে না। এদের এখনই দমন দরকার।


জনগণের ভোটে নির্বাচিত হয়েই ক্ষমতায় আছি:\nআপডেট: ১৯৫৫ ঘণ্টা, মে ১৮, ২০২২\nঢাকা: বিএনপির আমলের নির্বাচনের ইতিহাস এতই কলুষিত যে, তাদের নির্বাচন নিয়ে কথা বলার কোনো অধিকারই নেই বলে মন্তব্য করেছেন প্রধানমন্ত্রী শেখ হাসিনা। তিনি বলেন, কোন মুখে তারা বলে, প্রত্যেকটা সময়ই তো আমরা দেখেছি তাদের ইলেকশন!\nপ্রধানমন্ত্রী বলেন, জনগণের ভোটে নির্বাচিত আওয়ামী লীগ সরকার জনগণের ভোটের অধিকার আবার জনগণের কাছেই ফিরিয়ে দিয়েছে।\nআর জনগণের শক্তিতে ক্ষমতায় আছি বলেই জনগণের জন্য আমরা কাজ করতে পেরেছি।\nশেখ হাসিনার স্বদেশ প্রত্যাবর্তন দিবসের আলোচনা সভায় এসব কথা বলেন প্রধানমন্ত্রী। বুধবার (১৮ মে) বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ে এ আলোচনা সভায় প্রধানমন্ত্রীর সরকারি বাসভবন থেকে ভার্চ্যুয়ালি যুক্ত হন।\nবঙ্গবন্ধু হত্যার পর ১৯৮১ সালে শেখ হাসিনার দেশে ফেরা এবং ওয়ান-ইলেভেনের পর তত্ত্বাবধায়ক সরকারের সময় তাকে গ্রেফতারসহ তৎকালীন রাজনৈতিক পরিস্থিতি তুলে ধরে প্রধানমন্ত্রী বলেন, মাত্র ১৫ দিনের মধ্যে ২৫ লাখ স্বাক্ষর সংগ্রহ করা এবং তত্ত্বাবধায়ক সরকারের কাছে পৌঁছে দেওয়া, এটা একটা বড় সিগনাল ছিল তাদের কাছে। এদিকে আন্তর্জাতিকভাবে এই তত্ত্বাবধায়ক সরকার তখন একটা নাজুক অবস্থার মধ্যে পড়ে। কারণ দেশ চালানো এত সহজ না। দুটি বছর ধরে সমস্ত জায়াগায় তারা সেনা মোতায়েন করে রেখে দেশ চালাচ্ছে, কত দিন রাখতে পারে? যেটা হবার, সেই একটা বিশৃঙ্খলা সব জায়গায়। ওই অবস্থায় তারা মুক্তি দিল আমাকে এবং নির্বাচন দিল আর সেই নির্বাচনেই কিন্তু আওয়ামী লীগ জয় লাভ করলো।\nদেশে ফিরতে তত্ত্বাবধায়ক সরকারের বাধা দেওয়ার প্রসঙ্গ উল্লেখ করে শেখ হাসিনা বলেন, সেদিন যদি জোর করে ফিরে না আসতাম আর জেল না খাটতাম, তা না হলে হয়তো বাংলাদেশের জনগণের এত ভোট পেতাম না। সেই নির্বাচনে জয়ী হয়ে কিন্তু আজকে তিন টার্ম তিন বার পর পর সরকারে আছি। এখন এত কথা এই জন্য বললাম যে, ইতিহাসটা মানুষ তো ভুলে যায়, আমিই তো অনেক কথা ভুলে যাচ্ছি। আজকে ৪১ বছর, ৪১ বছরের চড়াই উতরাই পার হয়েই কিন্তু এখানে আসতে হয়েছে।\nতিনি বলেন, দীর্ঘ সময় যদি ক্ষমতায় থাকতে না পারি তাহলে দেশের উন্নতিটা দৃশ্যমান হয় না, উন্নতি করাও যায় না। কারণ ১৯৯৬ সাল থেকে ২০০১ পর্যন্ত যে কাজগুলি করেছিলাম, তা তো অধিকাংশ খালেদা জিয়া এসে নস্ট করে দিল। কমিউনিটি ক্লিনিক বন্ধ, কেন? যারা কমিউনিটি ক্লিনিকে চিকিৎসা পাচ্ছে, তারা নৌকায় ভোট দেবে। ধানের শীষে ভোট দেবে না, এটা ছিল খালেদা জিয়ার যুক্তি। এভাবে যতগুলি কাজ আমরা হাতে নেই, বিদ্যুৎকেন্দ্রগুলির নির্মাণকাজ শুরু করে দিয়েছিলাম, সেখানে কমিশন খেতে যেয়ে সেই বিদ্যুৎ উৎপাদনও প্রায় ব্যাহত। সর্ব প্রথম বেসরকারি খাতে বিদ্যুৎ উৎপাদন কেন্দ্র আমরা উন্মুক্ত করে দিই। বিদেশি বিনিয়োগ, আমেরিকার বিনিয়োগ প্রথম বাংলাদেশে আসে ইউএস একটা কোম্পানি দুটি বিদ্যুৎকেন্দ্র তারা বেসরকারি খাতে নির্মাণকাজ শুরু করে। সেই থেকে আমরা বেসরকারি খাতে সব কিছু উন্মুক্ত করে দিয়েছিলাম।\nপ্রধানমন্ত্রী বলেন, ক্ষমতায় আসতে দেয়নি ৭ বছর, ৮ বছর পর যখন আবার আসি আবার সেই কাজগুলি শুরু করি। আমরা ২০০৯ এর পর যে সরকার গঠন করেছি, তার পরেও আমাদের কম ঝামেলা পোহাতে হয়নি। অগ্নি সন্ত্রাস করে বিএনপি মানুষকে পুড়িয়ে পুড়িয়ে মারে, পেট্রোল বোমা মারে। দেশকে তারা বার বার ধ্বংসের দিকে নেওয়ার চেষ্টা করেছে এবং সরকার উৎখাত করার উদ্যোগ নিয়েছে। আমরা জনগণের ভোটে নির্বাচিত, তাদের ডাকে তো জনগণ সাড়া দেয়নি। সন্ত্রাসী কর্মকাণ্ড করেছে, ১০ ট্রাক অস্ত্র মামলায় এবং ২১ আগস্ট গ্রেনেড হামলা মামলায় সাজাপ্রাপ্ত আসামি তারেক জিয়া ২০০৭-এ তত্ত্বাবধায়ক সরকারের কাছে মুচলেকা দিয়েছে, সে জীবনে কোনো দিন রাজনীতি করবে না। এই মুচলেকা দিয়েই কিন্তু দেশ ছেড়ে চলে যায়। এই মামলায় বিচারের রায়ে সে সাজাপ্রাপ্ত। এতিমের অর্থ আত্মসাৎ করে সাজাপ্রাপ্ত খালেদা জিয়াকে কারাগার থেকে এখন বাসায় থাকার সুযোগ দিয়েছি, অসুস্থ সেই জন্য। এটুকু মানবিকতা দেখিয়েছি, যে আমাকে হতার চেষ্টা করেছে বার বার তাকেই আমি এই করুণা ভিক্ষা দিয়েছি যে, সে এখন বাসায় থাকতে পারে। সাজাপ্রাপ্ত আসামি তাকে সুযোগ আমরা দিয়েছি, নির্বাহী আদেশেই দেওয়া হয়েছে।\nনির্বাচন নিয়ে বিএনপির বক্তব্য প্রসঙ্গে শেখ হাসিনা বলেন, আমার একটা প্রশ্ন, আজকে বিএনপি নির্বাচন নিয়ে প্রশ্ন তোলে, বিএনপির আমলের নির্বাচনের ইতিহাস এতই কলুষিত যে, তাদের এ নিয়ে কথা বলার তো কোনো অধিকারই নাই, কোন মুখে তারা বলে? প্রত্যেকটা সময়ই তো আমরা দেখেছি তাদের ইলেকশন। সেই ’৭৭ এর হ্যাঁ-না রাষ্ট্রপতি, ’৭৯ এর সাধারণ নির্বাচন, ’৮১ এর নির্বাচন প্রত্যেকটি নির্বাচনই তো আমাদের দেখা। ১৫ ফেব্রুয়ারির নির্বাচন। তো যাদের নির্বাচনের এত কলুষিত রেকর্ড তাদের মুখে এখন নির্বাচনের প্রশ্ন। আজকে নির্বাচনে যতটুকু উন্নতি আমরা করেছি সবগুলি আমাদেরই সিদ্ধান্ত, আমাদেরই চিন্তা। এটা নিয়ে প্রশ্ন তোলার কোনো অর্থই হয় না। কারণ আওয়ামী লীগ জনগণের ভোটে নির্বাচিত, জনগণের ভোটের অধিকার জনগণের হাতে ফিরিয়ে দিয়েছে, এটাই হচ্ছে সবচেয়ে বড় সত্য। গণতান্ত্রিক অধিকার জনগণের হাতে ফিরিয়ে দিয়েছি, এটাই হচ্ছে সবচেয়ে বড় শক্তি। আর সেই শক্তিটা আছে বলেই এবং জনগণের শক্তিতে আমরা ক্ষমতায় আছি বলেই এখানে কাজ করতে পেরেছি। আজকে বাংলাদেশ অর্থনৈতিকভাবে এগিয়ে যাচ্ছে। আজ বাংলাদেশ পৃথিবীতে উন্নয়নের রোল মডেল।\nআলোচনা সভায় আওয়ামী লীগের কেন্দ্রীয় নেতৃবৃন্দ উপস্থিত ছিলেন। আলোচনা সভায় শেষে বিভিন্ন সংগঠনের মাধ্যমে বেকারদের কর্মসংস্থানের জন্য সেলাই মেশিন বিতরণ করা হয়।\nবাংলাদেশ সময়: ১৯৪৮ ঘণ্টা, মে ১৮, ২০২২\nস্বামী হত্যার অভিযোগ\nচাঞ্চল্যকর সানি হত্যা মামলার আরও ২ আসামি গ্রেফতার\nএবার বাড়ি ফিরতে নেই কোনো বাধা\n৫ দিন নিখোঁজ সাংবাদিক রুবেলের মরদেহ নদীতে


রজনীকান্তের প্রভাব কি উস্কাতে চলেছে দক্ষিণের রাজনৈতিক অঙ্ক! কয়েকটি গুরুত্বপূর্ণ তথ্য | how rajinikant's political entry will effect tamil politics, some key points - Bengali Oneindia\n27 min ago আমেরিকায় ফের বন্দুকবাজের হামলা! এক পুলিশ অফিসার সহ বেশ কয়েকজনের মৃত্যু\nরজনীকান্তের প্রভাব কি উস্কাতে চলেছে দক্ষিণের রাজনৈতিক অঙ্ক! কয়েকটি গুরুত্বপূর্ণ তথ্য\n| Updated: Sun, Dec 31, 2017, 13:23 [IST]\nগোটা দক্ষিণভারতে তো বটেই , এমনকি গোটা দেশে তাঁর নামই যথেষ্ট তাঁর ছবির বক্স অফিসের বাজার মাত করতে। তিনি ভক্তদের 'রজনীকান্ত', তিনি শিবাজী রাও গায়েকোয়াড়। তামিল চলচ্চিত্রজগত যাঁকে 'থালাইভা'( তামিল ভাষায় গুরুদেব) জ্ঞানে সম্মান করে। ভক্তদের কাছে তিনি প্রায় দেবতার সামিল। এই জনপ্রিয়তা যাঁর কাছে রয়েছে, সেই রজনীকান্ত প্রবেশ করতে চলেছেন তামিল রাজনীতিতে। যে রাজনীতির অন্যতম মুখ্য চরিত্র ছিলেন এআইএ ডিএমকে-র প্রয়াত নেত্রী তথা তামিলনাড়ুর মুখ্যমন্ত্রী জয়ললিতা, অন্যদিকে রয়েছেন ডিএমকে- র প্রধান এম করুণানিধি।\n[আরও পড়ুন:মোদীর দল রজনীকান্তের ঘোষণাকে স্বাগত জানালেও, কটাক্ষ দলীয় সাংসদদের, আর কী বললেন স্বামী]\nতামিলনাড়ুর দুই দাপুটে রাজনৈতিক দল ডিএমকে ও এআইডিএমকের রাজনৈতিক আঙিনায় ঠিক কতটা শক্ত জমি তৈরি করতে পারবেন রজনীকান্ত?দেশ জুড়ে বিজেপি-র বিজয় রথের সামনে টিকে থাকার লড়াইও থাকছে রজনীকান্তের হাতে গড়ে উঠতে চলা নতুন দলের সামনে। এরকম এক পরিস্থিতে রজনীকান্তের প্রভাব ও তামিল রাজনীতির আঙ্কটা ঠিকে কেমন দেখে নেওয়া যাক টাইমলাইনে।\n[আরও পড়ুন:বছর শেষে রজনী ধমাকা ! রাজনীতিতে প্রবেশ নিয়ে বড় ঘোষণা 'থালাইভা'-র ]\nনিজের দলের ঘোষণা, কৌশলী বার্তা\nরজনীকান্ত, চেন্নাইয়ে আয়োজিত তাঁর ভক্তকুলের সভায় দাবি করেন, তাঁর রাজনৈতিক দলের জন্য় কোনও ক্যাডার চাই না। বরং নজরদারির জন্য কর্মী চাই। যে কর্মীদের ওপর নজর রাখবেন খোদ থালাইভা। দক্ষিণী রাজনীতি তথা তামিল রাজনীতির বর্তমান প্রেক্ষাপটে এই বক্তব্য বেশ প্রাসঙ্গিক বলে দাবি অনেকেরই।\nবিজেপি চেয়েছিল তাঁকে\nএর আগে, মে মাস নাগাদ তামিল বিজেপি-র তরফে জানানো হয়, রজনীকান্ত তাঁদের দলে আসতে চাইলে তিনি স্বাগত। এছাড়া বিজেপি প্রেসিডেন্ট অমিত শাহও রজনীকান্তেতে তামিল বিজেপি-তে যোগাদানের আহ্বান করেছিলেন। প্রসঙ্গত, তামিলনাড়ুর আঞ্চলিক দল ডিএমকে ও এআইএডিএমকে-র দাপটের কাছে, সেরাজ্যে সেভাবে মাথা তুলে দাঁড়াতে পারছে না বিজেপি। এরকম এক পরিস্থিতিতে রজনীকান্তকে তারা দলে চেয়েছিল। তবে রবিবার রজনীকান্তের রাজনৈতিক সিদ্ধান্ত জানাবার পর , তাঁকে অভিনন্দন জানায় তামিলনাড়ুর রাজ্য বিজেপি।\nজয়ললিতার মৃত্যু ও এআইডিএমকে\nতামিলনাড়ুর প্রাক্তন মুখ্যমন্ত্রী তথা এআইডিএমকে-র নেত্রী জয়ললিতার মৃত্যুর পর থেকে এই আঞ্চলিক দলের মধ্য়ে বিবাদ-ভাঙন লেগেই রয়েছে। পরে, জয়ললিতার কেন্দ্র আর কে নগর উপনির্বাচনে নির্দল প্রার্থী দিনাকরণের জয়, কিছুটা ব্যাকফুটে রেখেছে এই দলকে। এরকম এক অবস্থায় , আজ রজনীকান্ত জানিয়েছেন , তামিলনাড়ুতে গণতন্ত্রের অভাব রয়েছে। তাই রজনীর এই বার্তার সামনে এআইএডিএমকে রাজনীতি কতটা সমস্যায় পড়বে একন সেটাই দেখার।\n১৯৯৬ সাল ও রজনীর একটি উবাচ\n১৯৯৬ সালে তামিলনাড়ুর বিধানসভা নির্বাচনে এম করণানিধির দল ডিএমকে রজনীকান্তের কাছে তাদের সমর্থন করার জন্য় অনুরোধ করে। সেই অনুরোধে সায় দিয়ে রজনী বলেন, 'জয়ললিতা মসনদে আসলে ভগবানও তামিলনাড়ুকে বাঁচাতে পারবেন না।' এরপর বিপুল ভোটেজি লাভ করে ডিএমকে। যদিও সেই বক্তব্যকে পরে নিজের 'ভুল' বলে মন্তব্য করেন দক্ষিণের থালাইভা।\nরবিবারের বক্তব্য থেকে বিশেষজ্ঞদের ধারণা\nরজনীকান্তের রবিবারের বক্তব্যে কেন্দেরের বিজেপি সরকারের প্রতি কোনও বিষোদ্গার ছিল না। তবে বিজেপি-র থেকে খানিকটা দূরত্বই তিনি বজায় রাখছেন। কারণ 'তামিল' অনুপ্রবেশ ইস্যুটিও তাঁর সামনে রয়েছে। তামিলনাড়ুর ২৩৪ টি নির্বাচনী কেন্দ্রে বিধানসভা নির্বাচনের দিকে আপাতত তাকিয়ে রজনীকান্ত ও তাঁর ভক্তকূল।\npolitics tamil nadu india photo feature রাজনীতি তামিলনাড়ু রজনীকান্ত rajnikanth\nhow rajinikant's political entry will effect tamil politics, some key points


November 12, 2017 - Dharona\nNovember 12, 2017 ভিডিও 0\nনায়িকা পপি আরো মোটা হয়ে গেছে বান্ধীর বিয়েতে নাচতে গিয়ে যে আলোরন সৃষ্টি করল, দেখুন ভিডিওতে নায়িকা পপি আরো মোটা হয়ে গেছে বান্ধীর বিয়েতে নাচতে গিয়ে যে আলোরন সৃষ্টি করল, দেখুন ভিডিওতে নায়িকা পপি আরো মোটা হয়ে গেছে বান্ধীর বিয়েতে নাচতে গিয়ে যে আলোরন সৃষ্টি করল, দেখুন ভিডিওতে লম্বা সময় …\nকয়েকদিনে সবচেয়ে বেশিবার দেখা হয়েছে এই ভিডিওটি! কিন্তু কেন? দেখলে বুঝবেন বি: দ্র : ই্উটিউব থেকে প্রকাশিত সকল ভিডিওর দায় সম্পুর্ন ই্উটিউব চ্যানেল এর । এর সাথে আমরা কোন ভাবে সংশ্লিষ্ট নয় এবং আমাদের পেইজ কোন প্রকার দায় নিবেনা। ভিডিওটির উপর কারও আপত্তি থাকলে তা অপসারন করা হবে। প্রতিদিন ঘটে …\nঅবশেষে সুন্দুরী আন্টিকে নিয়ে পালিয়ে লাইভে এসে যা করল বাতিজা, দেখুন ভিডিও তে।\nঅবশেষে সুন্দুরী আন্টিকে নিয়ে পালিয়ে লাইভে এসে যা করল বাতিজা, দেখুন ভিডিও তে। বি: দ্র : ই্উটিউব থেকে প্রকাশিত সকল ভিডিওর দায় সম্পুর্ন ই্উটিউব চ্যানেল এর । এর সাথে আমরা কোন ভাবে সংশ্লিষ্ট নয় এবং আমাদের পেইজ কোন প্রকার দায় নিবেনা। ভিডিওটির উপর কারও আপত্তি থাকলে তা অপসারন করা হবে। …\nমা ও দুই মেয়ের এমন আপত্তিকর নাচ জীবনে এই প্রথম দেখলাম, কিয়ামতের আর বেশি দেরি নাই দেখুন-ভিডিও অবশেষে ক্যান্সারের টিকা আবিষ্কার! সংবাদটি শেয়ার করে ছড়িয়ে দিন অবশেষে আবিষ্কৃত হয়েছে ক্যান্সারের টিকা। এই টিকা শরীরের যেকোনো অংশে ছড়িয়ে থাকা ক্যান্সারের জীবাণু ধ্বংস করবে বলে দাবি গবেষকদের। ইতিহাস সৃষ্টিকারী এই টিকা এখনও …\n২০১৭ শ্রেষ্ঠ ডান্স, মজাই মজা। দেখুন ভরা মজলিসে নাচতে গিয়ে কিভাবে জামা কাপড় ছিড়ে ফেলল মেয়েটি। ভিডিও দেখুন একদম নীচে চা, কফিতে আপনার হাড় ক্ষয়ে যাচ্ছে জানেন? ওয়েব ডেস্ক : আপনার হাড় কি দুর্বল? ৪০-এর আগেই কি আপনার হাড় ক্ষয়ে যাচ্ছে? কিংবা ৩০ বছর হতে না হতেই দুর্বল হচ্ছে হাড়? অনেক …\nNovember 12, 2017 আন্তর্জাতিক 0\nরাস্তা চওড়া করা হবে। এই যুক্তিতে বাড়ি ভেঙে দেওয়ার নির্দেশ দিয়েছিল পৌরসভা। মালিকের এই কাজ করার আগে আচমকাই হুড়মুড়িয়ে ভেঙে পড়ল চার তলার ওই আবাসন। অন্ধ্রপ্রদেশের গুন্টুরের এই ঘটনার ভিডিও এখন ভাইরাল। বি: দ্র : ই্উটিউব থেকে প্রকাশিত সকল ভিডিওর দায় সম্পুর্ন ই্উটিউব চ্যানেল এর । এর সাথে আমরা কোন …\nসিনেমায় যে দৃশ্যের জন্য সবচেয়ে বিতর্কিত হয়েছিলেন নায়িকা মৌসুমী,দেখুন (ভিডিওটি একদম নীচে) ঝকঝকে ভাব ফিরে পেতে দাঁতে ঘষুন কলা, ব্রাশ করুন হলুদ দিয়ে ব্যুরো: দাঁতের কমপ্লেক্সে রাতের ঘুম উড়ছে? কপালে চিন্তার ভাঁজ? ডাক্তার দেখাতে দেখাতে পকেট খালি হয়েছে অথচ কোনও ওষুধই দাঁতের সৌন্দর্য ফিরিয়ে আনতে পারছেন না! দুঃশ্চিন্তা ঝেড়ে ফেলে …\nভারতীয় টিভিতে কমিডি শোর নামে এ কেমন নগ্নতা উপস্থাপিকার? (দেখুন ভিডিও)\nভারতীয় টিভিতে কমিডি শোর নামে এ কেমন নগ্নতা উপস্থাপিকার? (ভিডিওটি একদম নীচে) ক্যান্সারের প্রবণতা কমায়, হার্ট ভাল রাখে অলিভ অয়েল ওয়েব ডেস্ক : প্রতিদিনের খাবারে ব্যবহার করেন অলিভ অয়েল? যদি না করেন, তাহলে এখন থেকেই অভ্যেস করে ফেলুন। কারণ প্রতিদিনের খাবারে যদি অলিভ অয়েল ব্যবহার করেন, তাহলে হার্ট যেমন ভাল থাকবে …\nNovember 12, 2017 দাম্পত্য জীবন 0\nমেয়েটি যখন কোমড় দোলানো শুরু করলো ! কেউ আর তখন চোখ ফেরাতে পারলোনা ! (ভিডিও দেখুন একদম নীচে) সহজ এই চারটি উপায়ে সারিয়ে তুলুন পায়ের ফোস্কা! ওয়েব ডেস্ক: পুজোর নতুন জুতো পরে ঘুরেছেন? এখন পায়ে ফোস্কা! জেনে নিন সহজ এই কয়েকটি উপায়ে কীভাবে তা সারিয়ে তুলবেন নারকেল তেল: জুতো বা স্যান্ডেল …


জোট গঠনের অন্তরালে ষড়যন্ত্র দেখছে আওয়ামী লীগ » Leading News Portal : BartaBangla.com\nজোট গঠনের অন্তরালে ষড়যন্ত্র দেখছে আওয়ামী লীগ\nপ্রবীণ আইনজীবী ড. কামাল হোসেনের উদ্যাগে জাতীয় ঐক্য প্রক্রিয়া আবেদন হারিয়ে ফেলেছে বলে মনে করছেন ক্ষমতাসীন আওয়ামী লীগ নেতারা। তাদের মতে, তারা (জাতীয় ঐক্যের নেতারা) যে সরকারের বিরুদ্ধে, নির্বাচনের বিরুদ্ধে ষড়যন্ত্রে লিপ্ত তা ধীরে ধীরে স্পষ্ট হতে শুরু করেছে।\nরাজনীতিতে নতুন জোট গঠনকে সাধুবাদ জানালেও বিএনপি নেতাদের উপস্থিতি নাগরিক সমাবেশ থেকে ঘোষিত দাবির প্রেক্ষিতে এমন অভিমত ব্যক্ত করেছেন ক্ষমতাসীন আওয়ামী লীগ নেতারা।\nড. কামাল হোসেনের সভাপতিত্বে গতকাল শনিবার রাজধানীর মহানগর নাট্যমঞ্চে ‘জাতীয় ঐক্য প্রক্রিয়ার’ উদ্যাগে নাগরিক সমাবেশ অনুষ্ঠিত হয়। নাগরিক সমাবেশে ঘোষণাপত্র পাঠ করেন তেল-গ্যাস-বিদ্যুৎ-বন্দর রক্ষা জাতীয় কমিটির আহ্বায়ক প্রকৌশলী শেখ মুহাম্মদ শহীদুল্লাহ।\nঘোষণায় বলা হয়, সরকার আগামী ৩০ সেপ্টেম্বরের মধ্যে রাজনৈতিক দলগুলোর সাথে আলাপ-আলোচনার মাধ্যমে নির্বাচনকালীন নিরপেক্ষ সরকার গঠন এবং নিরপেক্ষ নির্বাচন কমিশন পুর্নগঠন করে অবাধ, সুষ্ঠু ও নিরপেক্ষ নির্বাচনের পরিবেশ সৃষ্টি করার কার্যকর উদ্যোগ গ্রহণ করবে এবং তফসিল ঘোষণার পূর্বে বর্তমান সংসদ ভেঙে দেবে।\nআরও বলা হয়, ন্যায় বিচারের স্বাভাবিক প্রক্রিয়াকে অগ্রাহ্য, ব্যহত ও অকার্যকর করে অন্যায়ভাবে কারারুদ্ধ সাবেক প্রধানমন্ত্রী ও দেশনেত্রী খালেদা জিয়ার আইনগত ও ন্যায় সঙ্গত অধিকার নিশ্চিত করতে হবে। কোটা সংস্কার ও নিরাপদ সড়ক আন্দোলনে নেতৃত্বদানকারী ছাত্র-ছাত্রীসহ সকল রাজনৈতিক দলের নেতাকর্মীদের বিরুদ্ধে আনীত মিথ্যা মামলাসমূহ প্রত্যাহার করতে হবে এবং গ্রেফতারদের মুক্তি দিতে হবে। এখন থেকে নির্বাচন শেষ না হওয়া পর্যন্ত কোনো রাজনৈতিক দলের নেতাকর্মীদের গ্রেফতার করা যাবে না।\nএ প্রসঙ্গে আওয়ামী লীগের অপর সভাপতিমন্ডলীর সদস্য কাজী জাফরউল্যাহ বলেন, নাগরিক সমাবেশ থেকে জাতির কাছে একটা বার্তা পৌঁছে গেছে যে জোট গঠনের অন্তরালে ষড়যন্ত্রও রয়েছে।\nআওয়ামী লীগের যুগ্ম সাধারণ সম্পাদক আব্দুর রহমান বলেন, ড. কামাল হোসেন কখনই শুভবুদ্ধির রাজনৈতিক চর্চা করতে পারে না। তার নেতৃত্বাধীন জাতীয় ঐক্য প্রক্রিয়া ও নাগরিক সমাবেশে বিএনপির নেতাদের উপস্থিতি ও খালেদা জিয়ার মুক্তির দাবি জাতির কাছে এ বার্তাই পৌঁছে দিয়েছে। জোট গঠনের তোড়জোড়কে আমরা সহজভাবেই দেখেছি। আজকের পরে বিষয়টি জাতিকে ভাবিয়ে তুলেছে, সঙ্গে আওয়ামী লীগকেও।\nক্ষমতাসীন আওয়ামী লীগের সাংগঠনিক সম্পাদক খালিদ মাহমুদ চৌধুরী বলেন, নাগরিক সমাবেশ থেকে খালেদা জিয়ার মুক্তির দাবি তুলে জাতীয় ঐক্য প্রক্রিয়া জাতির কাছে আবেদন হারিয়ে ফেলেছে। তারা যে সরকারের বিরুদ্ধে, নির্বাচনের বিরুদ্ধে ষড়যন্ত্রে লিপ্ত তা ধীরে ধীরে স্পষ্ট হতে শুরু করেছে।\nএছাড়া ক্ষমতাসীন দলের সাধারণ সম্পাদক ওবায়দুল কাদের গতকাল শনিবার (২২ সেপ্টেম্বর) চট্টগ্রাম সার্কিট হাউসে সাংবাদিকদের বলেছেন, ‘নেতায় নেতায় ঐক্য হয়েছে। জনগণের কোনো সম্পৃক্ততা নেই। এ ঐক্য জাতীয় নয়, এ ঐক্য জাতীয়তাবাদী, এ ঐক্য সাম্প্রদায়িক। এ ঐক্য কোনো কাজে আসবে না। আওয়ামী লীগকে ছাড়া কোনো জাতীয় ঐক্য হতে পারে না।’\nজাতীয় ঐক্য প্রক্রিয়া আয়োজিত নাগরিক ওই সমাবেশ থেকে আগামী ১ অক্টোবর থেকে সারাদেশে সভা-সমাবেশ করার ঘোষণাও দেয়া হয়েছে।\nআগের সংবাদ/কন্টেন্টতানজানিয়ায় নিহতের সংখ্যা বেড়ে ২০৯, ক্যাপ্টেন আটক\nপরের সংবাদ/কন্টেন্ট ১ লাখ ৬ হাজার ৮৫৩ জন হাজি দেশে ফিরেছেন


মতামত – NEWS.NIRBANKAMI.COM\nপ্রব্রজ্যা প্রশ্নঃ > মতামত > এরা কি কনফিউজড ডট কম?\nরাজা কহিলেন, “ভন্তে, কী প্রয়োজনে আপনাদের প্রব্রজ্যা? আপনাদের পরমার্থই বা কী?” স্থবির বলিলেন, “কেন, মহারাজ, এই বর্তমান দুঃখ নিরুদ্ধ হইবে। অপর (ভাবী) দুঃখ উৎপন্ন হইবে না। এই প্রয়োজনেই আমাদের প্রব্রজ্যা।আসক্তিবিহীন হইয়া পরিনির্বাণ লাভই আমাদের পরমার্থ বা চরম লক্ষ্য।” “ভন্তে নাগসেন, সকলেই কী এই উদ্দেশ্যে প্রব্রজিত হন?” “না মহারাজ, কেহ কেহ …\nসূত্রপিটকের অন্তর্গত পটিসম্ভিদামগ্গো’ তথা পটিসম্ভিদা: বিভাজনীয় জ্ঞান, পুঙ্খানুপুঙ্খরূপে পরীক্ষা-বিশ্লেষণ সম্বন্ধীয় পরিজ্ঞান বা অন্তর্দৃষ্টি। ‘পটিসম্ভিদামগ্গো’ বলতে এরূপ পুঙ্খানুপুঙ্খ বিচার-বিশ্লেষণের মার্গ, পথ, উপায় বা পদ্ধতি। মিলিন্দ-প্রশ্ন গ্রন্থে পটিসম্ভিদাকে চারভাগে প্রদর্শিত হয়েছে; যথা : ১. অত্থপটিসম্ভিদা, ২. ধম্মপটিসম্ভিদা, ৩. নিরুত্তিপটিসম্ভিদা, এবং ৪.পটিভাণপটিসম্ভিদা। ১. ‘অর্থ-পটিসম্ভিদা বলতে ‘প্রত্যয়সম্ভূত ফল অর্থাৎ কোনো একটি কারণ যাকে ভিত্তি …


সরিষা ক্ষেতে মৌ চাষ বিষয়ে মাঠ দিবস | Amader Magura\nসরিষা ক্ষেতে মৌ চাষ বিষয়ে মাঠ দিবস\n01 January 2016, 23:36\nআমাদের মাগুরা ॥ সরিষা ক্ষেতে মৌ চাষ বৃদ্ধির জন্য কৃষক-কৃষাণীদের নিয়ে মাগুরা সদরের টিলা গ্রামে আজ শুক্রবার দুপুরে মাঠ দিবস অনুষ্ঠিত হয়েছে। সেখানে প্রধান অতিথি হিসেবে উপস্থিত ছিলেন ঢাকা খামার বড়ি কৃষি সম্প্রসারণ অধিদপ্তরের মহা পরিচালক মোঃ হামিদুর রহমান।\nমাগুরা সদর উপজেলা চেয়ারম্যান রুস্তম আলীর সভাপতিত্বে বিশেষ অতিথি হিসেবে উপস্থিত ছিলেন- তুলা উন্নয়ন বোর্ডের নির্বাহী পরিচালক ড. ফরিদউদ্দিন, কৃষিবিদ নজরুল ইসলাম, কৃষিবিদ ড. নজরুল ইসলাম, কৃষিবিদ পার্থ প্রতিম সাহা, উপজেলা নির্বাহী কর্মকর্তা ইয়ারুল ইসলাম ও সদর উপজেলা কৃষি কর্মকর্তা সুব্রত কুমার চক্রবর্তী।\nমাহা পরিচলক হামিদুর রহমান বলেন, আজ দিন দিন আমাদের আবাদী জমির পরিমান কমছে। তার পরও খাদ্য ঘাটতির দেশ এখন শুধু পূরণই নয় অন্যদেশে খাদ্য রফতানী করেছে। আর এটা সম্ভব হয়েছে শুধুমাত্র বর্তমান প্রধানমন্ত্রী শেখ হাসিনার জন্যে। তিনি কৃষকদের সুবিধার জন্য সর্বোচ্চ চেষ্টা চালিয়ে যাচ্ছেন।\nসরিষা ক্ষেতে মৌ চাষ কৃষকদের জন্য অত্যন্ত লাভজনক। অনেকে মনে করেন এর ফরে ফলন কম হয়, আসলে এটা তাদের জানার ভুল। সরিষা ক্ষেতের পাশে মৌমাছির বক্সগুলো সারিদিয়ে রাখলে মৌমাছি মধু সংগ্রহের জন্য ফুলে ফুলে ঘুরে বেড়াবে। এর ফলে সরিষা ফুলের পরাগায়নটা খুব ভালো হয়। যার ফলে ফলন অনেক বেশি হয়। পাশাপাশি চাষিরা প্রচুর পরিমানে মধু সংগ্রহ করে লাভবান হতে পারেন।


আজকের বাজার | আগস্ট ২২, ২০২১ ৫:৩৩\nশিক্ষাপ্রতিষ্ঠানে বুলিং রোধে কর্তৃপক্ষের নিষ্ক্রিয়তা কেন অবৈধ ঘোষণা করা হবে না; তা জানতে চেয়ে সংশ্লিষ্টদের প্রতি রুল জারি করেছে আদালত। এ সংক্রান্ত এক রিট আবেদনের প্রাথমিক শুনানি নিয়ে বিচারপতি এম, ইনায়েতুর রহিম ও বিচারপতি মো. মোস্তাফিজুর রহমান সমন্বয়ে একটি হাইকোর্ট ডিভিশন বেঞ্চ আজ এ আদেশ দেন। আদালতে রিটের পক্ষে শুনানিতে ছিলেন এডভোকেট মো. তানভীর আহমেদ। আদালতের আদেশের বিষয়টি তিনি গণমাধ্যমকে জানান।\nকিশোরের বাবা মো. ফজলুল করিম বলেছেন, তার ছেলের ওজন স্বাভাবিকের চাইতে বেশি হওয়ার কারণে, স্কুলে তাকে প্রায় নিয়মিতই বুলিং ও উপহাসের শিকার হতে হতো। কিন্তু স্কুলে কখনো এ নিয়ে অভিযোগ জানাননি তারা। এখনো বিষয়টি নিয়ে আনুষ্ঠানিক কোনো অভিযোগ জানাতে চান না তারা। তবে পরিবার চায় স্কুলে বুলিং বন্ধ করার জন্য যেন সরকার ব্যবস্থা নেয়। পরে ওই প্রতিবেদন সংযুক্ত করে সংশ্লিষ্টের প্রতি একটি লিগ্যাল নোটিশ পাঠানো হয়। তবে সে নোটিশের কোনো জবাব না পেয়ে হাইকোর্টে রিট দায়ের করেন সুপ্রিমকোর্টের আইনজীবী মো. তানভীর আহমেদ। তথ‌্য-বাসস\n« সময় বৃদ্ধি রোধে পূর্ণাঙ্গ পরিকল্পনা ও আগাম প্রস্তুতি নিয়ে প্রকল্প গ্রহণের সুপারিশ\nআক্কেলপুরের আওয়ামী লীগ নেতা আনোয়ার হোসেনের ইন্তেকাল॥ হুইপ স্বপনের শোক »


The single screen Cinema Hall in Kolkata and adjoining areas were closed again due to lack of viewers | ফের তালা ঝুলল প্রিয়া, প্রাচী সহ কলকাতার একাধিক সিঙ্গল স্ক্রিন হলগুলিতে\nশুক্রবার থেকে শহরের একাধিক হলে ফের তালা ঝুলছে।\nReported By: রণিতা গোস্বামী | Updated By: Nov 21, 2020, 09:05 PM IST\nরণিতা গোস্বামী: ফের বন্ধ হয়ে গেল প্রিয়া, জয়া, প্রাচী, মেনকা সহ কলকাতার একাধিক সিঙ্গল স্ক্রিন সিনেমা হল। গত অক্টোবরে সরকারি তরফে সিনেমাহল খোলার অনুমতি মিলেছিল। সেই মতোই খুলেছিল হলগুলি। তবে শুক্রবার থেকে শহরের একাধিক হলে ফের তালা ঝুলছে।\nতবে কেন এমন সিদ্ধান্ত? এবিষয়ে Zee ২৪ ঘণ্টা ডিজিটালের তরফে প্রিয়া সিনেমার মালিক অরিজিৎ দত্তের সঙ্গে যোগাযোগ করা সম্ভব হয়েছিল। এবিষয়ে অরিজিৎ দত্ত বলেন, ''আরে এখন তো কোনও ছবি নেই, কী চালাব? লোকজন হচ্ছে না। হল খুলে রাখার খরচ তো আরও বেশি। এটা তো শুধু আমি নয়, অনেক হল কর্তৃপক্ষই এই সিদ্ধান্ত নিয়েছে। আমরা এই সিদ্ধান্ত নিয়ে যে খুশি, তা তো নয়, কিন্তু কিছু করার নেই। সারা দিনে ১০ টা লোক ঢুকলে কী করা যাবে! যতক্ষণ না ছবি মুক্তির ক্ষেত্রে নতুন গতি আসে, ততদিন হল বন্ধ রাখা হবে।''\nহল বন্ধ থাকাকালীন কর্মচারীদের বেতন দেওয়ার ক্ষেত্রে কী সিদ্ধান্ত নেওয়া হয়েছে? এবিষয়ে অরিজিৎ দত্ত বলেন, ''ওটা সমস্যা হবে না। সিঙ্গল স্ক্রিনের ক্ষেত্রে তো আর অনেক কর্মী নেই। নিজেদের মধ্যে অ্যাডজাস্ট করা হবে। অভ্যন্তরীণ যাঁরা কর্মী, তাঁরা বেতন পাবেন। তবে আউট সোর্স-এর ক্ষেত্রে যেমন সিকিউরিটি, হাউস কিপিং স্টাফদের দেওয়া সম্ভব নয়।''\nএবিষয়ে পরিচালক অরিন্দম শীল বলেন, ''সিনেমা হল বেশকিছু আবারও বন্ধ হয়ে গেল কারণ, দর্শক আসছে না। কারণ, এখনও হয়ত বন্ধ পরিবেশের মধ্যে মানুষ ঠিক স্বচ্ছন্দ বোধ করছেন না। এবার প্রশ্ন, তাহলে বিমানে কীভাবে পাশাপাশি বসে যাচ্ছে? রেস্তোরাঁতে ভিড় হচ্ছে। মলেও লোকজন যাচ্ছে না। শুধু অডিটোরিয়ামে লোক যাচ্ছে না। বিমানের ক্ষেত্রে যেটা দেখছি, যে এয়ার সার্কুলেট করা হচ্ছে, তা ভাইরাস মুক্ত বলে দাবি করা হচ্ছে। আবার, আত্ম সমালোচনার জায়গা থেকে যদি বলি, তাহলে বলব হলের মত কনটেন্টের ছবি এখনও পর্যন্ত মুক্তি পায়নি। যেগুলো বড় ছবি বা যেসমস্ত ছবি মানুষ হলে দেখতে চান, তেমন ছবি মুক্তি পাচ্ছে না। যেমন দিওয়ালিতে বেশকিছু ছবি মুক্তি পাওয়ার কথা ছিল, তা পিছিয়ে গেল। জাতীয়স্তরেও সূর্যবংশী সহ আরও কিছু ছবি মুক্তি পাওয়ার কথা ছিল, সেগুলি পিছিয়ে দেওয়া হয়েছে। আশা করা যাচ্ছে, নতুন বছর আমাদের নতুন আশা দেখাবে। কোভিড ভ্যাকসিন এলে পরিস্থিতি বদলাবে।''\nআরিন্দম শীল আরও বলেন, ''মানুষ যেমন এই পরিস্থিতির শিকার, তেমন এই পরিস্থিতি নিয়ে রাজনীতির জায়গাও আছে। আমাদের সবাইকেই একসঙ্গে হয়ে ইন্ডাস্ট্রির জন্য লড়তে হবে।''\nOTT-তে এত বেশি সিনেমা মুক্তি কি সিনেমা হলের ক্ষতি করছে বলে মনে হয়?\nপরিচালক অরিন্দম শীল বলেন, ''না, ডিজিটাল প্ল্যাটফর্মে নতুন কনটেন্টের একটা জায়গা তৈরি হয়েছে। সেটা বরং আরেকটা রাস্তা বলা যায়। এটা কখনওই সিনেমাহলের বিকল্প নয়, কখনও হবেও না। গুলাবো সিতাবো, শকুন্তলা দেবী-র মত যেসব সিনেমা OTT-তে মুক্তি পেয়েছে, সেগুলির কনটেন্ট খানিকটা ডিজিটাল কনটেন্টের কাছাকাছি বলে হয়ত সেটা করা গিয়েছে। যেমন আমি মায়াকুমারী বড় পর্দার কথা ভেবেই করেছি। আবার শবরের শ্যুটিংও হলের কথা ভেবেই করছি। আবার নেটফ্লিক্সের জন্য একটি অরিজিনাল ফিল্ম করছি, সেটা আবার OTT-র জন্যই করা।''\nতবে এই পরিস্থিতিতে সিঙ্গল স্ক্রিন, মাল্টিপ্লেক্স সব হলেরই অনেক ক্ষতি হয়েছে সেটা মেনে নিলেন অরিন্দম শীল।\nএই একই বিষয়ে পরিচালক শিবপ্রসাদ মুখোপাধ্যায়ের সঙ্গে যোগাযোগ করা হলে, তিনি অবশ্য বেশি কথা বলতে চাননি। তিনি বলেন, ''পরিস্থিতি স্বাভাবিক নয়, এটা বুঝতে হবে। সিঙ্গল স্ক্রিন বন্ধ হওয়ার কারণ হিসাবে সিনেমাগুলো খারাপ বলতে পারেন না। আবার কর্তৃপক্ষ সিঙ্গল স্ক্রিনগুলো চালাতে পারছে না, সেটাও বলতে পারেন না। এটা তো মহামারীর সময়। কাউকে দোষারোপ করা যায় না। এটা deep rooted problem, এটা অন্যভাবে দেখতে হবে।''\nTollywoodEntertainmentcinema hallSingle Screen HallKolkataCovid situationটলিউডবিনোদনসিনেমাহলকলকাতাসিঙ্গল স্ক্রিনবাংলা সিনেমা


জনগণের ঘাড়ে বিদ্যুতের বাড়তি বোঝা\nআপডেট: ০৭ ডিসেম্বর ২০১৬ - ১০:২৬ | প্রকাশিত: বুধবার ০৭ ডিসেম্বর ২০১৬ | প্রিন্ট সংস্করণ\nবাঙ্গাল আবদুল কুদ্দুস : সরকার রেন্টাল-কুইক রেন্টাল বিদ্যুৎ উৎপাদন কেন্দ্রের মেয়াদ আবারো বাড়াতে যাচ্ছে বলে প্রকাশিত খবরে জানা গেছে। ২০১৩ সালে রেন্টাল-কুইক রেন্টাল থেকে সরে আসার এবং ২০১৮ সাল পর্যন্ত দেশে ভাড়াভিত্তিক আর কোন বিদ্যুৎ কেন্দ্র থাকবে না বলে সরকার প্রতিশ্রুতি দিলেও এখন প্রতিশ্রুতি রক্ষা করা হচ্ছে না কেন? পিডিবি’র তথ্য থেকে জানা যায়, শুরুতে রেন্টাল-কুইক রেন্টাল বিদ্যুৎ কেন্দ্রের সংখ্যা ছিল কয়েকটি। পরবর্তীতে এই সংখ্যা আরো বাড়ানো হয়েছে। ২০১৩ সালের পরেও বাড়ানো হয়েছে। ২০১৩ সাল পর্যন্ত এর সংখ্যা ছিল ১৪টি। বর্তমানে এর সংখ্যা ৩২-এ দাঁড়িয়েছে। রেন্টাল ১৪টি আর কুইক রেন্টাল ১৮টি। এগুলোর মধ্যে একাংশ তেলভিত্তিক, অপরাংশ গ্যাসভিত্তিক। জরুরি বিদ্যুৎ চাহিদা পূরণে রেন্টাল-কুইক রেন্টালের ভূমিকা স্বীকার করা হলেও একে রাষ্ট্রের জনগণের ঘাড়ে হাজার হাজার কোটি টাকার বোঝা হিসেবেই দেখা হচ্ছে। দ্রুত এই বোঝা থেকে জনগণকে মুক্ত করা বড় বেশি প্রয়োজন হলেও এ দেশে দেখা যাচ্ছে এর ব্যতিক্রম। রেন্টাল ও কুইক রেন্টাল বিদ্যুৎ কেন্দ্রের সংখ্যা ও এর মেয়াদ দুই-ই বাড়ানো হচ্ছে। সরকার এমনটি করছে কেন? সরকারের বড় বড় কথা ছিল, দেশে বিশাল বিশাল বিদ্যুৎ কেন্দ্র গড়ে তোলা হবে এবং সেসব কেন্দ্রে বিদ্যুৎ উৎপাদন শুরু করা হলে রেন্টাল-কুইক রেন্টাল থেকে সরে আসা হবে। দুঃখজনক হলেও সত্য যে, বড় আকারের কোন বিদ্যুৎ কেন্দ্র এখনো কোন উৎপাদনে আসতে পারেনি কেন? কেন পারেনি, সরকারের কোন সদুত্তর নেই। সরকারের ব্যর্থতার এই প্রেক্ষাপটে রেন্টাল-কুইক রেন্টালের আবারও মেয়াদ বাড়ানো হচ্ছে। কেন রেন্টাল-কুইক রেন্টালের সংখ্যা ও মেয়াদ বাড়ানো হচ্ছে? সাংবাদিকদের এমন প্রশ্নের জবাবে সরকারের জ্বালানি ও খনিজ সম্পদ প্রতিমন্ত্রী বলেছেন, আমাদের অনেক বিদ্যুৎ কেন্দ্র উৎপাদনে এসেছে। তবে যতোদিন পর্যন্ত কয়লাভিত্তিক বিদ্যুৎ কেন্দ্র উৎপাদনে না আসছে ততদিন রেন্টাল-কুইক রেন্টাল বিদ্যুৎ কেন্দ্র চলবে। তবে এ কথাটা না বলে পারা যায় না যে, সরকার সাত লাখ টন ঘি কবে পোড়াবে আর রাধা কবে নাচবে- কেউ জানেন কী?\nরেন্টাল-কুইক রেন্টালের বিদ্যুৎ বেশি মূল্যে কিনে পিডিবিকে বরাবরই মোটা অংকের লোকসান গুণতে হচ্ছে। ভর্তুকি দিয়েও এ লোকসান কমিয়ে আনা যাচ্ছে না। রেন্টাল ও কুইক রেন্টালের বিদ্যুতের উৎপাদন ব্যয় ও মূল্য দুই-ই বেশি। পিডিবি’র গ্যাসচালিত বিদ্যুৎ কেন্দ্রের উৎপাদন ব্যয় যেখানে ইউনিট প্রতি দুই টাকারও কম সেখানে গ্যাসভিত্তিক কুইক রেন্টালে এ ব্যয় ছয় টাকার উপরে। এমনকি বেসরকারি খাতের দীর্ঘমেয়াদী গ্যাসভিত্তিক কেন্দ্রগুলোর ইউনিট প্রতি উৎপাদন ব্যয় যেখানে গড়ে দুই টাকা সেখানে তেলভিত্তিক কুইক রেন্টালের উৎপাদন ব্যয় প্রতি ইউনিটে ১৬ থেকে ১৭ টাকা। প্রতি ইউনিট বিদ্যুৎ ১৭ টাকা আর প্রতি ইউনিট দুই টাকা মূল্যে কিনলে পিডিবির প্রতি ইউনিট বিদ্যুতের গড় মূল্য দাঁড়ায় সাড়ে নয় টাকা। পিডিবি প্রতি ইউনিট বিদ্যুৎ বিক্রি করে চার থেকে ছয় টাকায়। এ হিসাবে পিডিবিকে কত টাকা লোকসান গুনতে হচ্ছে তা সহজেই অনুমান করা যায়। অথচ এ সময়ের মধ্যে যদি রাষ্ট্রীয় বড় বিদ্যুৎ কেন্দ্রগুলো উৎপাদন করতে পারতো তাহলে পিডিবি বিদ্যুতের দাম কমিয়েও বছরে হাজার হাজার কোটি টাকা লাভ করতে পারতো।\nআসল সত্য কথা হচ্ছে, রেন্টাল-কুইক রেন্টালের নামে বিদ্যুৎ খাতে হাজার হাজার কোটি টাকার লুটপাটের এক মহাউৎসব চলছে। সংবাদপত্রে প্রকাশিত এক প্রতিবেদনে জানা গেছে যে, সরকার দরপত্র ছাড়া বিদ্যুৎ কিনে গত সাড়ে তিন বছরে প্রায় ২৪ হাজার কোটি টাকা গচ্চা দিয়েছে। এ সময় ১৩টি কুইক রেন্টালের কাছ থেকে গড়ে ১৪ লাখ ২৩ হাজার মেগাওয়াট বিদ্যুৎ কেনা হয়েছে। দেখা গেছে, এই বিদ্যুৎ কেনা হয়েছে প্রতি ইউনিট সাত টাকারও বেশি দামে। ২০১০ সালে এসব কুইক রেন্টালের কাছ থেকে গড়ে ১২ টাকা থেকে ১৮ টাকা ৭৫ পয়সা দামে প্রতি ইউনিট বিদ্যুৎ কেনার সিদ্ধান্ত হয় এবং ঐ দামেই কেনা হয়েছে। বিষয়টি ধরা পড়েছে দরপত্রের মাধ্যমে বিদ্যুৎ কেনার সিদ্ধান্ত হওয়ার পর। দেখা গেছে, এসব প্রতিষ্ঠান প্রতি ইউনিট বিদ্যুৎ বিক্রির প্রস্তাব দিয়েছে গড়ে আট টাকা ২০ পয়সা দামে। এই হিসাবে গত সাড়ে তিন বছরে কেনা বিদ্যুতের জন্য বাড়তি দিতে হয়েছে ২৩ হাজার নয়শ’ কোটি টাকা। সরকারের বিশেষ সুবিধাপ্রাপ্ত রেন্টাল-কুইক রেন্টাল বিদ্যুৎ কেন্দ্রের মালিকরা এই বিপুল অংকের জনগণের খাজনা-ট্যাক্সের টাকা হাতিয়ে নিয়েছেন। শুধু তাই নয়, সরকারি দামে তেল ও গ্যাসের পর্যাপ্ত যোগান পেয়েছেন। একই সাথে পেয়েছেন হ্যাল্ডলিংয়ের জন্য নয় শতাংশ হারে সার্ভিস চার্জও।\nএখন দরপত্রের মাধ্যমে বিদ্যুৎ কেনার সিদ্ধান্ত হওয়ায় হাজার হাজার কোটি টাকা লুটপাটের কিছুটা হলেও গোমর ফাঁস হয়েছে। রেন্টাল-কুইক রেন্টালের কাছ থেকে দরপত্র ছাড়া হাজার হাজার কোটি টাকার বিদ্যুৎ কেনার এমন নজির বিশ্বের আর কোন দেশে আছে কি? এর মাধ্যমে বস্তুত এসব বিদ্যুৎ কেন্দ্রের মালিক নামধারী লুটেরা চক্রকে লুটপাট করার বিশেষ সুবিধা দেয়া হয়েছে। এসব বিদ্যুৎ কেন্দ্রের মালিক কারা, রাষ্ট্রের বিশেষ সংস্থার মাধ্যমে খোঁজ নিলে তা জানা কী অসম্ভব?\nঅবশেষে দরপত্রের মাধ্যমে বিদ্যুৎ কেনার যে সিদ্ধান্ত গৃহীত হয়েছে তা শুভ লক্ষণই বলতে হয়। তবে এর শংকার আরো একটি দিকও লক্ষ্য করা যাচ্ছে। বেসরকারি ব্যবস্থাপনায় বিদেশ থেকে জ্বালানি তেল আমদানির জন্য বর্তমান আইন সংশোধনের সিদ্ধান্ত নেয়া হয়েছে। তাতে বিদ্যুৎ কেন্দ্রের জন্য তেল আমদানি শুল্কমুক্ত করার প্রস্তাব করা হয়েছে।\nপর্যবেক্ষকদের ধারণা, এ প্রস্তাব গৃহীত হলে তেলের অবৈধ ব্যবসার রাস্তা খুলে যাবে। বিদ্যুৎ কেন্দ্রের জন্য বিদেশ থেকে তেল আমদানি করে তা যে খোলাবাজারে বিক্রি করে মুনাফা লোটা হবে না, তার নিশ্চয়তা দেবেন কে? এমনকি তেল পাচারের অবৈধ কারবারের রাস্তাও খুলে যাওয়ার আশংকা রয়েছে। বিদ্যুৎ নিয়ে দেশে এ যাবত যা কিছু করা হয়েছে এবং এখনও করা হচ্ছে, তা সত্যিই দুঃখজনক। জাতীয় স্বার্থেই আমরা এর অবসান কামনা করি।


ভেনম: লেট দ্য বি কার্নেজ- আগামীকাল মুক্তি পাচ্ছে - ডেইলি স্টোরি\nHome বিনোদন ভেনম: লেট দ্য বি কার্নেজ- আগামীকাল মুক্তি পাচ্ছে\nভেনম: লেট দ্য বি কার্নেজ আগামীকাল প্রেক্ষাগৃহে মুক্তি পাচ্ছে। ভেনম: লেট দ্য বি কার্নেজ, সিম্বিওট সিরিজের প্রথম ছবি হিসেবে সোনি এবং কলম্বিয়া পিকচার্স দ্বারা পিজি-১৩ রেট দেওয়া হবে। গত দুই বছর ধরে সবার মধ্যেই ঘূর্ণিঝড় হচ্ছে, বিশেষ করে ভেনম: লেট দ্য বি কার্নেজ প্রত্যাশিত চলচ্চিত্রের পিছনের মানুষের জন্য যা ২০২০ সালে মুক্তি পাওয়ার কথা ছিল। “ভেনম: লেট দ্য বি কার্নেজ” -এর মুক্তির তারিখ এতবার বদলে গেছে যে ট্রেলারে সিম্বিওটের নাস্তার প্রস্তুতির মতো এটি প্রায় বিশৃঙ্খল।\nভক্তরা অবশেষে “ভেনম” সিক্যুয়েল দেখতে পাবে, যা তার পিজি-১৩ রেটিংয়ের সীমা বাড়িয়েছে বলে মনে হচ্ছে।\n১ অক্টোবর, ভেনম: লেট দ্য বি কার্নেজ একচেটিয়াভাবে প্রেক্ষাগৃহে মুক্তি পাবে। অ্যান্ডি সার্কিস চলচ্চিত্রটি পরিচালনা করেছিলেন, যা লিখেছিলেন কেলি মার্সেল (ফিফটি শেডস অফ গ্রে)। ছবিতে অভিনয় করেছেন টম হার্ডি এডি ব্রকের ভূমিকায়, একজন প্রাক্তন সাংবাদিক যিনি ভেনম নামে পরিচিত একটি পরজীবী সিম্বিওটের হোস্ট হয়েছেন। ২০১৮ এর বিস্ময়কর হিটের সিক্যুয়েল এডি এবং ভেনমের ক্রমবর্ধমান সিম্বিয়োটিক সম্পর্ককে আবিষ্কার করবে, পাশাপাশি এডি তার ক্যারিয়ারকে ট্র্যাকে ফিরিয়ে আনার চেষ্টা করবে। এর মাঝে কারণ তারা সিরিয়াল কিলার ক্লেটাস ক্যাসাডি (উডি হ্যারেলসন) আকারে নতুন হুমকির মুখোমুখি হবে। ক্লেটাস ক্যাসাডি এছাড়াও তিতুলার হত্যাকাণ্ড নামে পরিচিত, প্রথম চলচ্চিত্রের শেষ ক্রেডিটের সময় দেখানো হয়।\nটম হার্ডি সিক্যুয়েলে ব্যাপকভাবে জড়িত বলে মনে হচ্ছে, মার্সেলের পাশাপাশি ভেনম: লেট দ্য বি কার্নেজ -এর “গল্প” ভাগ করে নেওয়া। মিশেল উইলিয়ামস, রিড স্কট, এবং স্টিফেন গ্রাহাম সহ খলনায়ক স্পাইডার-ম্যান স্ক্রিম হিসাবে নওমি হ্যারিস অভিনয় করেছেন।\nভেনম: লেট দ্য বি কার্নেজ- কিভাবে দেখবেন?\nবিষ: লেট দ্য বি কার্নেজ আপাতত প্রেক্ষাগৃহে মুক্তি পাচ্ছে। এটা কিছু জল্পনা ছিল যে নেটফ্লিক্স অতিরিক্ত সনি চলচ্চিত্রের লাইসেন্স দিতে চায় কিন্তু কোনটি তা নির্দিষ্ট করে নি। সুতরাং, “পে১ উইন্ডো,” এর পরে নেটফ্লিক্সে ভেনম ২ পাওয়া যেতে পারে। একটি আনুষ্ঠানিক নেটফ্লিক্স মুক্তির তারিখ এখনও উপলব্ধ নয়। আপনি যদি অপেক্ষা করতে না চান, তাহলে আপনি একটি প্রেক্ষাগৃহে সিনেমা দেখতে যেতে পারেন।\nবাংলাদেশে কিভাবে দেখবেন?\nএখনো নিশ্চিত কোন খবর পাওয়া যায় নি। ব্লক ব্লাস্টার সিনেমা হল আপাতত বন্ধ রয়েছে তবে স্টার সিনে প্লেক্সে গিয়ে খোঁজ নিয়ে দেখতে পারেন।\nলেভেল ৮, বসুন্ধরা সিটি, ১৩/৩ ক, পান্থপথ, তেজগাঁও, ঢাকা -১২১৫\nস্টার সিনেপ্লেক্স, শিমান্তো শম্ভর\nলেভেল-৯, শিমান্তো শম্ভর, পিলখানা, ধানমন্ডি -২, ঢাকা -১২০৫।\nস্টার সিনেপ্লেক্স, এসকেএস টাওয়ার\nলেভেল-৩, এসকেএস টাওয়ার, মহাখালী, ঢাকা -১২০8।\nটিএআর সিনেপ্লেক্স, সনি স্কয়ার\nলেভেল -৪, প্লট -১, রোড -২, ব্লক-ডি, সেকশন -২, মিরপুর, ঢাকা -১২১৬।\nPrevious articleটি২০ বিশ্বকাপ ২০২১ঃ বাংলাদেশ দেশ ত্যাগ করবে ৩ই অক্টোবর\nNext articleআইসিসি টি-২০ বিশ্বকাপ ২০২১- সময়সূচী, সকল দল ও টিকিট\nঅ্যাপেল টিভি+ এর সি সিজন ২ সহ আরও বেশ কয়েকটি নুতন...


কী করে একজন ধর্ষক হয়ে ওঠে\n১১ জানুয়ারি, ২০২১ ১৬:১১\nঅনেকে মনে করেন, রাজনৈতিক কমিটমেন্ট ছাড়া ধর্ষণ বন্ধ হবে না। কিন্তু প্রশ্ন হলো, সরকারের রাজনৈতিক কমিটমেন্ট আছে বলেই তো আইন কঠোর করা হলো। কিন্তু তারপরও ধর্ষণ বন্ধ হচ্ছে না কেন? তার মানে কি অসুখের কারণ অনুসন্ধান না করে কেবল ওষুধের গুণগত মান বাড়ানো হচ্ছে?\nধর্ষণের সর্বোচ্চ শাস্তি মৃত্যুদণ্ডের বিধান করে জাতীয় সংসদে নারী ও শিশু নির্যাতন দমন আইন সংশোধন করার (১৭ নভেম্বর ২০২০) দুই মাস না যেতেই গত ৭ জানুয়ারি রাজধানীর কলাবাগানে স্কুলছাত্রীকে ধর্ষণ ও হত্যার অভিযোগে এক তরুণকে গ্রেপ্তার করেছে পুলিশ। সাক্ষ্য-প্রমাণে অপরাধ প্রমাণিত হলে হয়ত তার সর্বোচ্চ সাজা হবে।\nপ্রশ্ন হলো, কেন একজন তরুণ তার বন্ধুকে ধর্ষণ করল এবং কেনই বা খুন করল? এই তরুণ কীভাবে ধর্ষক ও খুনি হয়ে উঠল? এ রকম অপরাধী হয়ে ওঠার পেছনে তার পরিবারের ভূমিকাই বা কতটুকু? ধর্ষণের সর্বোচ্চ শাস্তি যে মৃত্যুদণ্ড, তা কি সে জানত না? জানলে সে কেন ভয় পেল না? নাকি অপরাধ করার সময় আইন এবং পরিবার-সমাজ ও রাষ্ট্রীয় বিধিবিধান বা নিয়ম-নীতির কথা মাথায় থাকে না? আইনে শাস্তির পরিমাণ বাড়ানোও কি তাহলে ধর্ষণের মতো অপরাধ দমনের জন্য যথেষ্ট নয়?\nমামলার বিবরণী উল্লেখ করে গণমাধ্যমের খবরে বলা হচ্ছে, ফারদিন ইফতেখার দিহান নামে এক তরুণ গত বৃহস্পতিবার (৭ জানুয়ারি) দুপুরে তার পূর্ব পরিচিত ওই স্কুলছাত্রীকে মোবাইল ফোনে বাসায় ডেকে নিয়ে যায়। এরপর তাকে ধর্ষণ করে। ধর্ষণের সময় প্রচুর রক্তক্ষরণে মেয়েটি অচেতন হয়ে পড়ে। তখন দিহান ধর্ষণের বিষয়টি ভিন্ন খাতে প্রভাবিত করার জন্য মেয়েটিকে নিয়ে একটি বেসরকারি হাসপাতালের জরুরি বিভাগে যায়। সেখানে ডাক্তার তাকে মৃত ঘোষণা করেন। এ ঘটনায় ধর্ষণের পর হত্যার অভিযোগে মামলা হয় এবং দিহান আদালতে স্বীকারোক্তিমূলক জবানবন্দি দেয়।\nগণমাধ্যমের খবর বলছে, ধর্ষণের শিকার হয়ে নিহত মেয়েটির সঙ্গে অভিযুক্ত দিহানের বন্ধুত্ব ছিল এবং সেই বন্ধুত্বের বিশ্বাস থেকেই হয়ত সে বাসায় গিয়েছিল। বাসায় তখন কেউ আছেন কি নেই বা বাসাটি ফাঁকা কি না- সেই প্রশ্নও হয়তো মেয়েটি করেনি। বাসা ফাঁকা থাকলেই যে তার বন্ধু তাকে ধর্ষণ করবে- এই ভাবনাও নিশ্চয়ই তার ছিল না। থাকলে সে ওখানে যেত না। কেননা শারীরিক সম্পর্কে মেয়েটির সম্মতি ছিল না বলেই যে দিহান তাকে ধর্ষণ করেছে, তা স্পষ্ট। যদিও ঘটনার দিন আসলেই কী হয়েছিল- সেটি আদালতে তথ্যপ্রমাণ হাজির ও তার ভিত্তিতে রায়ের পরেই জানা যাবে।\nএ রকম ঘটনার পরে অনেক সময় ভিকটিম নারীর প্রতিও অভিযোগের আঙুল ওঠে যে, মেয়েটি কেন সেখানে গিয়েছিল? রাজধানীর বনানীর একটি হোটেলে দুই শিক্ষার্থী ধর্ষণের শিকার হওয়ার পরেও সোশ্যাল মিডিয়ায় অনেকে এরকম প্রশ্ন তুলেছিলেন, মেয়ে দুটি কেন রাতে হোটেলে গেলো? এইসব অভিযোগ উত্থাপনের মধ্য দিয়ে অনেক সময় মূল অপরাধ আড়াল হয়ে যায়। কেননা, একজন নারী বন্ধুত্বের খাতিরে কিংবা ধরা যাক কোনো প্রলোভনে পড়েই কোনো বাসায় কিংবা হোটেলে গিয়েও যদি ধর্ষণের শিকার হন, তাতেও ধর্ষণ জায়েজ হয়ে যায় না বা অপরাধ লঘু হয় না। কারণ কারও ইচ্ছার বিরুদ্ধে শারীরিক সম্পর্ক মানেই সেটি ধর্ষণ। তাতে সেই সম্পর্কটি অভিযুক্ত পুরুষ তার বান্ধবীর সঙ্গে করলেন নাকি তার স্ত্রীর সঙ্গে-সেটি বিবেচ্য নয়। সুতরাং, মেয়েটি কেন ফাঁকা বাসায় গেলো কিংবা রাতের বেলায় কেন বন্ধুর সঙ্গে দেখা করতে হোটেলে গেলো- এই কথা বলে ধর্ষণের অপরাধ থেকে তাকে মুক্তি দেয়ার সুযোগ নেই।\nপ্রশ্ন হলো, একজন দিহান কীভাবে ধর্ষক হয়ে উঠল?\nমেয়েটির সঙ্গে তার বন্ধুত্বপূর্ণ সম্পর্ক ছিল- এটি পরিবারের বরাতে পুলিশও জানিয়েছে। কিন্তু সেই বন্ধুত্বের খাতিরে তার সাথে শারীরিক সম্পর্কে জড়ানোর একটা পরিকল্পনাও নিশ্চয়ই দিহানের ছিল। আর সেই পরিকল্পনা বাস্তবায়নের জন্য সে বাসাটি ফাঁকা হওয়ার অপেক্ষায় ছিল। ফলে ধরে নেয়া যায় যে, এটা পূর্বপরিকল্পিত। কিন্তু মেয়েটি হয়তো জানত না যে বাসায় কেউ নেই, অথবা কেউ না থাকলেও যে দিহান তাকে ধর্ষণ করবে- এমনটি হয়তো তার ভাবনায় ছিল না। ফলে এখানে প্রশ্ন ওঠে, আরও অসংখ্য নারী-পুরুষের মধ্যে বন্ধুত্ব আছে। সব পুরুষই কি তার মেয়ে বন্ধুর সাথে শারীরিক সম্পর্কে জড়ায় বা তাকে ধর্ষণের জন্য সুযোগের অপেক্ষায় থাকে? নিশ্চয়ই না। তার মানে এখানে অন্য পুরুষের চেয়ে একজন ধর্ষক পুরুষের মধ্যে কিছু মৌলিক তফাৎ রয়েছে। কী সেই তফাৎ ও কীভাবে একজন তরুণ ধর্ষক হয়ে ওঠে, সেটি মেডিকেল ও সমাজবিজ্ঞানের বড় গবেষণার বিষয়। দিহানকে নিয়েও এ রকম গবেষণা হতে পারে। তার দীর্ঘ সাক্ষাৎকার নেয়া যেতে পারে। তার বিচারিক প্রক্রিয়া চলতে চলতেই সমাজ ও মনোবিজ্ঞানীদের একটি দল এ বিষয়ে কাজ করতে পারে।\nঅনেকে মনে করেন, একজন তরুণের বা যুবকের ধর্ষক হয়ে ওঠার পেছনে তার পরিবারের বড় ভূমিকা রয়েছে। কারণ পরিবারে যদি শৈশব থেকেই তাকে মানবিক মূল্যবোধ এবং নারীর প্রতি শ্রদ্ধা, বন্ধুত্ব এবং অপরাধের বিষয়গুলো সুস্পষ্টভাবে শেখানো না হয় বা তাকে যদি অপরাধের ইহকালীন ও পরকালীন (সব ধর্ম অনুযায়ী) শাস্তি সম্পর্কে অবহিত করা না হয়, তাহলে যে কোনো অপরাধ করার আগে এর সম্ভাব্য শাস্তি সম্পর্কে তার মনে ভয় তৈরি হবে না।\nদিহান শৈশব থেকে কোন পরিবেশে বেড়ে উঠেছে- সেটি অনুসন্ধান ও পর্যালোচনা করলে তার ধর্ষক হয়ে ওঠার পেছনে কিছুটা কারণ হয়ত জানা যাবে। গণমাধ্যমের খবর বলছে, দিহানের বাবা আবদুর রউফ সরকার রাজশাহী জেলার অবসরপ্রাপ্ত সাব-রেজিস্ট্রার। রাজশাহীর দুর্গাপুর উপজেলার রাতুগ্রাম গ্রামে তার বাড়ি। তিনি একজন ধনাঢ্য ব্যক্তি হিসেবে পরিচিতি। এই বাড়ি ছাড়াও জেলার বাগমারা উপজেলার তাহেরপুরে তাদের আরও একটি বাড়ি আছে। রাজশাহী শহরেও আছে দুটি বাড়ি। ঢাকায়ও রয়েছে ফ্ল্যাট।\nগণমাধ্যমের খবরে আরও জানা যাচ্ছে, দিহানের পরিবার ও তার বড় ভাই সুপ্ত সরকারের বিরুদ্ধেও হত্যার অভিযোগ উঠেছিল। পারিবারিক কলহের জেরে সুপ্তর স্ত্রীকে মুখে জোর করে বিষ ঢেলে হত্যার অভিযোগে মামলা হয়েছিল দিহানের বড় ভাইয়ের বিরুদ্ধে। মামলার সাক্ষীদের অভিযোগ, টাকার বিনিময়ে মামলাটি আপস করেছেন সুপ্তর বাবা।\nএসব অভিযোগ সত্য হলে বোঝা যাচ্ছে, দিহান খুব ভালো কোনো পারিবারিক পরিবেশে বড় হয়নি। তার অবসরপ্রাপ্ত সাব রেজিস্ট্রার বাবার যে সহায় সম্পত্তির বিবরণ পাওয়া যাচ্ছে, তা তার চাকরির বৈধ পয়সায় হওয়া সম্ভব নয়। সুতরাং বাবা যদি অসৎ পথে উপার্জন করেন, সেই সন্তানের পক্ষে আদর্শবান, সৎ ও মানবিক হওয়া কঠিন। দিহানের বাবা নিশ্চয়ই তাকে ধর্ষক হতে বলেননি। কিন্তু একজন ন্যায়পরায়ণ ও আদর্শবান মানুষ হিসেবে তিনি যে সন্তানকে গড়ে তুলতে ব্যর্থ হয়েছেন, সেটি এই ঘটনায় প্রমাণিত। সুতরাং সন্তান যে বখে গেলো এবং শেষ পর্যন্ত ধর্ষক ও খুনি হিসেবে গ্রেপ্তার হলো, বাবা হিসেবে তিনি তার তার দায় এড়াতে পারেন না। এই প্রসঙ্গে তার সহায় সম্পত্তি ও বিত্তবৈভব অর্জনের রহস্যও উন্মোচন করা দরকার। তিনি কি তার বেতনের পয়সায় এইসব বাড়ি করেছেন নাকি ঘুষের পয়সায়, সেটি জানা দরকার।\nতবে শুধু অবৈধ পথে উপাজর্ন করলেই যে সন্তান খারাপ হবে এমনটি নয়। অসৎ লোকের সন্তানও যেমন ভালো হতে পারে, তেমনি সৎ লোকের সন্তানও খারাপ হতে পারে। বিশেষ করে যারা সন্তানকে কোয়ালিটি সময় দেন না কিংবা ক্যারিয়ার ও সামাজিকতা সামাল দিতে দিতে যারা পরিবারের সন্তান কীভাবে বেড়ে উঠছে, কোথায় যাচ্ছে, কাদের সাথে মিশছে- এসব খোঁজ নেয়ার সময় পান না, তাদের সন্তানও বখে যেতে পারে। ভেতরে ভেতরে ধর্ষক ও খুনি হয়ে উঠতে পারে। সুতরাং একজন সৎ লোকের সন্তানও যদি ধর্ষক বা খুনি হয়ে ওঠে, সেই দায়ও বাবা এড়াতে পারেন না। কারণ সন্তানের এই ধর্ষক ও খুনি হয়ে ওঠার পেছনে নিশ্চয়ই তার অবহেলা বা উদাসিনতাও দায়ী।\nসন্তানকে ভালো শিক্ষাপ্রতিষ্ঠানে ভর্তি আর চাহিবামাত্র তার সব চাহিদা পূরণই একজন অভিভাবকের একমাত্র দায়িত্ব যে নয়, সেটি অনেকেই খেয়াল করেন না। ফলে সন্তান পরীক্ষায় ভালো ফলাফল করে ভালো চাকরি পেলেও ভেতরে ভেতরে সে যে একজন অসৎ মানুষ হিসেবে বেড়ে উঠেছে এবং চাকরিতে ঢোকার পর থেকেই ঘুষ খাচ্ছে, অসৎ পথে রাতারাতি ধনী হওয়ার স্বপ্নের বিভোর হয়ে যাচ্ছে, রঙিন জীবনের লোভ যে তাকে তরুণ বয়সেই আক্রান্ত করে ফেলেছে, প্রাচুর্য এবং দুনিয়াটা মস্ত বড় খাও দাও ফূর্তি করো থিওরিতে ডুবে সে যে মানুষ হওয়ার মন্ত্রটিই ভুলে গেছে—সেই খবর কতজন অভিভাবক রাখেন? নাকি তারা সন্তানের ভালো ফলাফল আর ভালো চাকরিতেই সন্তুষ্ট?\nদৃষ্টান্তমূলক শাস্তিই কি সমাধান?\nঅনেক সময় বলা হয়, দৃষ্টান্তমূলক শাস্তি অপরাধের পরিমাণ কমিয়ে আনতে পারে। কিন্তু এটি নিয়েও বিতর্ক আছে। কারণ অপরাধীকে দৃষ্টান্তমূলক শাস্তি দিলেই যে সেই অপরাধ চিরতরে বন্ধ হয়ে যায় না তার অনেক উদাহরণ আছে। ক্রসফায়ার বা বন্দুকযুদ্ধের মতো বিচারবহির্ভূত হত্যার সপক্ষেও যে জনমত রয়েছে, তাতে এই প্রশ্নটিও এখন এড়িয়ে যাওয়ার সুযোগ নেই যে, বছরের পর বছর ধরেই ক্রসফায়ারে মানুষ মারা হচ্ছে; ধরা যাক ক্রসফায়ারে নিহতদের অধিকাংশই বড় অপরাধী; কিন্তু তাই বলে সমাজ তো অপরাধমুক্ত হয়নি।\nক্রসফায়ারে ধর্ষণের অভিযোগে অভিযুক্তও অনেকে নিহত হয়েছেন। কিন্তু তারপরও তো ধর্ষণ বন্ধ হয়নি। ধর্ষণের সর্বোচ্চ শাস্তি মৃত্যুদণ্ড করা হয়েছে। কিন্তু তারপরও তো ধর্ষণ চলছে। তার মানে কি এই যে, যখন কেউ অপরাধ করে, তখন সেই অপরাধের পরিণতি নিয়ে সে ভাবে না বা সেটি তার বিবেচনায় থাকে না?\nশুধু ধর্ষণই নয়, যখনই বড় কোনো অপরাধ হয়, সাধারণ মানুষের তরফে এর দ্রুত এবং দৃষ্টান্তমূলক শাস্তির দাবি জানানো হয়। পরপর কয়েকটি ধর্ষণ ও গণধর্ষণের খবর গণমাধ্যমের শিরোনাম হওয়ার পর সোশ্যাল মিডিয়ায় অনেকে লিখেছেন, ধর্ষকের পুরুষাঙ্গ কেটে দেওয়া হোক, প্রকাশ্যে ফাঁসি দেওয়া হোক, ক্রসফায়ার দেওয়া হোক ইত্যাদি। অর্থাৎ মানুষ এমন শাস্তি চায় যাতে এ ধরনের অপরাধ করতে ভবিষ্যতে কেউ সাহস না পায়। কিন্তু একটি বর্বরতার শাস্তি আরেকটি বর্বরতার মাধ্যমে হয় কি না, সেটিও প্রশ্ন।\nবিশ্বের বহু দেশ ক্যাপিটাল পানিশমেন্ট বা মৃত্যুদণ্ডের বিধান বাতিল করেছে। পক্ষান্তরে বিচারের মানদণ্ডটি যদি ভুক্তভোগীর জায়গায় বসে দেখা হয় তখন এটির ডাইমেনশন আলাদা। যেমন যার সন্তান ধর্ষণের শিকার হয়েছেন বা যিনি ধর্ষণের শিকার হয়েছেন, তিনি ধর্ষকের হয়তো আরও বড় শাস্তি চান। তার কাছে ধর্ষকের পুরুষাঙ্গ কেটে দেওয়া বা তাকে ক্রসফায়ারে মেরে ফেলাও হয়ত যথেষ্ট নয়। কারণ অপরাধীর চূড়ান্ত শাস্তি হলেও যে নারী সম্ভ্রম হারিয়েছেন তিনি সেটি কোনোদিন ফিরে পাবেন না। তার ক্ষতিপূরণের কোনো ব্যবস্থা নেই। ওই নারীর পরিবার সারা জীবন যে ট্রমার ভেতর দিয়ে যাবে, তা থেকে বেরিয়ে আসার কোনো ব্যবস্থা নেই। সুতরাং ধরা পড়ার পরে আপনি ধর্ষকের পুরুষাঙ্গ কেটে দিলেন নাকি প্রকাশ্যে ফাঁসি দিলেন অথবা ক্রসফায়ার- তাতে ভুক্তভোগী নারী ও তার পরিবার হয়তো কিছুটা মানসিক শান্তি পাবেন, আখেরে যেসব কারণে মানুষ ধর্ষক হয়ে ওঠে বা উঠতে পারে, সেই পথগুলো বন্ধ করা না গেলে দৃষ্টান্তমূলক শাস্তিও কোনো সমাধান নয়।\nদিহান কেন ধর্ষক হয়ে উঠলো- তার সঠিক কারণ চিহ্নিত করে ওষুধ প্রয়োগ করা না হলে আজ দিহান তো কাল আরেকজন তরুণ এভাবে ফাঁকা বাসায় নিয়ে তার বন্ধুকে ধর্ষণ করবে ও গ্রেপ্তার হবে। তাতে সমাজের একটি বিশাল ব্যাধির কোনো নিরাময় হবে না। সুতরাং সেই অসুখের কারণ চিহ্নিত করার জন্য প্রয়োজন সমাজ ও মনোবৈজ্ঞানিক গবেষণা- যার সঙ্গে যুক্ত থাকবে চিকিৎসাবিজ্ঞানও। আর সেই গবেষণার ফলাফলের ভিত্তিতে প্রকৃত ওষুধও প্রয়োগ করতে হবে।\nলেখক: কারেন্ট অ্যাফেয়ার্স এডিটর, নেক্সাস টেলিভিশন।\nআইভারমেকটিনকে অবহেলা নয়\nট্রাম্পের রাষ্ট্রদ্রোহ এবং জনপ্রিয়তার বিশ্বাসঘাতকতা\nসাপের বিষ কারা কেনে? কারা বেচে?\nনেতাদের বাহাসে দুর্নীতির উন্মোচন


বিয়ানীবাজারে ৫ মিনিটের ব্যবধানে যুবককে দুইবার টিকা প্রয়োগ! - BD Sylhet News বিয়ানীবাজারে ৫ মিনিটের ব্যবধানে যুবককে দুইবার টিকা প্রয়োগ! - BD Sylhet News\nবিয়ানীবাজারে জাহেদ আহমদ নামে ৩৭ বছর বয়সী এক যুবককে একদিনে ৫ মিনিটের ব্যবধানে দুইবার সিনোফার্মের করোনা টিকা দেয়ার ঘটনা ঘটেছে। শনিবার দুপুরে বিয়ানীবাজার উপজেলা স্বাস্থ্য কমপ্লেক্সের করোনা প্রতিরোধক টিকা বুথে এই টিকাদানের ঘটনা ঘটেছে।\nজানা গেছে, উপজেলা স্বাস্থ্য কমপ্লেক্সে শনিবার দুপুরে নিজের মা ও স্ত্রীসহ টিকা নিতে আসেন জাহেদ আহমদ। তাকে দুইবার ভ্যাকসিন দেয়া হয়েছে বলে অভিযোগ করছেন তিনি। জাহেদ আহমদ উপজেলার মাথিউরা ইউনিয়নের নালবহর গ্রামের মরহুম আব্দুল মুক্তাদির কালা মিয়ার দ্বিতীয় ছেলে।\nজাহেদ জানান, শনিবার দুপুরে তিনি মা ও স্ত্রীকে নিয়ে সিনোফার্ম টিকার দ্বিতীয় ডোজ নিতে উপজেলা স্বাস্থ্য কমপ্লেক্সের টিকা বুথে গিয়েছিলেন। নিজে প্রথম ডোজ টিকা দেয়ার পর তার মা ও স্ত্রীর টিকা প্রয়োগ শেষ হওয়ার অপেক্ষায় ছিলেন। তাই তিনি পাশে আরেকটি চেয়ারে গিয়ে বসেন। এরপর প্রায় ৫ মিনিটের মধ্যে আরেক নার্স (পুরুষ) এসে তার শরীরে আরেকটি টিকা পুশ করেন।\nএকসাথে দুটো ভ্যাকসিন নেয়া উচিত কি না এ প্রশ্নের জবাবে জাহেদ জানান, তার এই বিষয়ে কোন ধারণা নেই। তাকে টিকা দেয়া হইছে, বিষয়টি ওই নার্সকে বললেও তিনি শুনেননি। পরে দ্বিতীয়বার টিকা দিয়ে ‘কিছুই হবে না’ জানিয়ে তাকে বাড়ি চলে যেতে বলেন। পরে বাড়িতে গিয়ে পরিবারের সবাইকে বিষয়টি বললেও তারা এক ডোজ গ্রহণের কথা জানান।\nবর্তমানে তার শারীরিক অবস্থা স্বাভাবিক জানিয়ে তিনি জানান, তার কোন সমস্যা হচ্ছে না। তবে পরিচিতজনরা তাকে বিশ্রাম নেয়ার পরামর্শ দিয়েছেন।


প্রকাশিত: ১১:৩৭ পূর্বাহ্ণ, সেপ্টেম্বর ১৯, ২০২০\nএস. এম. রুবেল, মহেশখালীঃ পানের দাম থাকলেও পর্যাপ্ত পান নেই বাজারে। চাহিদামত পানের চাহিদা পূরণ হচ্ছেনা বলে ব্যবসায়ীরা জানালেও চাষীরা জানান টানা বৃষ্টিতে পানের বরজ নষ্ট হওয়ায় পান উৎপাদনে ব্যর্থ হচ্ছেন তারা।\n১৮ সেপ্টেম্বর সকালে উপজেলার বড়মহেশখালী, মহেশখালী পৌরসভায়, ছোট মহেশখালী লম্বাঘোনা বাজার ঘুরে দেখা যায়, ক্রেতারা ঝুঁড়িতে পান সাজিয়ে বসে আছে আর বিক্রেতারা ঘুরে ঘুরে পানের দরদাম করছেন। ক্রেতা ও বিক্রেতাদের দর হাকানোর দৃশ্য দেখেই বুঝা যায় পানের চড়া দাম রয়েছে।\nরমিজ, আজম খাঁন, রশিদ, সোলতান সহ একাধিক পান চাষীর সাথে কথা বলে জানা যায়, পানের দাম পূর্বের তুলনায় অনেক বেড়েছে। বড় আকারের প্রতিটি পানের বিড়া ৪’শ থেকে সাড়ে ৪’শ টাকায় বিক্রি হচ্ছে। তবে চাহিদামত পান উৎপাদনে ব্যর্থ হচ্ছে চাষীরা। তাই পানের দাম থাকা স্বত্বেও লাভের মুখ দেখছেনা বেশিরভাগ প্রান্তিক চাষী। কারণ হিসেবে করোনাকালীন সময় পান বিক্রিতে বাঁধা ও সীমাবদ্ধতা থাকা, যানবাহনের অবাধ চলাচল না থাকার কারণে পরিবহণের অযুহাতে ব্যবসায়ীদের সস্তায় পান ক্রয় করা এবং স্থানীয় ও শহরের ব্যবসায়ীরা সিন্ডিকেট করে কৃত্রিম ভাবে পানের দাম কমানোয় পরিচর্যা খরচের অভাবে প্রায় এক তৃতীয়াংশ পানের বরজ নষ্ট হয়ে যায়। অপরদিকে চলতি বর্ষা মৌসুমে টানা বৃষ্টির কারণে নীঁচু জমির পানবরজ সমূহ প্রায় ৯৫ভাগ নষ্ট হয়েছে। যার প্রভাব পাহাড়ী পান বরজেও পড়েছে। মুলত করোনার সময় পান বিক্রি না হওয়ায় টাকার অভাবে সঠিক পরিচর্চা করতে পারেনি বলে জানান চাষীরা।\nচাষীরা আরো জানান, পানের দাম থাকায় তারা এবার নতুন পান বরজ তৈরীর কাজে হাত দিয়েছেন। তবে অর্থাভাবে তা অনিশ্চিত হয়ে আছে। তারপরেও অনেক চাষী ধারে ও সুদে টাকা নিয়ে পানের বরজ রোপন করছে বলে জানান।\nখোঁজ নিয়ে জানা যায়, মহেশখালী উপজেলায় নামে মাত্র পানচাষীদের একটি মাত্র সংগঠন থাকলেও তা বর্তমানে অকার্যকর। সাংগঠনিক অবকাঠামো না থাকায় এই সংগঠণের মাধ্যমে চাষীদের কোনরূপ লাভ হয়নি। তবে জনৈক শাহআলম নামের বড়মহেশখালীর এক ব্যক্তি নিজেকে পানচাষী সমিতির সভাপতি দাবী করে বিভিন্ন সুবিধা নেয় বলে একটি সূত্র জানান।\nএদিকে ক্ষতিগ্রস্ত পানচাষীদের সুষ্টু ঋণ প্রদানের মাধ্যমে করোনাকালীন ক্ষতি লাঘব করে অর্থনৈতিক ভাবে স্বাবলম্বী হওয়ার সুযোগ দেয়া প্রয়োজন বলে মনে করছেন সচেতন মহল। তারা জানান, মহেশখালীতে অধিকাংশ মানুষ পান চাষের সাথে জড়িত এবং তাদের অর্থনৈতিক প্রধান উৎস এই পান। তাই সরকারের যথাযথ উদ্যোগই পারে পান চাষীদের রক্ষা করতে৷


কারা হচ্ছেন ক্যাটরিনা-ভিকির বিয়ের অতিথি? - DesheBideshe\nHome/বিনোদন/বলিউড/কারা হচ্ছেন ক্যাটরিনা-ভিকির বিয়ের অতিথি?\nমুম্বাই, ১৩ নভেম্বর – বলিউডের বর্তমান সময়ের আলোচিত জুটি ক্যাটরিনা কাইফ ও ভিকি কৌশল। বেশ কিছুদিন ধরে তাদের বিয়ের গুঞ্জন উড়ছে। এ নিয়ে বলিপাড়ায় চলছে নানা জল্পনা।\nযদিও এ বিষয়ে ক্যাটরিনা ও ভিকির কাছ থেকে আনুষ্ঠানিক কোনো ঘোষণা দেওয়া হয়নি। তবে ভারতীয় সংবাদমাধ্যম সূত্রে জানা গেছে, ইতোমধ্যে নাকি বিয়ের ভেন্যুতে তাদের টিমের কয়েকজন সদস্যও পৌঁছেছেন। তারা বিয়ের আয়োজন নিয়ে কাজ করছেন।\nএদিকে এই তারকা জুটির বিয়েতে কারা হাজির থাকবেন তা নিয়েও ভক্তদের মধ্যে কৌতূহলের শেষ নেই। ইন্ডিয়া টুডে জানিয়েছে, বলিউডের প্রথম সারির তারকাদের অনেকেই ক্যাটরিনা-ভিকির বিয়ের অনুষ্ঠানে হাজির হবেন। অতিথিদের তালিকায় থাকবেন— করন জোহর, আলী আব্বাস জাফর, কবির খান, মিনি মাথুর, রোহিত শেঠি, সিদ্ধার্থ মালহোত্রা, কিয়ারা আদভানি, বরুণ ধাওয়ান, নাতাশা দালাল প্রমুখ।\nজানা গেছে, আগামী ৭-১২ ডিসেম্বর বিয়ের আনুষ্ঠানিকতা সারবেন ক্যাটরিনা ও ভিকি। বিয়ের কাজের জন্য ভিন্ন ভিন্ন প্রতিষ্ঠানকে দায়িত্ব দেওয়া হয়েছে। রাজস্থানের সাওয়াই মাধপুরে অবস্থিত সিক্স সেন্সেস ফোর্ট বারওয়ারা রিসোর্টে হবে এই জুটির বিয়ের আনুষ্ঠান।


সরকার জনগণের না দুর্নীতিবাজ লুটেরাদের? পীর হাবিবুর রহমান –\nশনিবার, ০৪ এপ্রিল ২০২০, ০২:১৬ পূর্বাহ্ন\nকারফিউ জারী করুন : সরকারের প্রতি আল্লামা মাসঊদের আহ্বান চাকরি হারানোর ভয়, পায়ে হেঁটে ঢাকার পথে হাজারও মানুষ করোনাভাইরাস: ইসরায়েলে গোঁড়া ইহুদিদের এলাকা লকডাউন করোনাভাইরাস: ঢাকায় টেলিভিশন সাংবাদিক আক্রান্ত, একই চ্যানেলের ৪৭ জন কোয়ারেন্টিনে করোনায় মৃত্যুতে দাফনে বাধা, মুসলিম বৃদ্ধের লাশ দাহ! গুজব ঠেকাতে সতর্ক পাহারায় থাকুন: কাদের এবার করোনায় আক্রান্ত হলেন মাওলানা সাদ! গণমাধ্যম কর্মীর এক স্ট্যাটাসেই দশ দিনের খাবার পেলেন অসংখ্য দিন মজুর! দেশে আরো নতুন ২ জন করোনায় আক্রান্ত ময়মনসিংহের ঈশ্বরগঞ্জে জ্বর, সর্দি ও কাশিতে কলেজছাত্রসহ পাঁচজনের মৃত্যু, উপজেলা জুড়ে আতঙ্ক\nসরকার জনগণের না দুর্নীতিবাজ লুটেরাদের? পীর হাবিবুর রহমান\n১১ ফেব্রুয়ারী, ২০২০ / ৬০ সময় দর্শন\nক্ষমতা যখন জবাবদিহি করে না, ক্ষমতা নিজেই যখন শপথ ভাঙে, তখন রাষ্ট্রীয় ব্যবস্থাপনায় সংবিধান ও আইনকে লঙ্ঘন করে অপরাধীদের ঔদ্ধত্য চরমে উঠে যায়। সম্প্রতি দেশের সামগ্রিক চিত্রপটে সেটি উজ্জ্বল হয়ে উঠে এসেছে। বিরোধী দলকে দমন-পীড়নের মাধ্যমে পঙ্গু করে দেওয়া, বিরুদ্ধমতকে ভয়ের সংস্কৃতিতে স্তব্ধ করে দেওয়া, সকল শ্রেণি-পেশার মানুষকে সুবিধাবাদের দরজা খুলে দিয়ে মেরুদন্ডহীন করে ক্ষমতার বসন্তের কোকিল বানিয়ে রাখা, সিভিল সোসাইটিকে বিলুপ্ত করে দিয়ে দেশে কোনো রাজনৈতিক আন্দোলন নেই এমন দৃশ্যপট বহাল রাখা মানে দেশের জনগণ সরকারের প্রতি অকুণ্ঠ সমর্থন দিয়ে মহানন্দ ও সুখে আছে, এমনটি ভাবার কোনো কারণ নেই।\nদেশজুড়ে প্রতিটি সরকার আমলে এক ধরনের চাটুকার সুবিধাভোগী কোরাস করে ক্ষমতার চারদিকে জনগণের সঙ্গে একটা দেয়াল তৈরি করে ফেলে।\nক্ষমতা হারানোর পর সেই দেয়াল যখন ভেঙে পড়ে, তখন আর এই চাটুকার মোসাহেব ও সুবিধাবাদীদের কোথাও দেখা যায় না। তারা উধাও হয়ে যায়। আর নতুন ক্ষমতায় আসা শক্তির কাছে তখন সেই দলের নিবেদিতপ্রাণ নেতা-কর্মীরা কঠিন নির্যাতনের মুখে পড়ে।\nবারবার উচ্চারিত হলেও ইতিহাসের শিক্ষাই হচ্ছে- ইতিহাস থেকে কেউ শিক্ষা নেয় না।\nসম্প্রতি অভিজ্ঞ পার্লামেন্টারিয়ান সুরঞ্জিত সেনগুপ্তের তৃতীয় মৃত্যুবার্ষিকী দরজায় কড়া নেড়ে বলে গেছে, সংসদের ভিতরে-বাইরে অকপটে সরকারি দলে থেকেও কতটা তির্যক বাক্যে মানুষের পক্ষে কথা বলা যায়, কতটা অসংগতি ও ভুল নিয়ে সমালোচনার তীর ছুড়ে দেওয়া যায়, সেই শূন্যতা আর পূরণ হয়নি। রাজনীতিতে চিরনিদ্রায় শায়িত রাজনীতিবিদদের যে শূন্যতা তা পূরণ না হওয়ার কারণে দেশের রাজনীতিকেই নয়, দেশকেও খেসারত দিতে হচ্ছে। এমনকি জীবিত প্রকৃত রাজনীতিবিদ ও নিবেদিতপ্রাণ নেতা-কর্মীরা এতটাই উপেক্ষিত যে, এতে দেশের রাজনৈতিক শক্তিকে অন্য শক্তির কাছে দেউলিয়া করে তুলেছে। করুণাশ্রিত করা হচ্ছে। রাজনীতি রাজনীতিবিদদের হাতছাড়া হওয়ার এ দায় যেমন রাজনীতিবিদদেরই নিতে হবে, তেমনি চড়া মাশুল রাজনীতিবিদদেরই গুনতে হবে। হাসান হাফিজুর রহমান বলেছিলেন, ‘এ দেশে বীর নেই, শহীদ আছে। ’ বীরদের বেঁচে থাকতে তার প্রাপ্য মর্যাদা, সম্মান, স্বীকৃতি দেওয়া হয় না। মারা গেলে সবাই গুণকীর্তন করে শোকের সাগরে ভাসিয়ে দেন।\nআওয়ামী লীগ ঐতিহ্যবাহী রাজনৈতিক দল\nজাতির পিতা বঙ্গবন্ধু শেখ মুজিবুর রহমানের হাতে প্রথম দফা শক্তিশালী ও জনপ্রিয় হয়েছে। দ্বিতীয় দফা তাঁর কন্যা শেখ হাসিনার নেতৃত্বে শক্তিশালী, জনপ্রিয় ও ক্ষমতাসীন হয়েছে। বঙ্গবন্ধুর নেতৃত্বে এই দল স্বাধীনতা সংগ্রাম ও মুক্তিযুদ্ধে নেতৃত্ব দিয়েছে। সব গণতন্ত্রের লড়াইয়ে রক্ত ঝরিয়েছে। আওয়ামী লীগের ইতিহাস গণতন্ত্রের ইতিহাস। স্বাধীনতার ইতিহাস। মুক্তিযুদ্ধের ইতিহাস। সামরিক শাসনের অবসানের ইতিহাস। বঙ্গবন্ধুর নেতৃত্বে আওয়ামী লীগ স্বাধীন বাংলাদেশে ধর্মনিরপেক্ষ উদার গণতান্ত্রিক রাষ্ট্র ও সংবিধান উপহার দিয়েছিল। বঙ্গবন্ধু হত্যাকান্ডের মধ্য দিয়ে মুক্তিযুদ্ধের সেই আদর্শকে হত্যা করে দেশকে পাকিস্তানি ধারায় ফিরিয়ে নেওয়ার চেষ্টা হয়েছে খুনি ও সামরিক শাসনকবলিত বাংলাদেশে। বঙ্গবন্ধুকন্যা শেখ হাসিনা ৩৯ বছর আওয়ামী লীগের নেতৃত্বে থেকে মুক্তিযুদ্ধের পক্ষের শক্তিকে ঐক্যবদ্ধই করেননি, ক্ষমতায় প্রতিষ্ঠিত করেছেন। বঙ্গবন্ধুর খুনি ও একাত্তরের অপরাধীদের ফাঁসিতে ঝুলিয়েছেন। কিন্তু বাস্তব পরিস্থিতি এমনই যে, মৌলবাদের সঙ্গেও তাকে আপস করতে হয় মাঝেমধ্যে। তিনিও পিতার মতো আল্লাহভীরু, ধর্মপ্রাণ মুসলমান। পারিবারিকভাবেই সম্ভ্রান্ত মুসলিম পরিবারের সন্তান হিসেবে এ পরিবার ব্যক্তিগত জীবনে আল্লাহর নৈকট্যলাভের জন্য ইবাদত-বন্দেগি প্রজন্মের পর প্রজন্ম ধরে রেখেছে। শেখ হাসিনা যখন বলেন, ধর্মীয় অনুভূতিতে আঘাত করা যাবে না, এটা অন্তর থেকেই বলেন। বঙ্গবন্ধু ধর্মকে ব্যক্তিগত জীবনে রাখলেও রাজনৈতিক জীবনে আনেননি। বঙ্গবন্ধুকন্যাও তাই। এ আদর্শ বাংলাদেশের প্রতিচ্ছবি। কিন্তু সাম্প্রতিককালে প্রতিপক্ষ গণতান্ত্রিক শক্তিকে দাবিয়ে রাখতে গিয়ে সরকার সাম্প্রদায়িক শক্তির একটি অংশকে সন্তুষ্ট করেই রাষ্ট্র পরিচালনা করছে। সরকারের প্রতিপক্ষ রাজনৈতিক শক্তি বিএনপিও যদি সাম্প্রদায়িক রাজনীতির সঙ্গে সম্পর্ক ছিন্ন না করে, তাহলে আওয়ামী লীগও এই আরেকটি অংশের মাথা থেকে হাত সরিয়ে নেবে বলে আশা করা হবে ভুল। কিন্তু রাষ্ট্রের জন্য, মুক্তিযুদ্ধের আদর্শের জন্য দুই পক্ষই ভ্রান্তনীতি গ্রহণ করেছে।\nবঙ্গবন্ধু হত্যার পর ধর্মের রাজনীতির ভুল ধারায় দেশকে নিয়ে যাওয়া হলেও আমরা সেখান থেকে ঘুরেফিরে আসব, এমন আশার আলোও দেখছি না। মুক্তিযুদ্ধের আদর্শ ও চেতনা কখনো সাম্প্রদায়িক রাজনীতি এবং অগণতান্ত্রিক কর্মকান্ড ও দুর্নীতিবাজ-লুটেরাদের সঙ্গে আপসের হতে পারে না। সব রাজনৈতিক শক্তিকে মুক্তিযুদ্ধের উত্তরাধিকারিত্ব দাবি করলে এ জায়গায়টিতে পরিষ্কার অবস্থান গ্রহণ করা সময়ের দাবি।\nপ্রবীণ পার্লামেন্টারিয়ান রাশেদ খান মেনন রাষ্ট্রপতির ভাষণের ওপর আলোচনা করতে গিয়ে বলেন, শরীয়ত বাউলকে আইসিটি আইনে গ্রেফতার করে জেলখানায় রাখা হয়েছে, অথচ যুদ্ধাপরাধী সাঈদীর সপক্ষে ওয়াজকারী মিজানুর রহমান আজহারী কীভাবে সম্প্রতি দেশ ছাড়ল? সাবেক মন্ত্রী রাশেদ খান মেনন বলেন, আমাদের দেশে শরিয়ত ও মারফতের দ্বন্দ্ব অনেক পুরনো। এখন সৌদি, পাকিস্তানি ও জামায়াতিদের ওহাবিবাদের প্রাধান্য প্রতিষ্ঠিত করতে এ ধরনের দ্বন্দ্বের সম্পর্কে যখন রাষ্ট্রীয় আইন ব্যবহার করা হয়, তখন তা উদ্বেগের বিষয়। রাষ্ট্র কি অতীতের মতো আবার মৌলবাদকে পৃষ্ঠপোষকতা দিচ্ছে? না হলে আজহারী দেশ ছেড়ে যেতে পারে না। খতমে নবুয়ত নতুন করে হুঙ্কার ছাড়তে পারে না। হেফাজত সমর্থন প্রত্যাহারের হুমকি দিতে পারে না। এরাই কদিন পর পাকিস্তানি কায়দায় ব্লাসফেমি আইন প্রণয়ন করতে বলবে, যেমন এই সংসদেই যুদ্ধাপরাধী নিজামী সেই প্রস্তাব তুলেছিল।\nবঙ্গবন্ধু এ দেশকে ধর্মনিরপেক্ষতার মূলনীতি উপহার দিয়েছিলেন উল্লেখ করে রাশেদ খান মেনন বলেন, ধর্ম নিয়ে রাজনীতি, ধর্মের ভিত্তিতে বিভাজনের বিরুদ্ধে বঙ্গবন্ধু কেবল সোচ্চারই ছিলেন না, বাস্তবে তা অনুসরণ করেছিলেন। মাননীয় প্রধানমন্ত্রীও বলেছেন, কারও ধর্মানুভূতিতে আঘাত দিলে আইন তার ব্যবস্থা নেবে। আমি এই সংসদে মাননীয় স্পিকারের মাধ্যমে প্রধানমন্ত্রীকে ইউটিউবে প্রচারিত ধর্মীয় উন্মাদনা সৃষ্টি ও বিভাজনের কিছু বক্তব্যের পেনড্রাইভ দিয়েছিলাম। সেসবের বিরুদ্ধে কী ব্যবস্থা নেওয়া হয়েছে তা জানা নেই। তিনি আরও বলেন, গণতন্ত্র ও অসাম্প্রদায়িক রাজনীতির বিরুদ্ধে ষড়যন্ত্র অব্যাহত রয়েছে। স্বাধীনতার সুবর্ণজয়ন্তীর আগেই তারা মরিয়া আক্রমণ করবে। ধর্মবাদী তো বটেই, ওই ষড়যন্ত্র বাস্তবায়নে ডান ও তথাকথিত বামও এক হচ্ছে। তিনি বলেন, অতীতে বাংলাদেশি জাতীয়তাবাদের নামে যে ধর্মীয় আবরণ দিয়ে দেশকে পাকিস্তানি আদলে ফিরিয়ে নেওয়ার চেষ্টা হয়েছিল, সংবিধানের পঞ্চদশ সংশোধনীতে তার ছেদ ঘটানো হয়েছে। কিন্তু সেই প্রচেষ্টার অবসান হয়নি। রাষ্ট্রীয় প্রচারে, আমাদের আচার-আচরণে, বেশভূষার পরিবর্তনে তার রেশ আমরা দেখি। ফেসবুক, ইউটিউবের নিত্য প্রচারে সেই মনমানসিকতাকে উসকে দেওয়া হচ্ছে। ভাষা আন্দোলন যেমন আমাদের জাতিসত্তাকে নির্দিষ্ট করেছে, তেমনি বাংলাদেশের প্রতিষ্ঠাতা বঙ্গবন্ধুও নির্দিষ্ট করে বলেছিলেন, ‘ফাঁসির মঞ্চে যাওয়ার সময় আমি বলব আমি বাঙালি, বাংলা আমার দেশ, বাংলা আমার ভাষা। ’\nবাংলাদেশ ঋণখেলাপিতে দক্ষিণ এশিয়ার দেশসমূহের শীর্ষে উল্লেখ করে রাশেদ খান মেনন বলেন, গত ১০ বছরে দেশ থেকে পাচার হয়েছে ৫ লাখ ২৬ হাজার কোটি টাকা। যা দিয়ে অর্থমন্ত্রীর আগামী বছরের বাজেট হতো। নিউইয়র্কের গবেষণা প্রতিষ্ঠান গ্লোবাল ফাইন্যানশিয়াল ইন্টিগ্রিটির গবেষণামতে, ২০১৪ সালে এক বছরেই এই অর্থ পাচারের পরিমাণ ৯ বিলিয়ন ডলার অর্থাৎ ৭২ হাজার কোটির সমপরিমাণ। এ অর্থ পাচারকারীরা কানাডা, মালয়েশিয়া, ব্যাংককে বেগমপাড়া বানিয়েছে। কানাডাপ্রবাসীরা এদের বিরুদ্ধে বিক্ষোভ করেছে। তালিকা প্রকাশ করতে বলেছে। আমিও বলি সংসদে ঋণখেলাপিদের মতো এই অর্থ পাচারকারী-বেগমপাড়ার মালিকদের নাম প্রকাশ করা হোক। ব্যাংক নিয়ে একটা সমাধানে আসতে ব্যাংক কমিশন গঠন করা হোক। তিনি ব্যাংক লুটেরাদের অর্থসম্পদ বাজেয়াপ্ত ও তাদের দৃষ্টান্তমূলক শাস্তি নিশ্চিত করার দাবি জানান। মেননের আগে সংসদের এই অধিবেশনে জাতীয় পার্টির মতো বিরোধী দলের সংসদ সদস্য মুজিবুল হক চুন্নু ও ব্যারিস্টার রুমিন ফারহানার বক্তব্যের জবাবে সংসদে যদি অর্থমন্ত্রীকে বলতে হয়, আমি বিশ্বের সেরা অর্থমন্ত্রী, তাহলে দেশে যদি সংসদীয় গণতন্ত্র প্রাতিষ্ঠানিক রূপ নিত, আর শক্তিশালী সরকারের পাশাপাশি সংসদে শক্তিশালী বিরোধী দল থাকত, দেশজুড়ে গণতান্ত্রিক আদর্শিক ছাত্ররাজনীতি ও গণরাজনীতির সেই যৌবনকাল বহমান থাকত, তাহলে কী হতো বোঝাই যাচ্ছে!\nব্যাংক মানুষকে অর্থ দেওয়ার জন্য, ব্যবসায়ীদের ঋণদানের জন্য দুয়ারে দুয়ারে ঘুরবে। ব্যবসায়ীরা ঋণ নেবেন। তাদের বিনিয়োগ বিস্তৃত করবেন। দেশে কর্মসংস্থান বাড়বে। দেশের অর্থনীতিতে অবদান রাখবেন। সাধারণ জ্ঞানে এটাই প্রচলিত ধারণা। এই সাদামাটা কথা বোঝার জন্য অর্থনীতিতে অক্সফোর্ড থেকে ফার্স্ট ক্লাস ফার্স্ট হওয়া লাগে না। ব্যাংক ঋণদান করবে আইন, বিধিবিধান অনুযায়ী। ঋণগ্রহীতারা সুদ দেবেন। ঋণের টাকা ফেরত দেবেন। যখন প্রয়োজন আবার নেবেন। ব্যবসা-বাণিজ্যের সঙ্গে ব্যাংকিং খাতেরও উন্নতি ঘটবে। তরুণদের কর্মসংস্থানের জন্য ব্যাংক ঋণসহায়তা বাড়াবে। কিন্তু বাংলাদেশে ব্যাংকিং খাত ব্যবসায়ীদের বাদ দিয়ে লুটেরাদের সঙ্গে দুর্নীতিতে নিমজ্জিত হয়েছে। ব্যাংক ঋণের নামে ব্যাংক লুটপাটের মহোৎসব ঘটেছে। দুর্নীতিবিরোধী অভিযান মানুষের মনে আশার সঞ্চার ঘটিয়েছিল। কিন্তু যখন দেখা গেল, মহল্লায় অবৈধভাবে ক্যাসিনো বাণিজ্যের অপরাধে যুবলীগের ইসমাইল চৌধুরী সম্রাটসহ কয়েকজন আটক হলেন। দলের মাঠের কিছু নেতা-কর্মী পদ-পদবি হারালেন। তারপর ওই অভিযান হঠাৎ থেমে গেল! তখনই বিষয়টি রহস্যময় হয়ে উঠল। এ রহস্য মানুষের মনে নানামুখী সন্দেহের জন্ম দিয়েছে। মনে হয়েছে যেন বড় বড় সংঘটিত অর্থনৈতিক অপরাধ আড়াল করার এক প্রতীকী অভিযান ছিল মাত্র! যে অভিযান দেশের ব্যাংকিং খাত থেকে শেয়ারবাজার ও বিভিন্ন প্রকল্পে বড় বড় দুর্নীতিবাজদের স্পর্শই করতে পারেনি, যারা হাজার হাজার কোটি টাকা বিদেশে পাচার করেছে, তাদের ধরা যায়নি, ব্যাংক লুটেরা ও দুর্নীতিবাজদের পাকড়াও এবং তাদের সম্পদ বাজেয়াপ্ত করে রাষ্ট্রীয় কোষাগারে নেওয়া হবে না কেন এ জবাব সরকারকে দিতেই হবে। একজন চুন্নু সংসদে যে কথা বলছেন, একজন রুমিন ফারহানা ও কাজী ফিরোজ রশীদরা যে কথা বলছেন, সে কথা আজ বাংলাদেশের পথে পথে মানুষের মুখে উচ্চারিত হচ্ছে।\nআমরা আমাদের জাতির পিতা বঙ্গবন্ধু শেখ মুজিবুর রহমানের জন্মশতবর্ষ ও মুজিববর্ষ উদ্যাপনের ব্যাপক প্রস্তুতি নিচ্ছি। বহুবার বলেছি, অসংখ্যবার লিখেছি, জাতির পিতা বঙ্গবন্ধু শেখ মুজিবুর রহমান একজন ব্যক্তি নন, একটি জাতির দীর্ঘ ইতিহাসের নাম বঙ্গবন্ধু শেখ মুজিবুর রহমান। একটি জাতির ঐক্যের প্রতীকের নাম শেখ মুজিবুর রহমান। বাংলাদেশের আত্মা বঙ্গবন্ধু শেখ মুজিবুর রহমান। সৎ, আদর্শের রাজনীতিতে, বিশ্ব রাজনীতিতে এক উজ্জ্বল প্রতীক ছিলেন বঙ্গবন্ধু শেখ মুজিবুর রহমান। তিনি ছিলেন উদার গণতন্ত্র ও ধর্মনিরপেক্ষ রাষ্ট্রের জনক এবং আপাদমস্তক চিন্তা-চেতনায় অসাম্প্রদায়িক রাজনীতির পবিত্র পুরুষ। সেই মহান নেতার জন্মশতবর্ষের আগেই যদি সব দুর্নীতিবাজ ও লুটেরাকে পাকড়াও করে তাদের সব সম্পদ বাজেয়াপ্ত করা হয়, জনগণই খুশি হবে না, বঙ্গবন্ধুর আত্মাই শান্তি পাবে না, দুর্নীতির বেপরোয়া পাগলা ঘোড়ার লাগামটাও টেনে ধরা যাবে। বঙ্গবন্ধু ও মুক্তিযুদ্ধের আদর্শকে চিন্তা-চেতনায়, কর্মে লালন করলে অনুসরণ করলে এবং তা বাস্তবায়নে বিশ্বাসী হলে ক্ষমতাসীন আওয়ামী লীগ দুর্নীতিবাজ-লুটেরা ও সাম্প্রদায়িক শক্তিকে কোনো ধরনের ছাড় দিতে পারে না। গণতন্ত্রের দরজা-জানালা বন্ধ করে দিতে পারে না। সব মত-পথকেই লালন করতে হবে। সব দুর্নীতিবাজ, সব ব্যাংক লুটেরা, সব অবৈধ অর্থ পাচারকারী ও শেয়ারবাজার লুটেরাদের গ্রেফতার করে দ্রুত বিচার নিশ্চিত করতে প্রয়োজনে বিশেষ ট্রাইব্যুনাল গঠন করা জরুরি। রাষ্ট্রীয় এই ডাকাতদের বিচারের জন্য বিশেষ ট্রাইব্যুনাল গঠন করুন। এই ডাকাতদের বিরুদ্ধে ব্যবস্থা গ্রহণ না করলে একদিন জবাবদিহিই নয়, এর চড়া মূল্যও দিতে হবে। রাজনৈতিক শক্তির ক্ষমতার উৎস হচ্ছে দেশপ্রেমিক জনগণ। সেই দেশপ্রেমিকের তালিকায় শীর্ষ ব্যবসায়ী থেকে ঘাম ঝরানো শ্রমিক পর্যন্ত জড়িত থাকেন। সেখানে সকল শ্রেণি-পেশার নিরপরাধ মানুষ থাকেন। সরকারকেই আজ সিদ্ধান্ত নিতে হবে, লুটেরা-ডাকাতদের আশ্রয়-প্রশ্রয় ও সহায়তা দেবে নাকি শাস্তি দেবে? দেশ ও জনগণের পক্ষে অবস্থান নেবে নাকি দুর্নীতিবাজ, শেয়ারবাজার ও ব্যাংকপাড়ার ডাকাত এবং রাষ্ট্রের সম্পদ বিদেশে পাচারকারীদের পক্ষে থাকবে? মনে রাখতে হবে, বঙ্গবন্ধু ও মুক্তিযুদ্ধের আদর্শের প্রশ্নে সাম্প্রদায়িক শক্তি ও দুর্নীতিবাজ, লুটেরা এবং অবৈধ অর্থ পাচারকারীরা রাষ্ট্রের অভিশাপ।\nএপ্রিলফুল আত্নবিস্মৃত মুসলিম উম্মাহ\nশ্রদ্ধেয় ইমাম সাহেবানদের প্রতি বিনীত আহবান\nসূর্যমুখীর খেলায় মেতে উঠেছে হাওর\nশহুরে মানুষদের স্বার্থপর নিষ্ঠুর মানসিকতা\nঅচিরেই প্রকাশ হচ্ছে দৃষ্টিকোণ, শাহনামা\nহেফাজতের আইনজীবি এ্যাডভোকেট সানাউল্লাহ মিয়া: স্মৃতি ও প্রার্থণা


ক্রিকেটারদের দেখাদেখি করোনা আক্রান্তদের পাশে দাঁড়াচ্ছে বিসিবিও | আওয়াজ বিডি\nক্রিকেটারদের দেখাদেখি করোনা...\nক্রিকেটারদের দেখাদেখি করোনা আক্রান্তদের পাশে দাঁড়াচ্ছে বিসিবিও\n২৫ মার্চ ২০২০, ০২:২০ অপরাহ্ণ\nকরোনা আক্রান্তদের পাশে দাঁড়াচ্ছে বাংলাদেশ জাতীয় দলের ক্রিকেটাররা। এটা দুপুরের খবর। ক্রিকেটারদের দেখাদেখি করোনা আক্রান্তদের পাশে দাঁড়ানোর সিদ্ধান্ত নিয়েছে বাংলাদেশ ক্রিকেট বোর্ডও (বিসিবি)। আজ সন্ধ্যায় বিসিবির এই উদ্যোগের কথা জাগো নিউজকে জানিয়েছেন বিসিবির শীর্ষ দুই কর্মকর্তা।\nবিসিবির প্রধান নির্বাহী নিজামউদ্দিন চৌধুরী সুজন এবং পরিচালক ও মিডিয়া কমিটির চেয়ারম্যান জালাল ইউনুস জাগো নিউজকে এ তথ্য নিশ্চিত করেন। তারা দু’জন জানিয়েছেন, বাংলাদেশ ক্রিকেট বোর্ড করোনা সংকট মোকাবিলায় দেশ ও জাতির সেবার সরকারের পাশে দাঁড়াতে চায় এবং দাঁড়াবে।\nপ্রসঙ্গতঃ ক্রিকেটারদের অর্থ দেয়ার ঘোষণার মুহূর্ত থেকে ক্রিকেট অনুরাগীদের মুখে একটি কথাই উচ্চারিত হয়েছে। তাহলো- জাতীয় দলের ক্রিকেটাররা সাধ্যমত নিজেদের বেতনের টাকা দান করলেন করোনা ফান্ডে। এখন দেশের ক্রিকেটের অভিভাবক বিসিবি তো অনেক সমৃদ্ধ। তারা কি করবে?\nজাগো নিউজের পক্ষ থেকে এমন প্রশ্ন রাখা হলে বিসিবি পরিচালক জালাল ইউনুস বলেন, ‘দেশের করোনা সংকটে সবাইকে এগিয়ে আসতে হবে। আমরা বোর্ডের পক্ষ থেকে যতটা সম্ভব করবো। তবে বিসিবি ঠিক কত টাকা দেবে? এ মুহূর্তে তা বলতে পারছি না। সেটা আমরা নিজেরা কথা বলে ঠিক করে নেবো।’\nবিসিবি সিইও নিজামউদ্দীন চৌধুরী সুজন বিষয়টি আরও পরিষ্কারভাবে ব্যাখ্যা করেছেন। তিনি আরও একধাাপ এগিয়ে জাগো নিউজকে জানালেন, ‘বোর্ড অতি অবশ্যই করোনা মোকাবেলায় সম্ভাব্য সবরকম সহযোগিতা করবে। তবে কিভাবে করবে? নগদ অর্থ দিয়ে না অন্য কোনভাবে? সেটাই খুঁটিয়ে দেখা হচ্ছে।’\nবিসিবি সিইও আরও জানান, করোনা ভাইরাস অন্য কোনো প্রাকৃতিক দুর্যোগ নয় যে, ত্রাণকার্য পরিচালনার জন্য হয় ত্রাণ সামগ্রী নাহয় নগদ অর্থ দেয়া যাবে। বোর্ডের পক্ষ থেকে সরকারের সাথে কথা বলা হচ্ছে, ইতোমধ্যে সরকারের সঙ্গে কথা হয়েছেও এবং আলোচনা হচ্ছে। আমরা সরকারের সাথে কথা বলেই ঠিক করবো কিভাবে করোনা সংকটে বিসিবি ভুমিকা রাখতে পারে।’\nবিসিবি প্রধান নির্বাহীর কথা শুনে মনে হলো, সরকারের উর্ধ্বতন মহল যেভাবে চাইবে, বিসিবি তাই করবে। অর্থ হলে অর্থ। কিংবা অন্য কোন সামগ্রী বা আনুসাঙ্গিক উপকরণ দরকার হলে তাই দেয়ায় সর্বাত্মক চেষ্টা করা হবে। তবে বিসিবির ইচ্ছে সহযোগিতার হাত যতটা সম্ভব এগিয়ে দেয়ার।\n৩০ নভেম্বর ২০২০ ১৪৮\n৩০ নভেম্বর ২০২০ ১৩৯\n২৯ নভেম্বর ২০২০ ১১০\n২৯ নভেম্বর ২০২০ ১৫৮\n২৯ নভেম্বর ২০২০ ৩০০


ওজন কমানোর জন্য আইএইচআরবে কী কিনবেন - কনফেটিসিমো - মহিলাদের ব্লগ\nওজন হ্রাস করার জন্য, আইহারব একটি সম্পূর্ণ পরিসীমা ওষুধ সরবরাহ করে। আমেরিকান সাইট থেকে পণ্যগুলির প্রধান সুবিধা খাঁটি জৈব পদার্থ এবং প্রাকৃতিক রচনা। প্রতিটি নির্দিষ্ট প্রস্তুতির জন্য সংযুক্ত নির্দেশাবলী অনুযায়ী আইএইচআরবে ওজন হ্রাস পণ্যগুলি ব্যবহার করা প্রয়োজন।\nওজন হ্রাসের জন্য আইএইচআরবির ডায়েটরি পরিপূরক: জনপ্রিয় ওষুধের জটিলতা\nওজন হ্রাসের জন্য, আইএইচআরবি খাদ্যতালিকাগত পরিপূরক আকারে সম্পূর্ণ কমপ্লেক্স সরবরাহ করে। এগুলি মূল খাবারের পরিপূরক হিসাবে ব্যবহার করা যেতে পারে। মূল জিনিসটি হ'ল মানকে অতিক্রম না করে নির্দেশাবলী অনুযায়ী আইহর্ব স্লিমিং পণ্য ব্যবহার করা।\nIHerb এর সাহায্যে ওজন হ্রাসের জন্য সর্বাধিক জনপ্রিয় ডায়েটরি পরিপূরক:\nন্যাট্রোল, অ্যাকাইবেরি ডায়েট, আকাই এবং গ্রিন টি সুপার ফুডস;\nজারো সূত্র, সিএলএ;\nপ্রাকৃতিক সর্বাধিক, চিতোসান;\nউত্স ন্যাচারালস, ডায়েট চিটোসান।\nআইএইচআরবির উপর ওজন হ্রাসের সর্বোত্তম পণ্য: নেত্রল, অ্যাকাইবেরি ডায়েট\nড্রাগের প্রধান ক্রিয়াটি দেহে বিপাকীয় প্রক্রিয়াগুলিকে ত্বরান্বিত করার লক্ষ্যে। আইএইচআরব স্লিমিং পণ্যের নিয়মিত ব্যবহার ফ্যাট বিপাক বজায় রাখতে সহায়তা করে এবং দ্রুত ক্যালোরি বার্ন করে।\nখারাপ ন্যাট্রোল, অ্যাকাইবেরি ডায়েট আইহর্ব স্লিমিংয়ে পলিফেনল এবং অ্যান্টিঅক্সিডেন্ট রয়েছে। উপাদানগুলির প্রধান প্রভাব হ'ল সক্রিয় শারীরিক ক্রিয়াকলাপের সময় শরীর দ্বারা উত্পাদিত ফ্রি র‌্যাডিকালগুলি নিরপেক্ষ করা। এর অর্থ হ'ল যে কোনও আইএইচআরবি ওজন হ্রাস পণ্য নির্দিষ্ট অনুশীলনের সাথে একযোগে কাজ করে। আমি যতটা না চাই, আমাকে খেলাধুলায় যেতে হবে। আইহর্বের সাহায্যে ওজন হ্রাসের কোনও অলৌকিক নিরাময় নেই is\nআইহর্বের সাথে স্লিমিং পরিপূরক: জারো সূত্র, সিএলএ\nঅ্যাডিটিভ ব্যবহার করুন জারো সূত্রগুলি কনোজ্যটেড লিনোলিক অ্যাসিড iHerb এর সাথে ওজন হ্রাস করার জন্য আপনি2মাসের বেশি করতে পারবেন না। পণ্যটি ব্যবহারের আগে বিশেষজ্ঞের সাথে পরামর্শ করার পরামর্শ দেওয়া হচ্ছে। নির্দেশাবলী অনুসারে, উপস্থাপিত ব্র্যান্ডের আইএইচআরবিযুক্ত ডায়েট পিলগুলি দিনে3বার, 1 টি ক্যাপসুল ব্যবহার করা হয়। খাবার সময় কোন ব্যাপার না। পুরো কোর্সটি সম্পন্ন করার জন্য, আপনাকে আইএইচআরবি দিয়ে2বয়সের ডায়েট পিল পান করতে হবে। ব্যবহার প্রথম আদেশের জন্য iHerb কুপন শপিং কার্টে এবং 15 ডলার সাশ্রয় করুন।\nআমরা আপনাকে পড়তে পরামর্শ দিই: আইহারব পিনাট বাটার\nপ্রস্তুতি লিনোলিক অ্যাসিডের উপর ভিত্তি করে জাফফ্লুয়ার তেলের ভিত্তিতে তৈরি। উপাদানটির প্রধান সুবিধা হ'ল চর্বি জমা এবং শরীরের সাধারণ স্বর বজায় রাখা।\nIHerb এ, সিএলএ ব্র্যান্ডের ডায়েট পিলগুলি প্রকৃতপক্ষে জনপ্রিয়। ড্রাগের প্রধান বৈশিষ্ট্যগুলির মধ্যে রয়েছে:\nশরীরের চর্বি দ্রুত জ্বলন্ত;\nশরীরের চর্বি ভর ভগ্নাংশ হ্রাস\nপেশী ভর জোরদার;\nসমস্যা অঞ্চল নির্মূল;\nIHerb ডায়েট পিলগুলি ব্যায়ামের সাথে একত্রে কাজ করে। তীব্র অনুশীলন ছাড়া ইতিবাচক ফলাফল অর্জন করা প্রায় অসম্ভব।\nপর্যালোচনা অনুযায়ী, iHerb এর ওজন হ্রাস পণ্য কাজ করে। এটি কেবল সিএলএ ব্র্যান্ডের জন্যই নয়, অন্যান্য নির্মাতাদের ক্ষেত্রেও প্রযোজ্য। প্রধান জিনিস হ'ল নির্দেশাবলী অনুযায়ী সঠিক অভ্যর্থনা এবং একটি স্বাস্থ্যকর জীবনযাত্রা বজায় রাখা।\nওজন হ্রাসের জন্য আইএইচআরবিযুক্ত পণ্যগুলি: প্রাকৃতিক ম্যাক্স, চিতোসান\nওজন হ্রাস জন্য IHerb পণ্য মহিলাদের মধ্যে সত্যই জনপ্রিয়। সুপরিচিত ব্র্যান্ডের ট্যাবলেটগুলির নিয়মিত ব্যবহার চিতোসান প্রাকৃতিক ভারসাম্য অতিরিক্ত সাবকুট্যানিয়াস ফ্যাট বার্নিকে উত্সাহ দেয়। ড্রাগের সক্রিয় উপাদানগুলি ত্বকের সাধারণ অবস্থার উপর উপকারী প্রভাব ফেলে এবং সুস্বাস্থ্যের উন্নতি করে।\nঅনুকূল ফলাফলের জন্য, আইহর্ব ডায়েট পিলগুলি খাওয়ার আগে 2-3 বার ব্যবহার করা হয়। প্রধান খাবারের আগে ড্রাগের ব্যবহার সক্রিয় উপাদানগুলিকে শরীরের দ্বারা আরও ভালভাবে শোষিত করতে দেয়।\nIHerb ওজন হ্রাস জন্য কি কিনতে নিশ্চিত না? চিটোসান ব্র্যান্ডটি ঘনিষ্ঠভাবে দেখুন, এটি অবশ্যই আপনার মনোযোগ প্রাপ্য। সবচেয়ে মজার বিষয়টি, আপনি অনিয়ন্ত্রিত খাওয়ার আগেও ট্যাবলেটগুলি ব্যবহার করতে পারেন। স্বাভাবিকভাবেই, এটি সীমিত সংখ্যক বার অনুমোদিত। আইহর্ব ডায়েট পিলসের সঠিক ডোজ ফ্যাট স্টোরেজ প্রক্রিয়াটিকে নিরপেক্ষ করতে সহায়তা করতে পারে।\nমনোযোগ! স্থায়ী ভিত্তিতে এই জাতীয় উদ্দেশ্যে আইহারবের সাথে ওজন হ্রাসের জন্য ডায়েটরি পরিপূরক ব্যবহার করা নিষিদ্ধ। অন্যথায় গ্যাস্ট্রোইনটেস্টাইনাল ট্র্যাক্ট থেকে ব্যাধি হওয়ার উচ্চ সম্ভাবনা রয়েছে।\nIHerb এ ওজন হ্রাসের জন্য কী কিনবেন: উত্স ন্যাচারালস, ডায়েট চিতোসান\nএই পণ্যটি প্রতিটি ক্লায়েন্টের মনোযোগ পাওয়ার উপযুক্ত যে কে বেশ কয়েক কেজি করে পাতলা হতে চায়। IHerb স্লিমিং পরিপূরক মিষ্টি অনিয়ন্ত্রিত খাওয়ার সময়কালে একটি সত্যিকারের ত্রাণকর্তা। আপনি সক্রিয় প্রাক মাসিক সিনড্রোম দিয়ে প্রতিকারটি নিতে পারেন।\nতবে, আইহর্বের সাথে ডায়েট পিলগুলি ব্যবহার করতে, এটি ডোজ করা প্রয়োজন।\nকোনও ব্যক্তিকে বোঝা উচিত যে আইএইচআরবির সাথে ওজন হ্রাসের জন্য খাদ্যতালিকাগত পরিপূরকগুলি অলৌকিক বড়ি নয়। এগুলি অবশ্যই সক্রিয় শারীরিক অনুশীলনের সাথে সংমিশ্রণে ব্যবহার করা উচিত। বড় ভোজের আগে আপনি একক উদ্দেশ্যে তহবিল ব্যবহার করতে পারেন।\nআমরা আপনাকে পড়তে পরামর্শ দিই: ব্রাহ্মের জন্য শীর্ষ7সেরা ভিটামিন এবং আইএইচবিআর সাথে মেমরির\nসুপরিচিত নির্মাতা ডায়েট চিতোসানের পণ্যগুলি সক্রিয় উপাদানগুলির উপর ভিত্তি করে যা শরীর থেকে বিপজ্জনক পদার্থের দ্রুত নির্মূলের প্রচার করে। আইহর্বের সাথে ওজন হ্রাস পণ্য গ্রহণ করার সময়, আপনাকে ভিটামিন এবং খনিজগুলির সাথে এর সামঞ্জস্যতা বিবেচনা করতে হবে। সুতরাং, উত্স প্রাকৃতিক ডায়েট Chitosan এ, ডি, ই, কে সহ শরীর থেকে ফ্যাট-দ্রবণীয় ভিটামিনগুলি ফ্লাশ করতে সক্ষম\nমনোযোগ! কোনও আইএইচআরব স্লিমিং পণ্য ব্যবহার করার আগে বিশেষজ্ঞের সাথে পরামর্শ প্রয়োজন।\nচর্বি বার্নের প্রভাব সহ একটি ডায়েটরি পরিপূরক অতিরিক্ত ওজনের জন্য প্যানিজিয়া নয়। আইহর্বের সাথে ওজন হ্রাস পণ্যগুলির ব্যবহার কেবলমাত্র সক্রিয় প্রশিক্ষণ, ম্যাসেজ এবং সামগ্রিক স্বাস্থ্যের উন্নতির লক্ষ্যে অন্যান্য কৌশলগুলির জন্য উপযুক্ত।


মাকে বাঁচাতে জবি শিক্ষার্থীর আবেদন - Daily Manobkantha\nমাকে বাঁচাতে জবি শিক্ষার্থীর আবেদন\nজবি সংবাদদাতা | Publish on 07/02/2019 8:29 PM\nক্যান্সার আক্রান্ত মাকে বাঁচাতে চায় জগন্নাথ বিশ্ববিদ্যালয়ের শিক্ষর্থী সাইফুর রহমান (ফাহাদ)। ২০১৪ সালে তার মায়ের (মাহমুদা বেগম) ব্রেস্ট ক্যান্সার ধরা পড়ে। তখন থেকেই চিকিৎসা চালিয়ে আসছিল ফাহাদের পরিবার। আর্থিকভাবে অস্বচ্ছল হয়ে পড়ায় বর্তমানে ফাহাদের মায়ের চিকিৎসা বন্ধ হয়ে পড়েছে। মাকে বাঁচাতে সাহায্যের আহ্বান করছে জবি শিক্ষার্থী ফাহাদ।\nফাহাদ জগন্নাথ বিশ্ববিদ্যালয়ে ইসলামের ইতিহাস ও সংস্কৃতি বিভাগের ৫ম ব্যাচের শিক্ষার্থী ছিলেন। বিভাগের শিক্ষক ও শিক্ষার্থী অনেকেই ব্যক্তিগত ভাবে ফাহাদের মায়ের পাশে দাঁড়িয়েছেন। এ ছাড়া বিশ্ববিদ্যালয়ের বিভিন্ন শিক্ষার্থীর সাহায্যের হাত বাড়িয়েছে। কিন্তু চিকিৎসার ব্যয় বহনের পরিমাণ টাকা এখনো ব্যবস্থা হয়নি।\nবঙ্গবন্ধু শেখ মুজিব মেডিকেল বিশ্ববিদ্যালয়ের (পিজি হাসপাতাল) ডা. মো. রাসেলের অধীনে ফাহাদের মা মাহমুদা বেগমের চিকিৎসা চালিয়ে আসছিলেন। অর্থের অভাবে মাহমুদা বেগমকে হাসপাতাল থেকে গ্রামের বাড়ি ভোলার চরফেশনে নিয়ে যাওয়া হয়েছে। রোগীর অবস্থা বর্তমানে অবনতির দিকে থাকায় ডাক্তার রোগীকে বিদেশে চিকিৎসা করানোর পরামর্শ দিয়েছেন। এর জন্য প্রয়োজন অন্তত দশ (১০) লাখ টাকা। ইতোমধ্যেই অনেক টাকা খরচ করে নিঃস্ব হয়ে যাওয়া পরিবারের পক্ষে এত টাকা যোগাড় করা প্রায় অসম্ভব। তাই জবি শিক্ষার্থী ফাহাদ তার মাকে বাঁচাতে সমাজের বিত্তবানদের প্রতি অনুরোধ করেছেন।\nপ্রয়োজনে— ০১৬৭০৭২২৮২৫ (সাইফুর রহমান ফাহাদ) ০১৮৩৮৬৫৭৯৫২ (আশিকুর রহমান সাদ)। বিকাশ নম্বর— ০১৬৭০৭২২৮২৫ রকেট নম্বর— ০১৬৭০৭২২৮২৫৭। এছাড়া ডাচ বাংলা ব্যাংক, যাত্রবাড়ী শাখা ঢাকা। অ্যাকাউন্ট নম্বর ৭০১৭৫১২৩১২২৯৭ সহায়তা পাঠাতে পারেন।\nখিলগাঁও বাজারে অগ্নিকাণ্ড, অর্ধশতাধিক দোকান ভস্মিভূত\nমেরী এন্ডারসনে অভিযান, মদসহ গ্রেফতার ৭০\nঢাকার প্রতিটি নাগরিক আমার কাছে সমান: আতিকুল


পারকিন্সন রোগের উপসর্গ ও কারণ - বিজ্ঞান ব্লগ\nলিখেছেন Jannatul Fiza\nপাঠ সংখ্যা : 781\nআমরা যদি একটু খেয়াল করি আমাদের পরিচিত বয়োবৃদ্ধদের দিকে একটা অদ্ভুত ব্যাপার দেখতে পাবো।\nতাদের মধ্যে অনেকের হাত পা ঠকঠক করে কাঁপতে থাকে, হাতটা মুঠোবন্দি করতে পারেনা! কেন এমন হয়! এটা কি অসুখ? বিজ্ঞানমহলে এই রোগটি পার্কিন্সন নামেই পরিচিত।\nপার্কিন্সন রোগ কেন্দ্রীয় স্নায়ুতন্ত্রের একটি দীর্ঘমেয়াদী রোগ যা মূলত মোটর সিস্টেমকে প্রভাবিত করে।\nএকথাও বলা হয়ে থাকে নির্দিষ্ট কীটনাশক এর সংস্পর্শে আসলে পূর্ব থেকেই মস্তিষ্ক আঘাতপ্রাপ্তদের এ রোগের আক্রান্ত হবার প্রকোপ বেশি। পার্কিন্সন রোগ মূলত ৬০ বছরের বেশি বয়সী মানুষের ১ শতাংশের ক্ষেত্রে ঘটে। বাংলাদেশে যেহেতু বৃহৎ আকারে এই নিয়ে গবেষণা খুব বেশি হয়নি তাই আমাদের দেশের সঠিক পরিসংখ্যানটা বলা যাচ্ছেনা।তবে বিশ্বমান হিসেবে দেশেও ১ শতাংশ ধরা হয়।খাদ্য এবং পুনর্বাসন কিছুটা উন্নয়ন ঘটাতে পারে এই রোগের।\n১৮১৭ খ্রিস্টাব্দে ইংরেজ চিকিৎসক জেমস পার্কিনসন এই রোগ প্রথমে বর্ণনা করেন(Shaking palsy)নামে। তাঁর অবদানের স্বীকৃতিস্বরুপ ১১ ই এপ্রিল পার্কিন্সন রোগের জনসচেতনতা দিবস পালন করা হয় যা প্রকৃতপক্ষে জেমস পার্কিনসনের জন্মদিন। লাল টিউলিপ ফুলকে এই রোগের প্রতীক হিসেবে চিহ্নিত করা হয়।\n২০১৫ খ্রিস্টাব্দের এপ্রিল মাসে বিশ্ব স্বাস্হ্য সংস্হা এলডিওপিএ কে পার্কিন্সন রোগের একটি জরুরি ঔষধ হিসেবে ঘোষণা করেছে।\nএ রোগের উপসর্গ ধীরে ধীরে শুরু হয়। রোগটি বাড়ার সাথে মোটরবিহীন/নন মোটর লক্ষণগুলি আরও সাধারণ হয়ে ওঠে। শুরুর দিকে সুপষ্ট লক্ষণগুলি হলো কাঁপুনি, অনমনীয়তা,এবং হাঁটাচলাতে অসুবিধা। তবে আচরণগত সমস্যাও দেখা দিতে পারে। এই রোগের রোগীরা শরীরের বিশেষ করে হাতের আঙুলের কাঁপুনি এবং পেশি সমূহের কাঠিন্যে ভোগেন। এছাড়াও এক তৃতীয়াংশ রোগী হতাশা ও দুশ্চিন্তায় ভোগেন।\nপার্কিনসন রোগ আরো জটিল পর্যায়ে গেলে ডিমেনশিয়া বা ভুলে যাওয়া সাধারণ হয়ে ওঠে। হতাশা এবং উদ্বেগ ছাড়াও পারকিন্সন রোগ চলাচলে প্রভাব ফেলে এবং মোটর লক্ষণ তৈরি করে। চলাফেরার অসুবিধা,ঘুমের অসুবিধা,কাঁপুনি এবং কঠোরতার মতো তথাকথিত মোটর লক্ষণগুলি ছাড়া স্বাস্থ্য সমস্যা প্রকাশ পেতে পারে। এই উপসর্গ গুলো বৈচিত্র্যময় তবে সম্মিলিতভাবে মোটরবিহীন লক্ষণ হিসাবে পরিচিত। এসব লক্ষণ থাকলে সম্মিলিতভাবে “পার্কিনসনিজম” বা “পার্কিনসোনিয়ান সিন্ড্রোম” বলা হয়।\nপার্কিন্সন রোগের নির্দিষ্ট কোন চিকিৎসা নেই।প্রাথমিক চিকিৎসা সাধারণভাবে লেভোডোপা (এল-ডিওপিএ) ওষুধ দিয়ে হয়। এ রোগের চিকিৎসায় এল- ডিওপিএ অনুসরণ করা হয় যখন ডোপামিন অ্যাগোনিস্ট লেভোডোপা কম কাজ করে। ডোপামিন অ্যাগ্রোনিস্ট ব্যবহৃত হয় ঘুমের সমস্যা মেজাজ পরিবর্তন ব্যথার চিকিৎসায়।ডোপামিন অ্যাগ্রোনিস্ট পারকিন্সন রোগের এক প্রকার ঔষধ।ডোপামিন হচ্ছে শরীর ও মস্তিষ্কের এমন একটি হরমোন ও নিউরোট্রান্সমিটার যা শরীর ও মস্তিষ্কে বিশেষ ভূমিকা পালন করে।\nডোপামিন ঘাটতির কারণে মধ্য মস্তিষ্কের সাব্সটেনশিয়াল (সারগর্ভ) নায়াগ্রা অঞ্চলে কোষের মৃত্যু ঘটতে পারে। তাই সেই সময়ে পেশীসমূহ গতিবিধি নির্ণয়ের জন্যে মাইক্রো ইলেক্ট্রোড স্থাপনের শল্য চিকিৎসা করা যেতে পারে।ঘুমের ব্যাঘাত এবং আবেগজনিত সমস্যার মতো হাঁটা চলাফেরা সম্পর্কিত লক্ষণগুলির চিকিৎসার প্রমাণ খুব দুর্বল।\nপার্কিনসন রোগের স্বীকৃত উপসর্গ গুলো হলো চলাফেরা মোটর সম্পর্কিত। মোটরবিহীন উপসর্গের মধ্যে নিউরোসাইকিয়াট্রিক সমস্যা, ঘুমের সমস্যা অন্তর্ভুক্ত।\nএই মোটরবিহীন কিছু উপসর্গ নির্ণয়ের সময় উপস্থিত চারটি উপসর্গকে মূল উপসর্গ হিসাবে বিবেচনা করা হয়। কাঁপুনি, ধীরগতির চলাফেরা(ব্র্যাডিকিনিসিয়া), অনমনীয়তা এবং ভৌত অস্থিরতা।\nপার্কিন্সন রোগকে মাঝেমাঝে বিজ্ঞানীরা ইডিওপ্যাথিক পার্কিন্সন রোগ হিসেবে ব্যাখ্যা করেন।পার্কিন্সন রোগটাকেও অ্যালঝেইমার্স রোগের মত স্মৃতিভ্রম বলা হলেও এ রোগের মূল উপসর্গ অ্যালঝেইমারের সাথে সম্পর্কিত নয়।এ রোগের কারণ কিছুটা ধোঁয়াশায় ঘেরা।\nএটা সাধারণভাবে জিনগত ত্রুটি বিবেচনা করা হলেও বিশেষ কারণ এখনও পাওয়া যায়নি। এর কারণ ও উৎস অজানা থাকলেও এটা জিনতত্ত্ব বিষয়ক রোগ কিংবা পরিবেশগত কারণে সৃষ্ট রোগ বলে বিবেচনা করা হয়।\nছড়িয়ে দেয়ার লিঙ্ক: https://bigganblog.org/2021/01/পারকিন্সন-রোগের-উপসর্গ-ও/\nস্নাতক ও স্নাতকোত্তর শেষ করেছি অণুজীব বিজ্ঞান বিষয় নিয়ে।লেখালেখি করি শখের বসে।


এক ফোঁটা পানি রক্ষাই যার কাজ – আওয়ার নিউজ\nএক ফোঁটা পানি রক্ষাই যার কাজ\nরোববার সকালে ৮০ বছর বয়সী এক বৃদ্ধ অনেকটা পথ পাড়ি দিয়ে পৌঁছালেন ভারতের ব্যস্ত নগরী মুম্বাইয়ের মিরা রোডের একটি বিশাল অ্যাপার্টমেন্টে। দালানটিতে থাকা ৫৬টি ফ্ল্যাটের প্রত্যেকটিতে পর্যায়ক্রমে যান তিনি। প্রত্যেক ফ্ল্যাটে গিয়েই তিনি জিজ্ঞেস করেন, ‘আপনার বাসার পানির কলগুলো ঠিক আছে তো?’। কেউ যখন তাকে জানান যে, তাদের বাসার পানির কল ঠিকাছে তখন তিনি ওই ফ্ল্যাট মালিকের কাছে দুঃখ প্রকাশ করে চলে যান অন্য আরেক ফ্ল্যাটে। আর যাদের পানির কলে সমস্যা থাকে, তাদের কিলটি নিজ উদ্যোগেই সেরে দেন তিনি। এভাবেই প্রতি রোববার আমাদের এই আশি বছর বয়সী মানুষটি শহরের বিভিন্ন দালান থেকে দালানে যান পানির কল ঠিক করবার জন্য। কিন্তু কে এই বৃদ্ধ?\nমুম্বাইয়ের এই পানির কল সারাই করা বৃদ্ধের নাম আবিদ সুরতি। ভারতের বিখ্যাত কার্টুনিস্ট, শিল্পী এবং আশিটি বইয়ের লেখক আবিদ সুরতি আজ অনেক বছর ধরেই পানির অপচয় রোধে নিজে উদ্যোগী হয়ে মানুষের দ্বারে দ্বারে ঘুরছেন যাতে মানুষ পানির অপচয় না করেন। শহরের অধিকাংশ বাসা বাড়িতেই দেখা যায়, পানির কল খারাপ থাকার কারণে একটু একটু করে অনেক পানির অপচয় হয়ে যায়। আর সেই পানির অপচয় ঠেকাতেই তিনি সঙ্গে কল সারাইয়ের মানুষ নিয়ে দ্বারে দ্বারে ঘুরে বেড়ান।\n“বিশাল কোনো পরিকল্পনা নেয়ার প্রয়োজন নেই। কারণ প্রতিটি বিন্দুই গণনা করা হয় নিখুঁতভাবে”\nগুণী এই মানুষটি নিজে দাঁড়িয়ে থেকে পরিবারগুলোর কল ঠিক করে দিয়ে আসেন। এমনও হয়, যদি কোনো পরিবারের পানির কল খারাপ থাকে তিনি নিজের পয়সায় সেখানে কল লাগিয়ে দিয়ে আসেন। শুরুর দিকে মুম্বাইয়ের অনেক ধনী অধিবাসীর কাছে বিষয়টি একটু আপত্তিজনক ঠেকেছিল। কিন্তু আবিদ সুরতির মোহনীয় ব্যক্তিত্ব আর বাচনভঙ্গি সহজেই অন্যকে আপন করে নেয়। আর একবার তাকে আপন করে নিলেই তিনি শুরু করে দেন তার কাজ। সঙ্গে থাকা একজন স্বেচ্ছাসেবক ও পানির কল মিস্ত্রি তৎক্ষণাত কাজে লেগে যান।\nসম্প্রতি ব্রিটিশ গণমাধ্যম বিবিসির সঙ্গে আলাপকালে পানির কল সারাইয়ের বিষয়টি নিয়ে অনেক কথা বলেন আবিদ সুরতি। সেই আলাপের এক স্থানে তিনি জানান, ‘আমি যখনই আমার কোনো বন্ধু বা আত্মীয় স্বজনের বাড়িতে যেতাম কানে আসতো বিন্দু বিন্দু পানি পড়ার শব্দ। আমি তাদের কলটি ঠিক করে নিতে বলতাম।’ অবশ্য আমাদের এই শিল্পী পানির কল ঠিক করার ব্যাপারে উদ্যোগী হওয়ার কারণ কিন্তু অনেক গভীর। এই মুম্বাই শহরেরই একেবারে প্রান্তিকে শৈশব কেটেছে আবিদ সুরতির। তার মা এক বালতি পানির জন্য ভোর চারটার সময় উঠে মূল সড়কে যেতেন। সেই শৈশব থেকেই তিনি দেখেছেন পানির জন্য কতটা কষ্ট করতে হয় মানুষকে। আজও সেই স্মৃতি তাকে তাড়িয়ে বেড়ায় প্রতিনিয়ত।\n‘এক ফোঁটা পানির জন্য মানুষকে আমি মারামারি করতে দেখেছি। আজ যখন কোথাও এক ফোঁটা পানিও অপচয় হতে দেখি তখন আমার শৈশবের স্মৃতি তাড়িয়ে বেড়ায়। আমার মাথায় পানি অপচয়ের দৃশ্য আসলেই খুব অস্থির লাগে। এটা ভাবতেই পারি না যে কেউ স্রেফ বেখেয়ালবশত এক হাজার লিটার পানি স্রেফ নর্দমায় ফেলে দিচ্ছে।’\n২০০৭ সালে আবিদ সুরতি পত্রিকায় একটি রিপোর্ট লেখেন সকলের জ্ঞাতব্যের জন্য। সেই রিপোর্টে তিনি লেখেন, প্রতি সেকেন্ডে যদি এক ফোঁটা পানির অপচয় হয় তাহলে প্রতি মাসে এক হাজার লিটার পানি স্রেফ নর্দমায় চলে যায়। এরকম আরও বেশকিছু পরিসংখ্যান তিনি তুলে ধরেন সাধারণ মানুষের বোধগম্যতার জন্য। পানির সমস্যা নিরসন ও মানুষকে সচেতন করতে তিনি গড়ে তুলেছেন ‘ড্রপ ডেড ফাউন্ডেশন’ নামের একটি বে-সরকারি সংস্থা। সংস্থায় তিনিই একমাত্র কর্মী আর স্লোগানও একটি। আর সেই স্লোগানটি হলো, ‘প্রতি ফোঁটা পানি বাঁচাও অথবা অকালমৃত্যু বরণ করো’। কাজের সুবিধার জন্য তিনি একজন মানুষকে ভাড়া করেন, যার কাজ হলো ত্রুটিযুক্ত পানির কলগুলোকে ঠিক করা।\nঅধিকাংশ সময়েই ফ্ল্যাটের দরজা খোলেন পরিবারের নারী সদস্যটি। তাই আবিদ সুরতি কাজের সুবিধার জন্য একজন নারী কর্মীকে নিয়োগ দিয়েছেন। কারণ প্রথমদিকে তিনি মানুষের দরজায় দরজায় গিয়ে বুঝতে পেরেছেন যে, দুজন পুরুষ মানুষকে দেখে অধিকাংশ নারীই দরজা খুলতে সাহস পান না। তাই নারীদের ভরসা দিতেই এই নারী কর্মী নিয়োগ। প্রায়শই দেখা যায়, অনেক পরিবারই এক ফোঁটা পানিকে আমলে আনতে চান না। আর তখন আবিদ সুরতির কাজ হয় সেই পরিবারটিকে ঠিকঠাক করে বোঝানো এক ফোঁটা পানির গুরুত্ব।\nকিন্তু এই স্বেচ্ছাসেবার খরচটা কীভাবে আসে শিল্পীর? আমরা আবিদের কণ্ঠেই শুনতে পাই প্রশ্নের উত্তর, ‘সত্যি করে বললে আপনি যখন কোনো ভালো কাজ করতে যাবেন তখন এই গোটা মহাবিশ্ব আপনার সঙ্গে থাকবে। শুধু তাই নয়, ঈশ্বর আপনার হয়ে পয়সা সংগ্রহ করবে।’ যেদিন আবিদ ফাউন্ডেশন খোলার সিদ্ধান্ত নিলেন ঠিক তার পরের দিনই তিনি খবর পেলেন যে, তিনি একটি পুরস্কার পেয়েছেন এবং সেই পুরস্কার থেকে প্রাপ্ত অর্থের পরিমান এক লাখ রুপি। আর মজার বিষয় হলো, সেই অর্থ দিয়েই তিনি শুরু করে দিলেন তার কাজ। শুরুর দিকে স্বেচ্ছাসেবক ও নারী কর্মীটিকে প্রতিদিন পাঁচশ করে টাকা দিতেন তিনি। কিন্তু একটা সময় ওই স্বেচ্ছাসেবীরা পর্যন্ত তার কাছ থেকে টাকা নিতে চাইতো না।\nঅন্যরকম সংবাদ Comments Off on এক ফোঁটা পানি রক্ষাই যার কাজ সংবাদটি প্রিন্ট করুন\n« ১৮ হাজার টাকায় ল্যাপটপ (পূর্বের সংবাদ)\n(পরের সংবাদ) ইনজুরির কারণে বাংলাদেশের বিপক্ষে নেই মালিঙ্গা »


অপচয় থেকে বাঁচার উপায় (পর্ব-২)\nপ্রকাশিত: ২০:০৭ ১৭ জুলাই ২০১৯ আপডেট: ২০:১১ ১৭ জুলাই ২০১৯\nঅবৈধ উপকারের জন্য ব্যয় করা: যখন আল্লাহ তায়ালার দেয়া ছোট ছোট নেয়ামতের কদর করি এবং তার জন্য শোকর আদায় করি, তখন আল্লাহ তায়ালা আরো অধিক দান করবেন। আর যদি না-কদরি ও নাশোকরি কর, তা হলে আজাবের এবং ওই নেয়ামত ছিনিয়ে নেয়ার আশঙ্কা রয়েছে। যাহোক, পয়সা হারিয়ে যাওয়ার পর খোঁজ না করা এবং উপকার ছাড়া ব্যয় করা, পয়সা এমনিতেই নষ্ট করার দৃষ্টান্ত। আর যেখানে ব্যয় করার পেছনে উপকার তো আছে, কিন্তু সে উপকার শরিয়তসম্মত নয়, তার দৃষ্টান্ত হলো প্রদর্শনীর জন্য ব্যয় করা। শরিয়তে তা জায়েজ নেই। বা পয়সা ব্যয় করে এমন কোনো স্বাদ উপভোগ করা হলো, যা জায়েজ নেই। এতে ব্যয় করার উপকার তো আছে, কিন্তু তা অবৈধ উপকার। তাই তা অপচয়ের অন্তর্ভুক্ত।\nআরো দেখুন>>> অপচয় থেকে বাঁচার উপায় (পর্ব-১)\nঅপচয় ও অপব্যয়ের পার্থক্য: আলেমগণ বলেন যে, ইসরাফ বা অপচয় হলো ব্যাপক অর্থবোধক। আর তাবযির বা অপব্যয় হলো বিশেষ অর্থবোধক। তাবযির শুধু অবৈধ ক্ষেত্রে ব্যয় করলে হয়। অর্থাৎ, নাজায়েজ কাজে পয়সা ব্যয় করা হলো তাবযির বা অপব্যয়। যেমন, ফিল্ম দেখে, জুয়া খেলে টাকা ব্যয় করলে, তা হলে এটি হলো তাবযির বা অপব্যয়। আর এ সমস্ত অপব্যয়ও ইসরাফ তথা অপচয়ের মধ্যে অন্তর্ভুক্ত। তবে যেখানে নাজায়েজ এবং হারাম কাজে পয়সা ব্যয় হচ্ছে না, তবে অনর্থক কাজে ব্যয় হচ্ছে, সেটা ইসরাফ তথা অপচয় তো হবে, কিন্তু তাবযির বা অপব্যয় হবে না। যাহোক, ইসরাফের মধ্যে যেহেতু তাবযিরও অন্তর্ভুক্ত রয়েছে, এ জন্য আমি ইসরাফের সংজ্ঞা এই দিয়েছি যে, এমন জায়গায় টাকা ব্যয় করা, যেখানে উপকার নেই। বা উপকার আছে কিন্তু তা নাজায়েজ উপকার।\nব্যয় না করায় ক্ষতি না হলে ব্যয় না করা: হজরত থানবি (রহ.) বলেন যে, ব্যয় করার পূর্বে দেখো, ব্যয় না করলে ক্ষতি আছে কী না। যদি ব্যয় না করার মধ্যে কোনো ক্ষতি না থাকে, তা হলে ব্যয় করো না। যদিও এর মধ্যে ব্যয় করার জায়েজ সুরতও বের হবে। যেমন, ব্যয় করার মধ্যে তো ক্ষতি নেই, কিন্তু ব্যয় করলে উপকার আছে। এখানে ক্ষতি না হওয়া এবং উপকার হওয়া উভয়টি পাওয়া গেল। আর এমন ক্ষেত্রে ব্যয় করা জায়েজ। কিন্তু হজরত থানবি (রহ.) তরবিয়তের উদ্দেশ্যে হুকুম দেন যে, তোমার জন্য নির্দেশ হলো, ব্যয় না করার মধ্যে যদি ক্ষতি না থাকে তা হলে ব্যয় করবে না। যদিও সেই বিশেষ ক্ষেত্রে ব্যয় করা মৌলিকভাবে জায়েজ হোক না কেন।\nআরো দেখুন>>> ‘মাদিনা’ হজে জন্ম নেয়া প্রথম শিশু\nব্যয় করার পূর্বে মুরুব্বির সঙ্গে পরামর্শ করা: শুধু এতটুকু বলেই তিনি ক্ষান্ত হননি। বরং আরো বলেছেন যে, যদি ক্ষতি হবে মনে হয় তা হলে কোনো মুরুব্বির সঙ্গে পরামর্শ করো। অর্থাৎ, ব্যয় করার সময় এ কথা চিন্তা করো যে, যদি ব্যয় না করি তা হলে কোনো ক্ষতি আছে কী না। চিন্তা করে দেখা গেল যে, এ ক্ষেত্রে ব্যয় না করলে ক্ষতি হবে। তা হলে এমতাবস্থায়ও ব্যয় করার পূর্বে কোনো মুরুব্বির সঙ্গে পরামর্শ করো। তাকে জিজ্ঞাসা করো যে, এ ব্যয় অসঙ্গত ও অসমীচীন নয় তো? তারপর তিনি যা বলেন তার ওপর আমল করো। তুমি নিজে নিজের মত ফয়সালা করো না।\nএ চিকিৎসা সবার জন্য নয়: তবে এ চিকিৎসা সবার জন্য নয় যে, সবাই ব্যয় করার পূর্বে এ কথা চিন্তা করবে যে, ব্যয় না করার মধ্যে ক্ষতি আছে কী না। যদি জানা যায় যে, ব্যয় না করলে ক্ষতি আছে, তবু ব্যয় করার পূর্বে মুরুব্বির সঙ্গে পরামর্শ করবে এবং তারপর ব্যয় করবে। এ চিকিৎসা সব মানুষের জন্য নয়। বরং যে ব্যক্তি প্রয়োজনের অতিরিক্ত অপচয়ে লিপ্ত, তার জন্য হজরত থানবি (রহ.) এ ব্যবস্থাপত্র নির্ধারণ করেছেন।\nমালফুজে হজরত থানবি (রহ.) বলেন, অপচয় সম্পর্কে বলছি যে, যখন কোনো জিনিস ক্রয় করতে চাও, তখন চিন্তা করে দেখ যে, এর প্রয়োজন আছে কী না। যদি অবিলম্বে প্রয়োজনের কথা মনে পড়ে তা হলে তা ক্রয় করো। আর যদি অবিলম্বে প্রয়োজনের কথা মনে না পড়ে, তা হলে ক্রয় করো না। কারণ যে প্রয়োজনকে আধা ঘণ্টা ধরে চিন্তা করে করে সৃষ্টি করতে হয়, তা প্রয়োজন নয়। আর যদি অন্তরে খুব চাহিদা হয়, আর উল্লেখযোগ্য প্রয়োজনের কথা মনে না পড়ে, তা হলে এমতাবস্থায় জিনিসটি ক্রয় করো এরপর ধীরে সুস্থে চিন্তা করতে থাক। যদি অপচয় না হওয়া নিশিচত হও তা হলে খাও। অন্যথায় দান করে দাও। (আনফাসে ইসা ১৯১)।\nঅর্থাৎ, কোনো কোনো জিনিসের প্রয়োজনীয়তা যদি সঙ্গে সঙ্গে বুঝে আসে, তা হলে তো ঠিক আছে, তা ক্রয় করো। কিন্তু আধা ঘণ্টা ধরে চিন্তা করার পর যদি তার ব্যয়ের ক্ষেত্র বুঝে আসে তা হলে প্রকৃতপক্ষে তা প্রয়োজনীয় নয়।\nএকটি জিনিস কিনতে খুব মন চাচ্ছে, তখন চিন্তা করল যে, এর প্রয়োজন আছে কী না? কিন্তু চিন্তা করার পরও তার প্রয়োজন বুঝে আসল না। এ সম্পর্কে বলেন যে, ওই জিনিস ক্রয় করো। তারপর ধীরে সুস্থে বসে চিন্তা করতে থাক। যদি অপচয় না হওয়া সুনিশ্চিত হয় তা হলে খেয়ে ফেল। অন্যথায় দান করে দাও। কারণ ওই সময় যদি ক্রয় না কর, তা হলে সুযোগ হাতছাড়া হয়ে যাবে। তাই উপস্থিত সময়ে ক্রয় করো। তবে পরবর্তীতে চিন্তা করে দেখ যে, প্রয়োজনীয় জিনিস ক্রয় করছ না অপ্রয়োজনীয়। চিন্তা করার পর যদি জানা যায় যে, এর প্রয়োজন রয়েছে, তা হলে তা ব্যবহার করো। আর যদি প্রয়োজন না থাকে তা হলে তা দান করে দাও।\nস্ত্রী-সন্তানকে খুশি করার জন্য ব্যয় করা: এরপর একই মালফুজে হজরত থানবি (রহ.) বলেন, স্ত্রীকে খাওয়ানোও দান করার অন্তর্ভুক্ত। স্ত্রীকে খুশি করার জন্য যদি বিনা প্রয়োজনেও কোনো জিনিস ক্রয় কর, তা হলে সেটাও অপচয় নয়। কারণ স্ত্রীর মনতুষ্টিও কাক্সিক্ষত বিষয়। তবে শর্ত হলো, এ জন্য সামর্থ্যের অধিক ঋণ না করতে হবে। (আনফাসে ইসা)।\nঅর্থাৎ, স্ত্রীর মন খুশি করার জন্য বিনা প্রয়োজনে কোনো জিনিস ক্রয় করাও অপচয় নয়। স্ত্রীর সঙ্গে সন্তানও অন্তর্ভুক্ত। এটা কেন? তার কারণ তিনি বর্ণনা করেছেন যে, স্ত্রীর মনকে খুশি করাও কাক্সিক্ষত বস্তু। মূল কথা এটাই যা পূর্বে বলেছি যে, ব্যয় করার পেছনে কোনো ফায়দা থাকতে হবে। কিন্তু এটা জরুরি নয় যে, নিজেরই ফায়দা হতে হবে। অন্যের ফায়দাও এর অন্তর্ভুক্ত। কারণ অন্যের মনকে খুশি করা এবং অন্যের মনোরঞ্জন করাও ফায়দার অন্তর্ভুক্ত। সে মনোরঞ্জন স্ত্রীর হোক, সন্তানের হোক, মা-বাবার হোক, ভাই-বোনের হোক, তাও একটি উল্লেখযোগ্য ফায়দা। এর পেছনে যা কিছু ব্যয় করা হবে, তাও অপচয় নয়।\nউসতাদ সামনে ৫২ প্রকারের খাবার: হজরত থানবি (রহ.) এর নিকট একবার তার উসতাদ হজরত শায়খুল হিন্দ (রহ.) তাশরিফ আনেন। হজরত থানবি (রহ.) তার উসতাদের সম্মানে বায়ান্ন প্রকারের খানা তৈরি করান। হজরত শায়খুল হিন্দ মাহমুদ হাসান (রহ.) যখন দস্তরখানে বায়ান্ন প্রকারের খাবার দেখলেন, তখন বললেন যে, ভাই, তুমি এটা কী করেছ? হজরত থানবি (রহ.) বললেন, সত্য কথা হলো এখনো আমার মন ভরেনি। মন তো চাচ্ছিল আরো তৈরি করাই।\nএখন অন্য মানুষ তো এই বায়ান্ন প্রকারের খাবার দেখে বলবে, এটা তো অপচয় হয়েছে। কিন্তু প্রকৃতপক্ষে এখানে উসতাদের সম্মান উদ্দেশ্য ছিল। আর এটাও জানা ছিল যে, কোনো জিনিসই নষ্ট হবে না। বরং যা বাঁচবে তা অবশ্যই আল্লাহ তায়ালার কোনো বান্দার কাজে আসবে। আল্লাহ না করুন, যদি নষ্ট হতো তা হলে অবশ্যই তা অপচয় হতো। কিন্তু সেখানে তো এটা নিশ্চিত ছিল যে এর কিছুই নষ্ট হবে না। আর কোনো প্রকারের প্রদর্শনীও সেখানে ছিল না যে, মানুষকে দেখানোর জন্য এই বায়ান্ন প্রকারের খাবার তৈরি করেছেন। বরং নিজের মনের দাবিতে এবং উসতাদের খেদমত ও উসতাদের সম্মানের উদ্দেশ্যে এগুলো তৈরি করিয়েছিলেন। তাই এতে কোনো অপচয় ছিল না।\nনিয়তের ব্যবধানে গুনাহ ও সওয়াব: এ কাজটিই কোনো মানুষ যদি এ নিয়তে করে যে, ইতিহাসে রেকর্ড হয়ে থাকবে যে, অসুক ব্যক্তি এমন দাওয়াত করেছিল, তাতে বায়ান্ন প্রকারের খাবার ছিল। তখন এ কাজটিই অপচয়ও হবে এবং হারামও হবে। একইভাবে বিবাহ-শাদিতে উপহার-উপঢৌকন দেয়া হয়। এ উপহার যদি আন্তরিক মহব্বতের কারণে দেয় যে, এ ব্যক্তি আমার নিকটাত্মীয়। তার খেদমত করতে মন চায়। কিছু দিয়ে মনের আনন্দ প্রকাশ করতে ইচ্ছা হয়। তা হলে এটি সুন্নত আমল এবং এতে বিরাট সাওয়াব ও প্রতিদান রয়েছে। তখন এটি বরকতের জিনিস। আর এ কাজটিই যদি এ নিয়তে করে যে, এ উপহার দেয়াতে নাম হবে যে, অমুক ব্যক্তি বিবাহে এ উপহার দিয়েছে, তখন এ জিনিসই অপচয় ও গুনাহর কারণ হবে। আল্লাহ তায়ালা আপন অনুগ্রহে কার্পণ্য থেকেও আমাদেরকে হেফাজত করুন এবং অপচয় থেকেও হেফাজত করুন। আমিন। চলবে...


প্রকাশের সময় : ৭ এপ্রিল, ২০১৬, ১২:০০ এএম | আপডেট : ১১:৪৯ পিএম, ৬ এপ্রিল, ২০১৬\nবিশেষ সংবাদদাতা : বিশ্বের সব নামকরা হাসপাতালের সাথে দেশের হাসপাতালগুলোকে যুক্ত করে চিকিৎসাব্যবস্থা ‘নতুন ধারায়’ নিয়ে আসার কথা বলেছেন প্রধানমন্ত্রী শেখ হাসিনা। তিনি বলেছেন, জেলা ও উপজেলার হাসপাতালগুলোর সাথে মেডিকেল বিশ্ববিদ্যালয়ের ওয়েবক্যামেরা থাকবে। যখন প্রয়োজন হবে, তারা মতামত নেবে, দেখবে। সবকিছু ডিজিটাল পদ্ধতিতে হবে। আমরা চিকিৎসা আরও উন্নত করতে চাই। তিনি আরো বলেন, ঢাকা মেডিকেল কলেজ হাসপাতালের পুরাতন সব স্থাপনা ভেঙে অত্যাধুনিক ও বিশ্বমানের মেডিকেল কলেজ হিসেবে প্রতিষ্ঠা করা হবে। পুরনো ভবনগুলো ভেঙে সম্পূর্ণ নতুনভাবে যুগোপযোগী প্রযুক্তিসম্পন্ন হাসপাতাল ও মেডিকেল কলেজ নির্মাণ করা হবে।\nগতকাল বুধবার ঢাকা মেডিকেল কলেজ হাসপাতাল সংলগ্ন সচিবালয় রোডে শেখ হাসিনা ন্যাশনাল ইনস্টিটিউট অব বার্ন এন্ড প্লাস্টিক সার্জারি ভবনের ভিত্তিপ্রস্তর স্থাপন অনুষ্ঠানে শেখ হাসিনা এসব কথা বলেন। এর আগে প্রধানমন্ত্রী তার নামে প্রতিষ্ঠিত ইনস্টিটিউটটির ভিত্তিপ্রস্তর স্থাপন করেন। বার্ন এন্ড প্লাস্টিক সার্জারি নিয়ে এটাই দেশের প্রথম ইনস্টিটিউট। এটি দেশের মানুষের চিকিৎসাসেবায় বিরাট অবদান রাখবে বলে আশা করেন প্রধানমন্ত্রী।\nবিএনপি-জামায়াতের আন্দোলনের সময় অগ্নিদগ্ধ মানুষের চিকিৎসায় ঢাকা মেডিকেল কলেজ হাসপাতালে বার্ন ইউনিটের ডাক্তার ও নার্সদের দিন-রাত কর্মরত থাকার কথা স্মরণ করেন প্রধানমন্ত্রী। তিনি বলেন, তারা দিন-রাত পরিশ্রম করছেন। তাদের এই অমানুষিক পরিশ্রম কত মানুষের জীবন ফিরিয়ে দিয়েছে। আর অনেককে তো বাঁচানো যায়নি। আমি তাদের আন্তরিকভাবে ধন্যবাদ জানাই।\nদেশের প্রতিটি মেডিকেল কলেজ হাসপাতালে বার্ন ইউনিট এন্ড প্লাস্টিক সার্জারি ইউনিট চালুর কথাও জানান শেখ হাসিনা। তিনি বলেন, চট্টগ্রাম ও রাজশাহীতে আরও দুটি মেডিকেল বিশ্ববিদ্যালয় আমরা করব। সেটা শুধু পোস্ট গ্র্যাজুয়েটদের জন্য। সেখানে নার্সিং ইনস্টিটিউটও থাকবে। সেখানে শুধু উচ্চশিক্ষা এবং গবেষণা হবে। কারণ, নিত্যনতুন রোগ দেখা দিচ্ছে। চিকিৎসাপদ্ধতি পরিবর্তন হচ্ছে। এর চিকিৎসা করতে হবে।\nশেখ হাসিনা বলেন, যারা বড়লোক, তারা বিদেশে চিকিৎসা নিতে যাবেন। তাতে আমার আপত্তি নেই। কিন্তু দেশে সমমানের চিকিৎসা দেওয়া সম্ভব হবে না, এটা আমি বিশ্বাস করি না। আমাদের ডাক্তাররা যথেষ্ট মেধাবী। তাদের জন্য সুযোগ সৃষ্টি করে দিতে হবে, উন্নত ব্যবস্থা করে দিতে হবে। আমাদের দেশের মানুষ যেন চিকিৎসা সেবাটা ঠিকমতো পান, সেই ব্যবস্থাও আমাদের করতে হবে। সেই লক্ষ্য নিয়েও কাজ করতে হবে।\nপ্রধানমন্ত্রী বলেন, অগ্নিকা- যেকোন সময় ঘটতে পারে। দুর্ঘটনা কবলিত মানুষ যাতে চিকিৎসা সেবা ভালভাবে পেতে পারে তার জন্য সবচেয়ে বেশি প্রয়োজন লোকবল বৃদ্ধি করা। উপযুক্ত জনবল তৈরীর জন্য আমাদের প্রচেষ্টা অব্যাহত থাকবে। তাই, এ প্রকল্পটি খুব দ্রুত প্রণয়ন করে বাস্তবায়নের উদ্যোগ নেয়া হয়েছে। আমরা জায়গা দিয়েছি, অর্থ দিয়েছি এবং সেনাবাহিনীর হাতে আমরা প্রকল্পটা দ্রুত সম্পন্ন করার দায়িত্ব দিয়েছি। এখানে সেনাপ্রধান উপস্থিত আছেন, তিনি আমাকে কথা দিয়েছেন অতি দ্রুত তিনি আমাকে এটা সম্পন্ন করে দেবেন।\nঢাকা মেডিকেল কলেজ হাসপাতালের পুরাতন ভবনের বিষয়ে শেখ হাসিনা বলেন, এই যে পুরানা বিল্ডিং। আপনারা হেরিটেজ হেরিটেজ করেন। এইগুলো না জানি কবে মানুষের মাথায় ভেঙে পড়ে! হ্যাঁ, যেটুকু হেরিটেজ দরকার, সেটুকু রাখা যেতে পারে। এখন টেকনোলজি অনেক উন্নত। সেটা সামনে রাখা যেতে পারে। এর বাইরে সবগুলো ভেঙে অত্যন্ত আধুনিক, উন্নত এবং যুগোপযোগী হাসপাতাল করতে হবে। আমি জানি, একটা কিছু করতে গেলেই একদল লাফ দিয়ে বলবে হেরিটেজ। জীবন বড়, না হেরিটেজ বড়? জীবনটা আগে বড়। চিকিৎসা বড়, না হেরিটেজ বড়? ভবন ধসে কেউ যদি মারা যায়, তাহলে তো হেরিটেজওয়ালার দোষ হবে না। দোষ হবে সরকারের। এটা হলো বাস্তবতা। এই যে আমি বললাম, দেখবেন- ‘টক শো’ শুরু হয়ে যাবে। পত্রিকায় লেখালেখি হবে। মানুষের জন্য যেটা কল্যাণকর, সেটা আমি করবই। ওই লেখালেখি করে বেশি কিছু করা যাবে না।\nশেখ হাসিনা বলেন, আমরা এগিয়ে যাচ্ছি, পিছিয়ে নেই। সব থেকে সুখবর আমাদের যে টার্গেট প্রবৃদ্ধি ৭ ভাগের ওপরে নিয়ে যাব, সেটায় সফল হয়েছি। আমাদের মাথাপিছু আয় ১ হাজার ৪৬৬ মার্কিন ডলারে উন্নীত হয়েছে। প্রবৃদ্ধি বেড়েছে, তারপরেও মুদ্রাস্ফীতি কম। অর্থনীতির ভিত্তি এখন মজবুত। মানুষের আয়ুষ্কাল বেড়েছে। খাদ্য নিরাপত্তা, চিকিৎসাসেবা নিশ্চিত করেছি। মাতৃমৃত্যুর হার কমেছে, শিশুমৃত্যুর হার কমেছে। সবাই ভাবছে, আমরা বৃদ্ধই হই না। মেডিকেল বর্জ্য ব্যবস্থাপনায় বিশেষ দৃষ্টি দেওয়ার আহ্বান জানান তিনি।\nঢাকা মেডিকেল কলেজ হাসপাতালের বার্ন এন্ড প্লাস্টিক সার্জারি ইউনিটের সমন্বয়ক ডা. সামন্ত লাল সেন অনুষ্ঠানে জানান, দেশে প্রতিবছর গড়ে ছয় লাখ মানুষ বিভিন্নভাবে দগ্ধ হয়। তাদের চিকিৎসার জন্য কমপক্ষে দেড় হাজার ডিগ্রিধারী বিশেষজ্ঞ সার্জন প্রয়োজন হলেও বর্তমানে মাত্র ৫২ জন সেই সেবা দিচ্ছেন। বঙ্গবন্ধু শেখ মুজিব মেডিকেল বিশ্ববিদ্যালয়ের অধীনে বর্তমানে বার্ন অ্যান্ড প্লাস্টিক সার্জারি বিষয়ে স্নাতকোত্তর এবং মহাখালীর বাংলাদেশ কলেজ অব ফিজিশিয়ানস এন্ড সার্জনস (বিসিপিএস) এফসিপিএস ডিগ্রি দিলেও সেই উচ্চশিক্ষার সুযোগ খুবই সীমিত। নতুন এই ইনস্টিটিউটের যাত্রা শুরু হলে প্রতিবছর গড়ে ১০ থেকে ১২ জন চিকিৎসক এ বিষয়ে উচ্চশিক্ষার সুযোগ পাবেন।\nউদ্বোধনী অনুষ্ঠানে সভাপতিত্ব করেন স্বাস্থ্য মন্ত্রণালয়ের সচিব সৈয়দ মঞ্জুরুল ইসলাম। অনুষ্ঠানে আরও বক্তব্য দেন স্বাস্থ্যমন্ত্রী মোহাম্মদ নাসিম, স্বাস্থ্য প্রতিমন্ত্রী জাহিদ মালেক, ঢাকা দক্ষিণ সিটি করপোরেশনের (ডিএসসিসি) মেয়র সাঈদ খোকন, সেনাপ্রধান জেনারেল আবু বেলাল মোহাম্মদ শফিউল হক।\nবিশ্বমানের এই ইনস্টিটিউটের সঙ্গে দগ্ধ রোগীদের চিকিৎসার জন্য থাকবে ৫০০ শয্যার হাসপাতাল। চাঁনখারপুলে ১ দশমিক ৭৬ একর জমিতে এই ইনস্টিটিউট নির্মাণে ব্যয় ধরা হয়েছে ৫৩৪ কোটি টাকা। ২০১৫ সালের ২৪ নভেম্বর জাতীয় অর্থনৈতিক পরিষদের নির্বাহী কমিটির (একনেক) সভায় অনুমোদন পাওয়া এ প্রকল্পের কাজ ২০১৮ সালের ডিসেম্বরের মধ্যে শেষ করা যাবে বলে আশা করছে সরকার।\nJamal ৭ এপ্রিল, ২০১৬, ১২:১৩ পিএম says :00\nata khubejoruri\nঘটনাপ্রবাহ: চিকিৎসাব্যবস্থা নতুন ধারায় নিয়ে আসব প্রধানমন্ত্রী


উদ্বোধনের অপেক্ষায় রব সেরনিয়াবাত টুর্নামেন্ট । বরিশালটাইমস\n৮ ঘণ্টা আগের আপডেট সকাল ৬:২২ ; রবিবার ; মে ২২, ২০২২\nউদ্বোধনের অপেক্ষায় রব সেরনিয়াবাত টুর্নামেন্ট\n১১:৪৫ অপরাহ্ণ, মে ১৬, ২০১৬\nবরিশালে অনুষ্ঠিত হতে যাচ্ছে শহীদ আবদুর রব সেরনিয়াবাত টি টুয়েন্টি ক্রিকেট টুর্নামেন্ট। আগামী ২০ মে থেকে আবদুর রব সেরনিয়াবাত স্টেডিয়ামে খেলা অনুষ্ঠিত হবে। তার আগের দিন আনুষ্ঠানিক টুর্নামেন্টের উদ্বোধন করবেন যুবক্রীড়া প্রতিমন্ত্রী বিরেন সিকদার।\nটুর্নামেন্টের প্রধান উপদেষ্টা জেলা প্রশাসক ড. গাজী মো. সাইফুজ্জামানের সভাপতিত্বে উদ্বোধনী অনুষ্ঠানে বরিশাল ২ আসনের এমপি এ্যাড. তালুকদার মো. ইউনুস, বরিশাল ৩ আসনের এমপি এ্যাড. টিপু সুলতান, বরিশাল ৪ আসনের এমপি পংকজ দেবনাথ, বিসিসি মেয়র আহসান হাবিব কামাল উপস্থিত থাকার কথা রয়েছে।\nসোমবার বিকেলে জেলা প্রশাসকের কার্যালয়ে অনুষ্ঠিত এক সভায় বিষয়টি চূড়ান্ত হয়। এই টুর্নামেন্টের উপদেষ্টা মহানগর আ’লীগ নেতা সেরনিয়াবাত সাদিক আবদুল্যাহ, আহবায়ক নাইমুল ইসলাম লিটু, সদস্য সচিব নীরব হোসেন টুটুল উক্ত সভায় উপস্থিত ছিলেন।\nঢাকা, ঝালকাঠী, গৌরনদী, মুলাদী ও বরিশাল সহ মোট ১০টি দল খেলায় অংশ নেবে বলে জানানো হয়েছে। সকাল-বিকাল প্রতিদিন ২ বেলা করে খেলা অনুষ্ঠিত হবে। আগামী ৩ জুন ফাইনাল খেলা শেষে বিজয়ীদের পুরস্কৃত করা হবে।


৯ শতাধিক মামলা নিষ্পত্তি করে সাড়া ফেললেন বিচারক | News For Today\nঝিনাইদহ আদালতের ল্যান্ড সার্ভে ট্রাইব্যুনালের বিচারক (যুগ্ম জেলা জজ) মো. তাজুল ইসলাম গত সাত মাসে ৯ শতাধিক দেওয়ানি মামলা নিষ্পত্তি করে বিচার বিভাগে ইতিবাচক সাড়া ফেলেছেন। অল্প সময়ে তার এ কার্যক্রম ইতোমধ্যে বিভিন্ন মহলে প্রশংসিত হয়েছে। অনেকে মনে করছেন এটা অন্য বিচারকরা অনুসরণ করলে বিচার বিভাগ থেকে মামলার জট কেটে যাবে।\nসাতক্ষীরা কলারোয়া উপজেলার বাসিন্দা মো. তাজুল ইসলাম ২০১৮ সালের ২৫ নভেম্বর ঝিনাইদহ আদালতে ল্যান্ড সার্ভে ট্রাইব্যুনালের বিচারক হিসেবে যোগদান করেন। যোগদানের পর ৩ হাজারের বেশি ল্যান্ড সার্ভে মামলার বিচার প্রক্রিয়ায় যুক্ত হন তিনি। দায়িত্ব নেয়ার সময় তার এখতিয়ারে বিচারাধীন ল্যান্ড সার্ভে মামলাসহ মিস কেস ছিল ২৯৫৪টিরও বেশি।\nখোঁজ নিয়ে জানা গেছে, বিচারক মো. তাজুল ইসলাম দায়িত্ব নেয়ার পর মাত্র সাত মাসে ৯ শতাধিক মামলা নিষ্পত্তি করেন। যার মধ্যে ৩৮০টি মামলা ছিল পুরানো। যেগুলো ২০১৪ সাল থেকে ২০১৬ সালে দায়ের হওয়া। এগুলোকে তিনি অগ্রাধিকার দিয়ে নিষ্পত্তি করেন। এ সময় তাকে প্রায় এক হাজার সাক্ষীর সাক্ষ্য নিতে হয়। মিস মামলাতেও ২ শতাধিক সাক্ষী তাদের সাক্ষ্য দেন। এছাড়া প্রায় ২০০টি নতুন মামলা ট্রাইব্যুনালে ইস্যু গঠন করে বিচারিক কার্যক্রম শুরু করা হয়েছে। অনেক গুরুত্বপূর্ণ মামলা রয়েছে যা তিনি দায়েরের মাত্র ৬ মাসের মধ্যে নিষ্পত্তি করেছেন। বিচারক তাজুল ইসলাম ইতোপূর্বে ঢাকা, মেহেরপুর ও ঠাকুরগাঁওয়ে চাকরি করেছেন।\nঝিনাইদহ আদালতের জিপি (সরকারি কৌশলী) সুবীর কুমার সমার্দ্দার জাগো নিউজকে জানান, ঝিনাইদহ আদালতে সাক্ষীদের উপস্থিতি ভালো। তাছাড়া আদালতের বিচারকরাও বিচার কাজে আন্তরিক।\nতিনি জানান, বিশেষ করে ঝিনাইদহ আদালতের ল্যান্ড সার্ভে ট্রাইব্যুনালের বিচারক (যুগ্ম জেলা জজ) মো. তাজুল ইসলাম অত্যন্ত দক্ষ একজন বিচারক। যে কারণে অল্প সময়ে এতো বেশি মামলা নিষ্পত্তি করা সম্ভব হয়েছে।\nএ বিষয়ে বিচারক মো. তাজুল ইসলাম জানান, সময়মতো অফিস করলে এবং সময়ের কাজ সময়ে করলে মামলা দ্রুত নিষ্পত্তি করা সম্ভব। যা তিনি করতে পেরেছেন।\nতিনি বলেন, আমার আদালতে সাক্ষী এলে ফেরত যায় না। আদালতের সময় শেষ হলেও সাক্ষীর সাক্ষ্য নিয়ে তাকে বিদায় দিই। এ ব্যাপারে আদালতের কর্মকর্তা ও কর্মচারীদের এবং আইনজীবীদের সহযোগিতার কথা উল্লেখ করেন তিনি।


বর্ধিত লকডাউনের মাঝেও কোন কোন ক্ষেত্র গুলি খোলা থাকছে জেনে নিন | find out which fields are open in the middle of the extended lockdown - Bengali Oneindia\n| Updated: Wed, Apr 15, 2020, 13:49 [IST]\nএদিনই বর্ধিত ১৯ দিনের লকডাউন সংক্রান্ত নির্দেশিকা প্রকাশ করলো স্বরাষ্ট্রমন্ত্রক। দেশের অর্থনীতিকে পুনরায় চাঙ্গা করতে বেশ কিছু ক্ষেত্রকে যে এইবার ছাড় দেওয়া হতে চলেছে তা আগেই শোনা যাচ্ছিল। এদিন সেই বিষয়টিই স্পষ্ট করলো কেন্দ্র।\nমঙ্গলবারই লকডাউনের মেয়াদ বাড়ানোর ঘোষণা সরকারের\nএদিকে দেশে করোনা ভাইরাসের প্রাদুর্ভাব রোধে মঙ্গলবারই দেশজুড়ে আরও ১৯ দিন লকডাউনের মেয়াদ বৃদ্ধির ঘোষণা করেন প্রধানমন্ত্রী মোদী।সূত্রের খবর, বর্ধিত লকডাউনে কৃষি, ই-কমার্স ও নির্দিষ্ট কিছু শিল্পকাজকে ছাড়ের আওতায় রাখা হয়েছে।\nছাড় মিলল কোন কোন ক্ষেত্রে ?\nপাশাপাশি আগামী ২০ এপ্রিল থেকে কৃষি ও কৃষিজাত কার্যকলাপে ছাড় ঘোষণা করেছে স্বরাষ্ট্রমন্ত্রক। গ্রামীণ অর্থনীতিকে সচল রাখতে ও খাদ্যপণ্যের যোগান অব্যাহত রাখতেই এই পদক্ষেপ বলে জানা গিয়েছে। কৃষি ছাড়াও ছাড়ের আওতায় রয়েছে, ডিজিটাল ইকোনমি, ব্যাঙ্ক, অপরিহার্য দ্রব্য পরিবহণ, স্বাস্থ্য পরিষেবা, ও আন্তঃরাজ্য ট্রাক পরিবহন।\nবন্ধ থাকছে কোন কোন পরিষেবা ?\nনতুন এই নির্দেশিকা অনুসারে, বিমান, ট্রেন ও সড়ক পরিবহণ পরিষেবা এই দফায় সম্পূর্ণ বন্ধ থাকবে। বন্ধ থাকবে স্কুল, কলেজ, শিক্ষা প্রতিষ্ঠানও। শিল্প, বাণিজ্য ও পরিষেবা ক্ষেত্র বন্ধ থাকবে। এছাড়াও বন্ধ রাখতে হবে, সিনেমা হল, শপিং মল, থিয়েটার। কোনও ধরনের সামাজিক ও রাজনৈতিক কার্যক্রমের উপর নিষেধাজ্ঞা জারি হয়েছে। ধর্মীয় প্রতিষ্ঠানে কোনো জমায়েতও করা যাবে না।\nবাধ্যতামূলক হল মাস্কের ব্যবহার\nএছাড়া এখন থেকে বাড়ির বাইরে বা কাজের জায়গায় মাস্ক পড়া বাধ্যতামূলক করা হয়েছে সরকারি ভাবে। নাহলে কড়া জরিমানারও উল্লেখ করা হয়েছে নির্দেশিকায়। করোনার জন্য চিহ্নিত হটস্পট এলাকা থেকে বাসিন্দাদের প্রয়োজন ছাড়া বাইরে বের হওয়া বা বহিরাগতদের প্রবেশের উপর কড়া নিষেধাজ্ঞাও জারি হয়েছে।\nকরোনা লকডাউন ২.০: কী করলে শাস্তির মুখে পড়তে হবে জানুন একনজরে\ncoronavirus narendra modi home ministry নরেন্দ্র মোদী করোনা ভাইরাস স্বরাষ্ট্র মন্ত্রক\nfind out which fields are open in the middle of the extended lockdown